
Combinatul Poligrafic „Casa Scânteii”, Bucureşti - 
Piața Scânteii nr. 1, Republica Socialistă România 

Personajele şi acțiunea acestei povestiri sunt 
inventate. Dacă din zugrăvirea unor practici ziaristice au 
reiesit cumva asemänäri cu practicile ziarului „Bild- 
Zeitung”, aceste asemănări nu sunt nici intenționate, nici 
întâmplătoare, ci inevitabile. 

Pentru relatarea de faţă s-au folosit câteva surse 
secundare şi trei surse principale, care sunt menţionate o 
dată aici, la început, dar nu mai sunt pomenite apoi. lată 
sursele principale: procesele-verbale de audiere ale 
poliţiei, avocatul dr. Hubert Blorna şi colegul său de şcoală 
şi de facultate, procurorul Peter Hach; acesta a adus 
completări - confidential, bineînţeles - la procesele-verbale 
ale audierilor, la anumite măsuri ale autorităţilor 
anchetatoare şi la unele rezultate ale cercetării, în măsura 
în care nu figurau în procesele-verbale; trebuie să 
adăugăm neapărat că n-a dat aceste informaţii în vederea 
utilizării lor oficiale, cd doar a uneia strict particulare, 
deoarece punea la inimă mâhnirea prietenului său Blorna, 
care nu-şi putea explica cele petrecute, găsindu-le totuşi 
„nu inexplicabile, când mă gândesc bine, ci aproape 
logice”. De vreme ce cazul Katharinei Blum va rămâne 
oricum mai mult sau mai puţin fictiv, date fiind atitudinea 
acuzatei şi situaţia foarte dificilă a apărătorului ei, dr. 
Blorna, poate că unele mied incorectitudini, foarte 
omeneşti, de felul celor comise de Hach, sunt nu numai de 
înţeles, dar şi de iertat Izvoarele secundare, unele mai 
importante, altele de mai mică importanţă, nu trebuie 
menţionate aici, întrucât amestecul lor, angrenarea, 
implicarea, părtinirea lor, măsura în care au fost afectate, 


precum si aportul lor reies din relatarea insäsi. 


Dacă relatarea va fi găsită pe alocurea „curgätoare” - 
de vreme ce se tot vorbeste aici de surse - ne cerem 
iertare: era inevitabil. Având de-a face cu „surse” şi 
„eurgere”, nu se poate vorbi de compoziţie, de aceea ar 
trebui poate să introducem în locul ei noţiunea de adunare 
la un loc a şuvoaielor (ca neologism, propunem „col oct 
arc”); această noţiune va fi, fără îndoială, limpede pentru 
orice om care s-a jucat vreodată, în copilărie (sau chiar ca 
adult) prin, pe lângă sau cu nişte băltoace, scobind în ele 
guri de scurgere, legându-le prin säntulete, golindu-le, 
deversând şi abătând apa „în cele din urmă, tot potenţialul 
de apă de băltoacă ce-i stătea la îndemână într-un canal 
colector, spre a-l aduce la un nivel mai scăzut, ba poate 
chiar spre a-l dirija potrivit ordinii şi după buna rânduială 
către o rigolă sau un canal de scurgere construit de 
autorităţi. Ceea ce se întreprinde aici nu e deci nimic alta 
decât o drenare sau asanare. O adevărată acţiune de 
sistematizare! Prin urmare, dacă această povestire îşi 
precipită pe alocurea cursul, proces în care joacă un rol 
diferenţele de nivel şi compensarea lor firească, cerem 
indulgenta cititorului, căci există, de fapt, şi stagnări, 
zăgăzuiri, împotmoliri, colectări nereuşite şi surse „ce nu 
se pot întâlni”, apoi curente subterane etc., etc. 

Faptele, pe care ar trebui poate să le enuntäm întâi, 
sunt brutale: miercuri, 20.2.1974, în ajunul zilei de 
„carnaval al femeilor” | într-un oraş, o tânără de douăzeci 
şi şapte de ani pleacă de acasă cam la orele 18.45, pentru 
a lua parte la o petrecere cu dans într-o casă particulară. 

Peste patru zile, după o evoluţie dramatică - aşa 
trebuie să-i spunem, într-adevăr (amintind totodată de 
acele diferenţe de nivel necesare pentru a face posibilă 
curgerea) -, în scara de duminică, aproape la aceeaşi oră - 
mai exact: la 19.04 - tânăra femeie sună la uşa comisarului 
principal al poliţiei judiciare, Walter Moeding, ocupat 
tocmai să se costumeze ca şcic - din motive de serviciu, nu 


personale - şi-i declară comisarului speriat - declaraţie 
consemnată în procesul-verbal - că la amiază, pe la ora 
12.15, l-a împuşcat pe ziaristul Werner Tötges la domiciliul 
ei; îl roagă pe Moeding să dea dispoziţiile necesare pentru 
ca să se spargă uşa apartamentului şi pentru ca ziaristul să 
fie „ridicat”: mai spune că între orele 12.15 şi 19 a 

1 Tradiţia populară denumeşte astfel ultima joi din 
carnaval. 

rătăcit prin oraş căutând să simtă căinţă, dar nu 
simtise; apoi îl roagă s-o aresteze, căci ar dori să fie acolo 
unde se află şi „iubitul ei Ludwig”. 

Moeding, care o cunoaşte pe tânăra femeie în urma 
mai multor interogatorii şi are o anumită simpatie pentru 
ea, nu se îndoieşte nicio clipă de adevărul declaraţiilor ei; 
o duce în maşina lui particulară la Prefectura de poliţie, îl 
înştiinţează pe superiorul său, comisarul-sef Beizmenne, 
dă ordin ca tânăra să fie închisă într-o celulă, peste un 
sfert de oră se întâlneşte cu Beizmenne în faţa locuinţei ei, 
unde o echipă specializată sparge uşa şi se constată că 
declaraţiile femeii se confirmă. 

— Nu prea va fi vorba aici de sânge, căci numai 
diferenţele de nivel necesare vor fi acceptate ca 
inevitabile, de aceea trimitem la televiziune si 
cinematograf, la spectacolele muzicale şi de groază 
competente; dacă e vorba să curgă ceva aici, acel ceva nu 
va fi sânge. Poate că ar trebui să indicăm doar nişte efecte 
de culoare: Totges, mortul, purta un costum de seic 
improvizat, croit dintr-un cearşaf destul de tocit şi subtiat, 
or, toată lumea ştie ce ispravă face mult sânge roşu pe 
mult alb; în acest caz, un pistol devine, fără doar şi poate, 
aproape un pistol de vopsit, şi cum în cazul acelui costum 
avem de-a face cu pânză, comparatia cu pictura şi 
scenografia modernă e mai la îndemână decât cea cu 
drenajul. Bun. Acestea sunt deci faptele. 

Câtva timp s-a socotit destul de verosimil că şi 
reporterul fotografic Adolf Schönner de asemenea 
împuşcat, găsit abia în Miercurea cenuşii într-un colţ de 
pădure la vest de oraşul care petrecea, a fost o victimă a 


numitei Blum, mai târziu, însă, după ce s-a stabilit o 
oarecare ordine cronologică a celor petrecute, 
presupunerea a fost abandonată, dovedindu-se „eronată”. 
Un şofer de taxi a declarat apoi că l-a dus pe Schönner, de 
asemenea costumat ca şeic, împreună cu o tânără 
persoană de sex feminin, costumată ca andaluză, tocmai în 
acea pädurice. De altfel, Tötges fusese împuşcat duminică 
la amiază, iar Schönner abia martea următoare la amiază. 
Deşi s-a stabilit rapid că arma crimei găsită lângă Tötges 
nu putea fi în niciun chip arma cu care fusese ucis 
Schönner, bănuiala ce căzuse pe numita Blum nu s-a risipit 
timp de câteva ore, şi anume din pricina mobilului. Dacă 
avusese motive ca să se răzbune pe Tötges, atunci avusese 
cel puţin tot atâtea motive ca să se răzbune şi pe 
Schönner. Dar ca numita Blum să fi avut în posesia ei două 
arme li se păru apoi autorităţilor anchetatoare totuşi foarte 
neverosimil. Numita Blum procedase la fapta ei 
sângeroasă cu o inteligenţă rece; fiind întrebată dacă l-a 
omorât şi pe Schönner, dădu un răspuns nefast, formulat 
ca întrebare: „Ei, da, în fond de ce nu şi pe el?” Pe urmă 
încetară însă s-o bănuiască de uciderea lui Schönner, mai 
ales că cercetările privitoare la alibiul ei o disculpau 
aproape în întregime. Niciunul dintre cei care o cunoşteau 
pe Katharina Blum sau cei care ajunseră să-i cunoască 
firea în cursul anchetei, nu se îndoia că dacă l-ar fi ucis pe 
Schönner, ar fi mărturisit-o fără înconjur. In orice caz, 
şoferul de taxi care dusese perechiusa în acea pădurice (,„I- 
aş zice mai degrabă un pâlc de tufişuri sălbăticite”, spuse 
acesta) n-o recunoscu pe numita Blum pe fotografii. „Ei, 
Doamne, zise el, muierusti dintr-astea tinere şi drägute, cu 
părul castaniu, înalte între un metru şaizeci şi trei şi un 
metru şaizeci şi opt, subtirele, de douăzeci şi patru până 
spre douăzeci şi şapte de ani, umblă cu sutele de mii pe 
toate străzile în zilele de carnaval”. 

În locuinţa lui Schönner nu se găsiră amprente ale 
numitei Blum şi nici vreo indicație asupra andaluzei. Unii 
colegi şi cunoscuţi de-ai lui Schönner ştiau doar că marţi, 
spre amiază, „o ştersese cu o tipă oarecare”, din cârciuma 


în care se întâlniseră. 

Un înalt slujitor al carnavalului, negustor de vinuri şi 
reprezentant al unor firme de şampanie, care se putea 
lăuda că a „reconstruit” umorul, îşi simţi inima mai uşoară 
că ştirea despre cele două crime se răspândise abia luni, 
respectiv miercuri. „Una ca asta la începutul zilelor de 
veselie, păi atunci s-a dus dispoziţia, s-au dus afacerile. 
Dacă se află că mascarada poate fi utilizată pentru a 
comite crime, s-a zis cu pofta de distracţie şi gheseftul s-a 
feştelit. E un adevărat sacrilegiu. Veselia şi exuberanta au 
nevoie de încredere, asta e baza lor”. 

Destul de frapantă a fost reacţia JURNALULUI, când 
a luat cunoştinţă de cele două crime comise asupra 
ziariştilor lui. O agitaţie dementialä! Mansete cu litere de-o 
şchioapă. Pagini întregi de titluri. Ediţii speciale. Anunţuri 
mortuare supradimensionate. Ca şi cum - de vreme ce 
oricum se mai împuşcă oameni pe lume - crima asupra 
unui ziarist ar fi ceva deosebit, mai important, de pildă, 
decât uciderea unui director, sau funcţionar, sau spărgător 
de bancă. 

Acest fapt, atenţia exagerată acordată de presă, 
trebuie consemnat aici, pentru că nu numai JURNALUL, ci 
şi alte ziare au tratat uciderea unui ziarist ca pe un lucru 
deosebit de abject, îngrozitor, aproape solemn, s-ar putea 
spune aproape ca pe o crimă rituală. S-a folosit chiar 
expresia „victima profesiunii sale”, iar JURNALUL a 
perseverat, fireşte, cu încăpățânare să dea versiunea cum 
că şi Schönner ar fi fost victima numitei Blum; deşi trebuie 
să recunoaştem că e probabil ca Totges să nu fi fost 
omorât, dacă nu s-ar fi apucat de ziaristică (ci de cizmărie 
sau brutărie), ar fi fost totuşi cazul să se judece dacă nu 
era mai nimerit să se vorbească despre o moarte 
condiţionată de profesiune, căci mai urmează să se 
clarifice de ce o persoană atât de chibzuită şi aproape 
impasibilă ca numita Blum nu numai că a proiectat crima, 
dar a şi săvârşit-o şi, în momentul decisiv, pregătit de ea, 


n-a pus numai mäna pe armä, ciasitras cu ea. 

Să trecem de la acest nivel extrem de scăzut 
numaidecât la planuri din nou superioare. Sângele să 
dispară. Fie uitată agitația din presă. Apartamentul 
Katharinei Blum a fost curățat între timp, covoarele ajunse 
inutilizabile au aterizat la gunoaie, mobilele au fost şterse 
şi aşezate la loc, toate acestea pe cheltuiala si din inițiativa 
avocatului dr. Bloma, care l-a pus pe prietenul său Hach 
să-i elibereze o autorizație în acest sens, deşi nu există nici 
pe departe certitudinea că Bloma va fi numit 
administratorul averii detinutei. 

In orice caz, această Katharina Blum a investit, in 
răstimp de cinci ani, şaptezeci de mii de mărci, bani peşin, 
într-un apartament in valoare totală de o sută de mii, 
există deci aici - cum s-a exprimat fratele ei, care ispäseste 
în prezent o mică pedeapsă cu privatiune de libertate - 
„ceva zdravăn de şters”. Dar atunci cine să mai achite 
dobânzile şi ratele pentru amortizarea restului de treizeci 
de mii de mărci, chiar dacă s-ar trece la socoteală şi 
creşterea deloc neglijabilă a valorii apartamentului? 
Rămâne câte ceva şi la pasiv, nu numai la activul 
bilantului. 

Tötges, în orice caz, e îngropat de mult (cu o pompă 
disproportionatä, cum au găsit unii). E curios că moartea şi 
înmormântarea lui Schönner n-au fost tratate şi comentate 
cu tot atâta regie şi atenţie. Oare de ce? Pentru că nu era 
„o victimă a profesiunii sale”, ci mai curând victima unei 
drame din gelozie? Costumul de şeic se află în magazia 
probelor păstrate, la fel şi revolverul (un 08), a cărui 
provenienţă o cunoaşte numai Blorna, pe când poliţia şi 
procuratura s-au ostenit în zadar s-o descopere. 

Cercetările referitoare la activităţile Katharinei Blum 
în răstimpul celor patru zile critice se arătau promițătoare 
în ceea ce priveşte primele dintre ele; cercetările s-au 
împotmolit de-abia când a fost vorba să se lămurească ziua 
de duminică. 


In dupä-amiaza de miercuri, Blorna ii achitase 
personal Katharinei Blum salariul pentru două săptămâni 
întregi, câte două sute opt zeci de mărci pe săptămână, 
adică pentru cea în curs şi pentru cea următoare, deoarece 
în aceeaşi după-amiază urma să plece împreună cu soţia în 
concediul lor de iarnă. Katharina le promisese soţilor 
Blorna, ba jurase chiar, la insistența lor, că o să-şi acorde şi 
ea, în sfârşit, un concediu, că se va distra în timpul 
carnavalului şi că nu se va angaja, ca în toţi anii 
precedenţi, în munca sezonieră. Le spusese soţilor Blorna 
plină de voioşie că în aceeaşi seară e invitată la o 
petrecere cu dans în casa mătuşii şi naşei sale Else 
Woltersheim, prietena sa intimă, şi că se bucură dinainte, 
fiindcă de mult nu mai avusese niciun prilej să danseze. La 
care doamna Blorna îi spusese: „Aşteaptă tu numai, Kathy, 
când ne întoarcem, o să dăm şi noi o petrecere la care ai 
să poţi dansa din nou”. De când era în oraş, de cinci sau 
şase ani, Katharina se plânsese mereu că nu e cu putinţă 
să te duci uneori undeva numai ca să dansezi, pur şi 
simplu. Existau baruri, le spusese soţilor Blorna, unde însă 
veneau doar nişte studenţi inhibati ca să caute câte o târfă 
pe gratis, apoi mai existau nişte localuri gen boemă, în 
care, de asemenea, era prea mult desfrâu pentru gustul ei, 
iar petrecerile cu dans, organizate pe bază confesională, 
pur şi simplu le detesta. 

În după-amiaza aceea de miercuri, Katharina mai 
lucrase două ore - fapt pe care anchetatorii l-au putut 
stabili cu uşurinţă - la soţii Hiepertz, unde se ducea 
ocazional, când era chemată, ca să dea o mână de ajutor. 
Cum soţii Hiepertz plecau şi ei din oraş pe timpul zilelor de 
carnaval, ca să stea la fiica lor din Lemgo, Katharina îi mai 
şi condusese pe cei doi bătrâni în Volkswagenul ei până la 
gară. In pofida dificultăţilor de a găsi un loc de parcare, 
insistase să-i conducă pe peron şi să le care bagajele („Nu 
pentru bani, nu, pentru astfel de servicii nu-i putem da 
nimic, căci s-ar simţi profund jignită”, explica doamna 
Hiepertz). Trenul a pornit, cum s-a putut verifica, Ja ora 
17.30. Acordând Katharinei cinci până la zece minute ca 


să-şi găsească maşina în mijlocul forfotei de carnaval care 
începuse, apoi alte douăzeci sau chiar douăzeci şi cinci de 
minute ca să ajungă la locuinţa ei situată într-un parc de 
clădiri în afara oraşului, admițând deci că a putut päsi pe 
uşa apartamentului abia între orele 18 si 18.15, nu 
rămânea niciun minut fără acoperire; mai ales, dacă se mai 
admitea, pe bună dreptate, că s-a spălat, s-a schimbat şi a 
luat o mică gustare, căci s-a înfiinţat încă de la ora 19.25 la 
petrecerea doamnei Woltersheim, ajungând acolo nu cu 
maşina, ci cu tramvaiul; şi n-a apărut acolo nici în chip de 
beduină, nici ca andaluză, ci doar cu o garoafă roşie în păr, 
cu ciorapi şi pantofi roşii, într-o bluză încinsă până la gât, 
dintr-o mătase chinezească de culoarea mierii, şi într-o 
fustă de stofă obişnuită, de aceeaşi culoare. S-ar putea 
socoti că e indiferent dacă s-a dus la petrecere cu maşina 
sau cu tramvaiul, faptul trebuie însă semnalat aici, căci a 
căpătat o importanţă notabilă în cursul anchetei. 


Din clipa sosirii ei in casa  Wolterslieim, 
reconstituirea faptelor era înlesnită, fiindcă, începând de la 
19.25, Katharina se afla, fără să ştie, sub observaţie 
politieneascä. Toată seara, de la 19.25 şi până la ora 22, 
când a plecat cu partenerul ei, a dansat „exclusiv şi duios”, 
cum a declarat ea însăşi mai târziu, cu un anume Ludwig 
Gotten. 

Nu trebuie uitată aici recunoştinţa cuvenită 
procurorului Peter Hach, căci numai lui i se datorează o 
informatie ce se învecinează cu trăncăneala indiscretä 
despre problemele interne ale justiţiei, şi anume că, din 
clipa în care numita Blum a părăsit casa Woltersheim 
împreună cu Götten, comisarul Erich Beizmenne a dat 
dispozitia ca telefoanele Woltersheim si Blum sä fie 
interceptate. Asta s-a intämplat intr-un mod care poate fi 
socotit demn de a fi divulgat. In asemenea cazuri, 
Beizmenne dä un telefon unui superior al sau competent in 
asemenea chestiuni şi-i spune: „lar mai am nevoie de nişte 
derivații. De data asta două”. 

Se vede că Götten nu dăduse niciun telefon din 
apartamentul Katharinei. In orice caz, Hach nu avea 
cunoştinţă de vreo convorbire. Cert este că locuinţa era 
supravegheată cu stricteţe, iar joi dimineaţa, când nici nu 
se telefonase de acolo, nici Götten nu iesise din casă până 
la ora 10.30, iar Beizmenne începuse să-şi piardă răbdarea 
şi nervii, poliţia pătrunse în apartament; opt lucrători de 
poliţie înarmaţi până-n dinţi îl luară de-a dreptul cu asalt, 
cu respectarea celor mai stricte măsuri preventive, îl 
cercetară, dar nu-l mai găsiră pe Götten, ci doar pe 
Katharina care părea „extrem de destinsă, aproape 
fericită”, şezând la bufetul din bucătărie, bând cafea dintr- 
o ceaşcă mare şi muşcând dintr-o felie de franzelă cu unt şi 
cu miere. Se făcu suspectă întrucât nu se arătă surprinsă, 
ci calmă, „dacă nu triumfătoare”. Era îmbrăcată într-un 
halat de baie din bumbac verde, brodat cu margarete, sub 
care nu purta nimic, iar când comisarul Beizmenne o 
întrebă („destul de răstit”, cum povesti ea mai târziu) unde 
a dispărut Gotten, răspunse că nu ştie când a plecat 
Ludwig. Se trezise pe la 9.30, dar el plecase înainte. „Fără 
să-şi ia rămas bun?” - „Da”. 

În acest loc, ar fi indicat ca cititorul să afle ceva 
despre o întrebare mult controversată a lui Beizmenne, pe 
care Hach o raportase o dată, o dezmintise, o mai 
povestise o dată şi o dezmintise din nou. Blorna consideră 
această întrebare drept importantă, fiindcă crede că dacă 
a fost într-adevăr pusă, ea ar constitui începutul 
amărăciunii, umilirii şi furiei Katharinei. Deoarece Blorna 
şi soţia sa o descriu pe Katharina ca fiind extrem de 
ruşinoasă, aproape exagerat de pudică în chestiuni 
privitoare la sexualitate, trebuie să se examineze aici dacă 
e cu putință ca Beizmenne să fi pus acea întrebare 
controversată - de asemenea într-un moment de mânie 
extremă, din pricina dispariţiei lui Gotten, pe a cărui 
captură contase cu certitudine. Se pare că Beizmenne ar fi 
întrebat-o pe Katharina, care se sprijinea de bufet cu un 


calm iritant: „Dar ţi-a făcut felul?” la care ea se pare că ar 
fi roşit şi ar fi răspuns cu un fel de mândrie: „Nu, n-aş 
spune-o aşa”. 

Putem admite ca sigur că din clipa aceea, dacă 
Beizmenne a pus într-adevăr această întrebare, nu s-a mai 
putut stabili niciun sentiment de încredere între el şi 
Katharina. Faptul că, într-adevăr, nu s-a ajuns la relaţii de 
încredere între ei - deşi Beizmenne, care trecea drept 
„deloc al dracului”, a încercat să le creeze, ceea ce poate fi 
dovedit - n-ar trebui totuşi să fie considerat ca o dovadă 
definitivă că a pus realmente întrebarea nefericită. În orice 
caz Hach, care a fost prezent la perchezitie, e considerat 
de prieteni şi cunoscuţi drept un „refulat”, aşa încât s-ar 
putea prea bine ca lui să-i fi dat în minte un gând atât de 
grosolan văzând-o pe această femeie foarte atrăgătoare, 
sprijinită atât de nepăsător de bufet, şi poate că i-ar fi 
plăcut să pună el această întrebare sau să fi săvârşit cu ea 
acţiunea atât de vulgar desemnată. 

S-a procedat apoi la o percheziţie temeinică a 
apartamentului - s-au confiscat câteva lucruri, înainte de 
toate hârtii. I s-a dat voie 

Katharine! Blum să se îmbrace la baie în prezenţa 
functionarei de poliţie Pletzer. Nu i s-a îngăduit să închidă 
complet uşa băii; doi poliţişti o supravegheau cu atenţie. li 
permiseră Katharinei să-şi ia poşeta şi, cum nu se putea 
exclude eventualitatea arestării, i s-a permis să-şi ia 
îmbrăcăminte de noapte, un säculet cu obiecte de toaletă 
şi ceva de citit. Biblioteca ei consta din patru romane de 
dragoste, trei romane polițiste, precum şi o biografie a lui 
Napoleon şi o biografie a reginei Cristina a Suediei. Toate 
cărţile proveneau dintr-un club de lectură. Deoarece 
întreba mereu „Dar cum se poate, dar de ce, dar ce am 
făcut?” functionara de poliţie Pletzer îi împărtăşi, în cele 
din urmă, într-o formulare politicoasă, că Ludwig Götten e 
un bandit pus de mult sub urmărire, pentru spargerea unei 
bănci, aproape dovedită, suspectat de omucidere şi alte 
crime. 

Spre ora 10.15, cänd Katharina Blum a fost, in 
sfârşit, scoasă din locuinţa ei şi condusă la interogatoriu, s- 
a renyntat în cele din urmă să i se pună cătuşe. E drept că 
Beizmenne înclina să ţină la cătuşe, dar în urma unei 
scurte convorbiri cu politista Pletzer şi asistentul sau 
Moeding, s-a înduplecat să renunţe. Deoarece, din pricina 
începutului de carnaval, numeroşi locatari din casă nu se 
duseseră la lucru în ziua aceea şi nici nu porniseră să ia 
parte la procesiunile de genul saturnaliilor, la serbări şi 
celelaite manifestări anuale obişnuite în această epocă, 
vreo trei duzini de locatari ai blocului de zece etaje stăteau 
în pardesie, capoate sau halate de baie în holul clădirii, iar 
reporterul fotografic Schönner se afla la câţiva paşi de lift, 
în clipa în care Katharina Blum părăsea ascensorul însoţită 
de o parte şi alta de Beizmenne şi de Moeding, şi flancată 
de poliţişti înarmaţi. A fost fotografiată din faţă, din spate 
şi din profil de câteva ori şi fiindcă de ruşine şi zăpăceală 
încercase întruna să-şi ascundă faţa şi se încurcase ţinând 
poşeta, săculeţul cu obiectele de toaletă şi o pungă de 
plastic, în care pusese cărţi şi ustensile de scris, ultima 
poză o surprinsese cu părul zbârlit şi cu o expresie cât se 
poate de neprietenoasă. 

Peste o jumătate de oră, după ce i se indicaseră 
drepturile pe care le avea şi i se oferise prilejul să se mai 
aranjeze puţin, începu, în prezenţa lui Beizmenne, a lui 
Moeding, a doamnei Pletzer şi a procurorilor dr. Korten şi 
Ilach, interogatoriul consemnat în proces-verbal după cum 
urmează: „Numele meu este Katharina Brettloh, născută 
Blum. M-am născut în 2 martie 1947 la Gemmelsbroich, în 
districtul Kuir. Tatăl meu, Peter Blum, era miner. A murit la 
vârsta de treizeci şi şapte de ani, când eu aveam şase ani, 
de o leziune la plămâni, pe care o avea din timpul 
războiului. După război, tatăl meu a lucrat din nou într-o 
mină de ardezie si se bănuia că suferă si de 
pneumoconioză. După moartea lui, mama a avut greutăţi 
cu pensia, fiindcă oficiul de pensii şi asociaţia minerilor nu 


ajungeau la o intelegere. De micä a trebuit sa mä ocup de 
gospodărie, fiindcă tatăl meu era adesea bolnav, aşa că nu 
i se plătea leafa, iar mama se angaja la curăţenie prin 
case. La şcoală n-am avut dificultăţi, deşi eram silită să fac 
gospodărie şi în timpul anului şcolar, nu numai acasă, dar 
şi la vecini şi alţi consăteni, pe la care ajutam la gătit, la 
copt pâine, la prepararea conservelor, la tăiatul porcilor. 
Mai făceam multe alte munci casnice şi ajutam şi la 
secerat. Îndată ce am absolvit şcoala, în 1961, am obţinut, 
datorită naşei mele, mătuşa Else Woltersheim din Kuir, un 
post de femeie de serviciu la măcelarul Gerbers din Kuir, 
unde trebuia să dau o mână de ajutor şi ca vânzătoare. Din 
1962 până în 1965, am învăţat la o şcoală de menaj din 
Kuir, datorită ajutorului şi sprijinului financiar al nasei 
mele, doamna Woltersheim, care lucra ca instructoare la 
acea şcoală, pe care am absolvit-o cu foarte bine. Între 
1966 şi 1967 am lucrat ca administratoare la grădiniţa cu 
program complet a firmei Koeschler din comuna învecinată 
Oftersbroich, apoi am fost angajată ca menajeră la 
doctorul Kluthen, de asemenea din Oftersbroich, la care 
am rămas numai un an, pentru că domnul doctor încerca 
tot mai adesea să se dea la mine, iar doamna doctor nu 
putea să sufere acest lucru. Nici mie nu-mi plăceau aceste 
apucături. Le găseam respingătoare. În 1968, pe când am 
rămas fără slujbă timp de câteva săptămâni şi o ajutam pe 
mama în gospodăria ei, angajându-mă ocazional să servesc 
la reuniunile şi serile de popice ale grupului de toboşari 
din Gemmelsbroich, l-am cunoscut, prin fratele iyeu Kurt 
Blum, pe muncitorul textilist Wilhelm Brettloh, cu care m- 
am căsătorit peste câteva luni. Am locuit la 
Gemmelsbroich si am lucrat ocazional, la sfärsit de 
săptămână, când sunt multi excursionişti, la restaurantul 
Kloog, ajutând la bucătărie, uneori şi la servit. După vreo 
jumătate de an de căsătorie, simţeam o aversiune de 
neînvins faţă de soţul meu. N-aş vrea să fac declaraţii mai 
amănunțite în acest sens. L-am părăsit şi am plecat la oraş. 
Am divorţat cu sentinţa: din vina mea, pentru părăsire 
neîntemeiată de domiciliu, apoi mi-am reluat numele de 


fată. Am stat întâi la doamna Woltersheim, până ce am 
găsit, după câteva săptămâni, un post de menajeră şi 
femeie de serviciu în casa controlorului financiar dr. 
Fehnern, unde am şi locuit. Domnul dr. Fehnern mi-a dat 
posibilitatea să audiez cursuri serale şi de instruire 
suplimentară, apoi să-mi iau examenul de specialitate ca 
menajeră cu diplomă de stat. A fost foarte drăguţ cu mine 
şi foarte mărinimos, iar eu am continuat să stau la 
dumnealui şi după ce-mi luasem examenul. La sfârşitul 
anului 1969, domnul dr. Fehnern a fost arestat din pricina 
unor însemnate evaziuni fiscale, constatate la nişte mari 
firme pentru care lucra. Înainte de a fi ridicat, mi-a dat un 
plic cu suma reprezentând leafa mea pe trei luni şi m-a 
rugat să am grijă de casă, căci se va întoarce în curând, 
zicea el. Am rămas încă o lună, i-am îngrijit pe salariaţii 
care lucrau în biroul lui, sub „supravegherea unor 
funcţionari de la fisc, am ţinut casa curată şi grădina în 
ordine, m-am ocupat de lenjerie. I-am dus mereu domnului 
dr. Fehnern rufe curate la închisoarea preventivă, i-am dus 
şi de mâncare, mai ales pateu de Ardeni, pe care am 
învăţat să-l prepar la mezelăria Gerbers din Kuir. Apoi 
biroul a fost închis, casa a fost sechestrată, a trebuit să-mi 
părăsesc camera. S-a dovedit, pesemne, că domnul dr. 
Fehnern s-a făcut vinovat şi el de sustragere şi fraudă şi a 
ajuns la închisoare cu adevărat, unde am continuat să-l 
vizitez. Voiam să-i restitui salariul pe două luni, pe care i-l 
datoram. Dar nici n-a vrut să audă. Am găsit foarte repede 
un alt post, la soţii Blorna, pe care-i cunoscusem prin 
domnul Fehnern. 

Familia Blorna stă într-un bungalov în cartierul nou 
dinspre sudul oraşului. Deşi mi s-a oferit să locuiesc acolo, 
am refuzat, voiam să fiu, în sfârşit, independentă şi să-mi 
exercit meseria mai mult ca liber profesionistă. Soții 
Blorna au fost foarte buni cu mine. Doamna Blorna, care 
lucrează într-un birou mare de arhitectură, m-a ajutat să 
contractez un apartament proprietate personală în oraşul 
satelit din sud, pentru care se făcuse reclamă sub deviza 
„Locuiti elegant pe malul fluviului”. Domnul dr. Blorna, în 


calitatea lui de jurisconsult in industrie, şi doamna Blorna, 
in calitatea ei de arhitectä, erau familiarizati cu proiectul. 
Am calculat împreună cu domnul dr. Blorna finanţarea, 
dobânzile şi amortizarea ratelor pentru un apartament de 
două camere cu bucătărie şi baie, la etajul opt, şi cum 
între timp reuşisem să fac economii până la suma de 7.000 
DIN, iar soţii Blorna au semnat ca garanti pentru un credit 
de 30.000 DIN, am putut să mă mut încă de la începutul 
anului 1970 în apartamentul meu. Ratele lunare minimale 
erau la început aproximativ de 1.100 DIN, dar cum soţii 
Blorna nu-mi puneau la socoteală mesele luate la ei, ba 
doamna Blorna mai îmi vâra în geantă zilnic ceva mâncare 
şi băutură, am putut să trăiesc cu economie şi să 
rambursez creditul mai repede decât calculasem la 
început. De patru ani am grijă de menaj în casa Blorna, 
gospodărind independentă; timpul meu de lucru începe la 
şapte dimineaţa şi sfârşeşte pe la patru şi jumătate după- 
amiaza, când am terminat cu dercticatul în casă, cu 
cumpărăturile şi gătitul pentru masa de seară. Mă ocup şi 
de toată rufăria casei. Intre orele 16.30 şi 17.30 mă ocup 
de propria mea gospodărie şi, de obicei, mai lucrez o oră şi 
jumătate sau două ore la soţii Hiepertz, pensionari. La 
ambele familii mi se plăteşte în plus dacă lucrez sâmbăta şi 
duminica. În timpul liber, lucrez ocazional la restaurantul 
Kloft, sau ajut la recepții, serate, nunţi, petreceri, baluri, 
de cele mai multe ori ca angajată temporar, plătită pausal, 
pe contul meu, câteodată primesc o asemenea comandă 
chiar de la firma Kloft. Lucrez la calcularea, la planificarea 
organizatorică, uneori şi ca bucătăreasă sau chelneritä. 
Incasările mele brute se ridică în medie între o mie opt 
sute şi două mii trei sute de mărci pe lună. La secţia 
financiară sunt trecută ca liber profesionistă. Imi plătesc 
personal impozitele şi asigurările. Toate aceste lucruri, ca 
declaraţia de impozite etc., mi le rezolvă biroul Blorna 
gratuit. Din primăvara lui 1972 posed un Volkswagen, anul 
de fabricaţie 1968, pe care mi l-a vândut la un preţ modest 
bucătarul Werner Lormer, angajat la restaurantul Kloft. 
Era prea greu pentru mine să ajung la diversele locuri de 


muncă, nu întotdeauna aceleaşi, cu mijloacele de transport 
publice. Cu maşina mă puteam deplasa mai uşor, putând să 
lucrez la recepții şi festivități organizate pe la hoteluri 
situate la distanţe mai mari”. 

Această parte a interogatoriului a durat de la ora 
10.45 până la 12.30, apoi, după o întrerupere de o oră, de 
la 13.30 până la 17.45. În pauza de prânz, numita Blum a 
refuzat să primească sandvişurile cu caşcaval şi cafeaua 
oferite de administraţia poliţiei; nici insistentele îmbieri 
ale doamnei Pletzer, fätis binevoitoare faţă de ea, şi ale 
asistentului Moeding nu i-au putut schimba atitudinea. Se 
vede că nu era în stare - cum a relatat Hach - să separe 
punctul de vedere oficial de cel personal, să recunoască 
necesitatea interogatoriului. Când Beizmenne, care mânca 
sandvişuri cu poftă şi bea cafea, având gulerul descheiat şi 
cravata lărgită la gât, începu nu numai să pară, dar chiar 
să devină patern, numita Blum insistă să fie dusă în celulă. 
Cei doi funcţionari de poliţie însărcinaţi cu supravegherea 
ei se străduiră - fapt dovedit - să-i ofere cafea şi 
sandvişuri, dar Katharina refuza dând numai din cap cu 
încăpățânare, fumând o ţigară după alta, aşezată pe pat, şi 
manifestându-şi printr-o mimică expresivă scärba de 
toaleta din celulă, murdară cu resturi de vărsături. Mai 
târziu o lăsă pe doamna Pletzer să-i ia pulsul, după ce 
aceasta şi cei doi poliţişti izbutiră s-o convingă, cu multe 
insistente, şi când pulsul se vădi normal, consimti să i se 
aducă o prăjitură şi un ceai dintr-o cafenea aflată în 
apropiere, dar tinu mortis să le plătească din banii ei, deşi 
unul dintre poliţiştii tineri, care-i păzise dimineaţa uşa de 
la baie, în timp ce se îmbrăca, se arătă dispus „să facă 
cinste”. Verdictul celor doi poliţişti şi al doamnei Pletzer cu 
privire la acest episod: „Complet lipsită de umor 1”. 

Între orele 13.30 şi 17.45 continuă interogatoriul 
privitor la datele personale; Beizmenne ar fi preferat să-l 
scurteze, numita Blum tinu să dea însă declaraţii 
amănunțite, ceea ce i se acordă de către cei doi procurori, 


iar in cele din urmä si Beizmenne fu de acord cu declaratia 
detailatä - întâi în silă, apoi, gândindu-se mai bine, spre a 
cunoaşte mai temeinic dedesubturile care i se păreau 
importante. 

Spre ora 17.45 se punea întrebarea dacă e cazul să 
se continue sau să se întrerupă interogatoriul, dacă numita 
Blum trebuie pusă în libertate sau dusă în celulă. Spre ora 
17.00, consimtise într-adevăr să mai accepte o cescutä de 
ceai şi un sandviş (cu şuncă) şi se declarase de acord să se 
continue interogatoriul, deoarece Beizmenne îi promitea 
că la încheierea lui va fi pusă în libertate. Acum veni vorba 
despre relaţiile ei cu doamna Woltersheim. li este naşă, 
zise numita Blum, s-a ocupat de ea dintotdeauna, fiind şi o 
vară mai îndepărtată a mamei sale; din clipa în care se 
mutase la oraş, reluase numaidecât legătura cu naşa. 

„In ziua de 20 februarie m-a invitat la petrecerea 
aceea, care, de fapt, trebuia să aibă loc la data de 21 
februarie, prima zi de carnaval, dar apoi fusese fixată cu o 
zi mai devreme, fiindcă pentru prima zi de carnaval 
doamna Woltersheim acceptase obligaţii profesionale. Era 
cea dintâi petrecere cu dans la care luam parte de patru 
ani. Îmi corectez declaraţia în felul următor: am dansat de 
două-trei, poate de patru ori, în casa Blorna, tind se 
întâmpla să ajut la câte o serată. La o oră târzie, când 
eram gata cu vasele şi cu strânsul, tind cafeaua fusese 
servită şi domnul Blorna preluase servitul băuturilor, mă 
chemau în salon, unde dansam cu domnul Blorna şi cu alţi 
domni din cercul lor de oameni cu studii universitare, cu 
situaţii în economie şi politică. Mai târziu, am acceptat 
aceste invitaţii cu multe reticente şi ezitări, apoi nu le mai 
acceptam, deloc, fiindcă domnii erau adesea cam bauti şi 
deveneau insistenti. Mai exact: am refuzat aceste invitaţii 
de când aveam şi eu o maşină a mea. Inainte, depindeam 
de bunăvoința vreunuia dintre domni, ca să mă ducă până 
acasă. Şi cu dom» nul acesta - şi arătă spre Hach, care se 
făcu roşu - am dansat uneori”. Întrebarea dacă şi Hach 
devenise insistent, nu fu pusă. 

Faptul că interogatoriul a durat atât de mult se 
explică prin meticulozitatea uimitoare cu care Katharina 
Blum controla fiecare formulare şi ţinea să i se citească 
fiecare frază aşa cum fusese trecută în procesul-verbal. 
Astfel, de pildă, insistenţele amintite în ultimul alineat 
fuseseră înregistrate în procesul-verbaj ca manifestări 
tandre, întâi în varianta cum că „domnii deveneau tandri”, 
ceea ce o indignă pe Katharina Blum şi o făcu să 
protesteze energic. Se ajunse la veritabile controverse 
între ea şi procurori, între ea şi Beizmenne, privitoare la 
definiţia noţiunilor, deoarece Katharina susţinea că a fi 
drăgăstos presupune o atitudine din ambele părţi, pe când 
a fi insistent este o acţiune unilaterală, or despre aceasta 
din urmă fusese vorba întotdeauna. Când domnii 
anchetatori spuseră că toate acestea nu sunt chiar atât de 
importante şi că e vina ei dacă interogatoriul durează mai 
mult decât de obicei, ea răspunse că refuză să iscălească 
un proces-verbal în care scrie tandru în loc de insistent. 
Pentru ea deosebirea are o semnificaţie esenţială şi unul 
dintre motivele pentru care s-a despărţit de soţul ei a fost 
că acesta nu era niciodată tandru, ci mereu doar insistent. 

Controverse asemănătoare se iscară în legătură cu 
cuvântul „bun” întrebuințat cu referire la soţii Blorna. In 
procesul-verbal se trecuse: au fost „gentili cu mine”, 
numita Blum ţinea însă la cuvântul „bun”, iar când i se 
propuse în schimb termenul de „amabili”, pentru că „buni” 
li se părea cam demodat, se arătă indignată şi afirmă că 
gentiletea si amabilitatea n-au nimic de-a face cu 
bunătatea, iar acest din urmă sentiment îl constatase în 
purtarea soţilor Blorna faţă de ea. 

Între timp fuseseră audiaţi locatarii, dintre care cei 
mai mulţi nu puteau afirma mare lucru sau chiar nimic 
despre Katharina Blum; o întâlniseră întâmplător în 
ascensor, se salutaseră, ştiau că Volkswagen-ul roşu îi 
aparţinea, o consideraseră secretară-şefă, alţii o credeau 
şefă de raion într-un mare magazin; spuneau că arăta 
întotdeauna îngrijită şi era prietenoasă, deşi distantă. 


Dintre locatarii celor cinci apartamente de la etajul opt, 
unde era situată si locuinţa ei, numai doi ştiură să dea 
câteva amănunte. Una dintre aceste persoane era o 
doamnă Schmill, proprietara unui salon de coafură, 
cealaltă era un pensionar, fost funcţionar la Uzinele de 
electricitate, pe nume Ruhwiedel, şi uimitor în mărturia 
celor doi era faptul că, după cum afirmau ambii, Katharina 
primea din când în când vizita unui domn, sau venea acasă 
cu el. Doamna Schmill susţinea că vizita aceasta avea loc 
cu regularitate, o dată la două-trei săptămâni aproximativ, 
şi că vizitatorul era un domn de vreo patruzeci de ani, care 
dădea o impresie de suplete şi aparţinea „vizibil” unor 
cercuri „mai bune”, rând domnul Ruhwiedel îl descria pe 
vizitator ca pe un lungan destul de tânăr, care intrase în 
casa domnisoarei Blum câteodată singur, câteodată 
împreună cu ea. Şi anume de vreo opt sau nouă ori în 
răstimpul ultimilor doi ani, „şi acestea sunt numai vizitele 
pe care le-am observat - despre cele pe care nu le-am 
observat, nu pot spune, fireşte, nimic”. 

Spre sfârşitul după-amiezii, când Katharina fu 
confruntată cu aceste mărturii şi invitată să ia atitudine 
faţă de ele, Hach era cel care încercă să-i faciliteze 
lucrurile, sugerând, încă înainte de a-i pune întrebarea, că 
aceşti domni veniţi în vizită erau poate domnii care o 
conduceau uneori până acasă. Katharina, care roşise de 
ruşine şi ciudă, ripostă, întrebând la rândul ei cam intepat, 
dacă e cumva interzis să primeşti vizita unor domni, şi cum 
nu voia să se folosească de puntea pe care Hach încercase 
să i-o dureze din amabilitate, sau nu o recunoscuse ca 
atare, procurorul - începu să vorbească şi el mai intepat şi- 
i spuse că trebuie să-şi dea seama că se cercetează aici un 
caz foarte serios, şi anume cazul Gotten, care are multe 
ramificații şi dă de furcă poliţiei şi procuraturii de mai bine 
de un an, deci o întreabă acum dacă în privinţa acestor 
vizite ale unor bărbaţi, pe care se vede că nu le neagă, e 
vorba de mereu unul şi acelaşi domn. Aici Beizmenne 
interveni brutal, spunând: „Va să zică îl cunoaşteţi pe 
Gotten de doi ani?” 


Această afirmaţie o ului pe Katharina într-atât, încât 
nu ştiu ce să răspundă, privindu-l doar pe Beizmenne şi 
scuturând din cap, iar apoi, când reuşi să rostească pe un 
ton surprinzător de blând: „Ba nu, l-am cunoscut de-abia 
ieri”, răspunsul ei nu păru prea convingător. Fiind apoi 
invitată să stabilească identitatea vizitatorului, clătină din 
cap „aproape îngrozită” şi refuză orice lămurire în această 
privinţă. Atunci Beizmenne deveni din nou patern, 
îndemnând-o să vorbească şi spunând că doar nu e ceva 
grav dacă are un prieten care - aici făcu o netă greşeală de 
psihologie - nu e insistent, ci poate tandru; în definitiv e 
divorțată şi nu mai e obligată să rămână fidelă; şi nici 
măcar nu e de condamnat - aici făcu a treia greşeală 
hotărâtoare - dacă, eventual, cu prilejul acestor 
manifestări tandre şi nu insistente mai ies şi nişte avantaje 
materiale. Asta a stricat definitiv lucrurile! Katharina Blum 
refuză să mai dea vreo altă declaraţie şi insistă să fie 
trimisă în celulă sau acasă. Spre mirarea celor prezenţi, 
Beizmenne spuse blând şi obosit - între timp se făcuse ora 
20.40 - că o trimite acasă însoţită de un funcţionar de 
poliţie. Dar apoi, când ea se ridicase, îşi luase poseta, 
săculeţul cu obiectele de toaletă şi punga de plastic, o 
întrebă brusc şi cu duritate: „Cum a ieşit din apartament în 
noaptea asta Ludwig al dumitale cel tandru? Toate intrările 
şi ieşirile erau păzite - dumneata, dumneata se vede că ştii 
o altă cale şi i-ai arătat-o, şi am să aflu eu cum a fost. La 
revedere”. 

Moeding, asistentul lui Beizmenne, care o conduse pe 
Katharina acasă cu maşina, relată mai târziu că starea 
tinerei femei îl nelinişteşte mult, temându-se chiar că ar fi 
în stare să se omoare; părea zdrobită, distrusă şi sfârşită, 
dar, în mod surprinzător, tocmai în această stare arătase că 
are simţul umorului, sau abia atunci il desfăşurase. In 
drum spre casă, Moeding o întrebase în glumă, dacă n-ar fi 
plăcut să se poată duce acum amândoi să bea ceva şi să 
danseze, fără a se simţi stänjeniti şi fără gânduri ascunse, 
iar ea dăduse din cap afirmativ şi spusese că n-ar fi rău, 


poate cä ar fi chiar pläcut, apoi, in fata casei, cänd 
politistul îi propusese s-o conducă sus, până la usa 
apartamentului, spusese sarcastic: „Oh, mai bine nu, 
primesc destule vizite de domni, după cum ştiţi - dar 
mulţumesc oricum”. 

Toată seara şi jumătate din noapte, Moeding încercă 
să-l convingă pe Beizmenne că ar trebui s-o ţină arestată, 
pentru propria ei protecţie, iar când Beizmenne îl întrebă 
dacă s-a îndrăgostit de ea, răspunse că nu, dar că a 
îndrăgit-o, că sunt de aceeaşi vârstă şi că nu crede în 
teoria lui Beizmenne referitoare la un complot mare în 
care Katharina ar fi amestecată. 

Ceea ce n-a relatat, dar ceea ce Blorna a aflat totuşi 
prin doamna Woltersheim, au fost cele două sfaturi pe care 
i le dăduse Katharinei, când o condusese, totuşi, măcar 
prin holul blocului, până la uşa ascensorului, sfaturi destul 
de delicate, care ar fi putut să-l coste scump şi care 
comportau, de fapt, o primejdie de moarte pentru el şi 
colegii lui; şi anume, îi spusese stând în faţa ascensorului: 
„Să nu pui mâna pe telefon şi mâine să nu citeşti jurnalul”, 
fără să fie clar dacă se referea la „JURNALUL. sau la orice 
fel de ziar. 

În aceeaşi zi (joi, 21.2.74), pe la orele 15.30, Blorna 
îşi fixa pentru prima oară schiurile, în localitatea aleasă 
pentru concediu, vrând să pornească la o plimbare mai 
lungă. Din clipa aceea concediul, la gândul căruia se 
bucura de atâta vreme, era stricat. Frumoasă a fost 
plimbarea lungă din seara precedentă, îndată după sosire, 
când umblase cu Trude timp de două ore prin zăpadă, apoi 
a fost frumos în faţa focului aprins în şemineu, la o sticlă 
de vin, somnul adânc cu fereastra deschisă, precum şi 
micul dejun, primul din concediu, luat pe îndelete, pe urmă 
ceasurile petrecute din nou pe terasă, într-un fotoliu de 
paie, învelit în pături groase, şi apoi, tocmai în clipa în 
care voia să pornească la drum, se ivise individul acela de 
la JURNALUL şi intrase în vorbă cu el fără niciun 
preambul, pălăvrăgind despre Katharina. Il întrebase dacă 


o crede capabilă să comită o crimă. „Cum aşa? zise el. 
Sunt avocat şi ştiu câtă lume e în stare să comită crime. 
Dar ce crimă? Katharina? E de neconceput! Cum v-a dat în 
gând aşa ceva? De unde ştiţi?” Când află, în sfârşit, că un 
tâlhar urmărit de mult a petrecut o noapte la Katharina - 
fapt dovedit - şi că, aproximativ, de la ora unsprezece 
dimineaţa ea a fost supusă unui interogatoriu strâns, avu 
de gând să se înapoieze numaidecât cu avionul şi să-i vină 
în ajutor, dar individul de la JURNALUL - oare arăta într- 
adevăr atât de respingător, sau i se păru abia mai târziu? - 
spuse că situaţia nu e, de fapt, chiar atât de gravă, 
rugându-l să-i indice câteva trăsături de caracter ale 
Katharinei. Când Blorna refuză, individul zise că e un semn 
rău care ar putea fi răstălmăcit, căci a păstra tăcere 
despre caracterul ei este, în acest caz, şi anume, în cazul 
unei - story”', un indiciu sigur că e vorba de un caracter 
rău. Furios încă de pe atunci, Blorna zise foarte iritat: 
„Katharina e o persoană foarte deşteaptă şi rezervată”, şi-i 
era ciudă pentru că cele declarate nu erau exacte şi nu 
exprimau nici pe departe ceea ce voise sau ceea ce ar fi 
trebuit să spună. Nu avusese niciodată de-a face cu ziare, 
cu atât mai puţin cu JURNALUL, şi când individul porni iar 
la drum cu maşina lui, un Porsche, Bloma îşi scoase 
schiurile şi-şi dădu seama că s-a sfârşit cu concediul. Urcă 
în cameră, la Trude, care stătea întinsă pe balcon, la soare, 
învelită comod în pături, şi dormita. li povesti totul. „Dă-i 
un telefon”, zise ea, şi Blorna încercă într-adevăr de trei, 
patru, cinci ori, să obţină legătura, dar centrala îl informă 
de fiecare dată că „abonatul nu răspunde”. La unsprezece 
seara mai încercă o dată, dar nici acum nu răspunse 
nimeni. Bău peste măsură şi dormi prost. 

Vineri dimineaţa, pe la ora nouă şi jumătate, când 
apăru morocänos la micul dejun, Trude îi întinse 
JURNALUL. Katharina figura pe pagina întâi. Fotografie 
uriaşă, litere uriaşe. IUBITA UNUI BANDIT KATHARINA 
BLUM REFUZA MĂRTURISIRI DESPRE VIZITELE 


1 Reportaj pentru pagina întîi (engl.). 


BĂRBAŢILOR. Banditul si ucigasul Ludwig Götten, căutat 
de un an si ar fi putut fi arestat ieri, dacă iubita lui, 
menajera Katharina Blum, nu i-ar fi sters urmele si nu i-ar 
fi asigurat fuga. Politia presupune ca numita Blum e 
amestecată mai de mult in spiratie. (Amänunte pe 
contrapagină sub dul: VIZITE DE BĂRBAŢI). 

Acolo, pe contrapagină, Blorna văzu că JURNALUL îi 
schimbase spusele cum că fata ar fi „deşteaptă şi 
rezervată” în „glacială şi calculată”, iar din afirmaţia lui 
generală despre criminalitate scosese că ea ar fi „întru 
totul capabilă de a comite o crimă”. 

Parohul din Gemmelbroich a declarat: „O cred în 
stare de orice. Tatăl ei era un comunist camuflat, iar 
maică-sa, pe care am angajat-o câtva timp de milă ca 
femeie de a furat din vinul de împărtăşanie şi a făcut orgii 
cu amanti ei în sacristie”. 

„Numita Blum primeşte de doi ani de zile cu 
regularitate vizitele unor bărbaţi. Oare apartamentul ei era 
un centru cul de întâlnire al unei bande, punctul de 
transmitere al unor arme? Cum se face că femeia de 
serviciu, în vârstă de numai douăzeci şi şapte de ani, a 
devenit proprietara unul apartament in valoare 
aproximativ de 110.000 de mărci? Primea o cotă parte din 
prada realizată la spargerea unor bănci? Poliția 
anchetează în continuare. Procuratura lucrează febril. 
Mâine alte amănunte. JURNALUL VA TINE LA CURENT 
CA ÎNTOTDEAUNA! Toate informaţiile din culise mâine, in 
ediția de sfârşit de săptămână”. 

După-masă, la aeroport, Blorna reconstitui ce s-a 
petrecut după aceea într-o succesiune rapidă. 

La ora 10.25, apel telefonic din partea lui Luding, 
foarte enervat, care m-a conjurat să mă înapoiez îndată şi 
să iau legătura cu Alois, de asemenea foarte enervat. Alois, 
care se pare că şi-a pierdut complet cumpătul - ceea ce nu 
mi s-a mai întâmplat să constat la el, de aceea mi se pare 
neverosimil - se află momentan la un congres al 
patronatului creştin la Bad Bedelig, unde trebuie să ţină 
referatul principal şi să conducă discuţia referitoare la 


principiile de baza. 

La 10.40, apel telefonic al Kiatharinei, care m-a 
intrebat dacä m-am exprimat intr-adevär asa cum scrie in 
JURNALUL. Bucuros că o puteam lămuri, i-am explicat 
cum s-a întâmplat, iar ea a spus (citez din memorie) cam 
aşa: „Vă cred, da, vă cred, doar ştiu acum în ce fel 
lucrează porcii ăştia. Azi-dimineatä s-au dus s-o sâcâie şi 
pe mama mea, grav bolnavă, pe Brettloh şi pe alţii”. Am 
întrebat-o unde se află şi mi-a spus: „La Else, dar acum 
trebuie să mă duc din nou la interogatoriu”. 

La 11.00, apel al lui Alois, foarte agitat şi îngrijorat; e 
pentru prima oară în viaţă că-l văd aşa, şi-l cunosc de 
douăzeci de ani. Mi-a spus că trebuie să mă înapoiez 
imediat şi să primesc să-l reprezint într-o cauză foarte 
delicată. Acum urmează să-şi ţină referatul, apoi trebuie să 
ia masa cu proprietarii de întreprinderi, după aceea să 
conducă discuţiile, iar seara să ia parte la o întrunire 
amicală a lor, dar ar putea veni pe la noi acasă cam între 

7V2 şi 91/2, pentru a se întoarce mai târziu la 
întrunirea amicală. 

La 11.30, Trude găseşte şi ea că ar trebui să plecăm 
îndată şi s-o ajutăm pe Katharina. Din zâmbetul ei ironic 
deduc că are de pe acum o teorie (justă probabil, ca de 
obicei) despre dificultăţile lui Alois. 

La 12.15, reținerea locurilor, împachetatul, achitarea 
notei. După un concediu de patruzeci de ore, cel mult, am 
plecat într-un taxi la I. Acolo am aşteptat la aeroport de la 
14.00 la 15.00, în ceaţă. Lungă convorbire cu soţia mea 
despre Katharina, la care ţin mult, cum ştie şi Trude. Am 
vorbit şi despre încercările noastre de a o îndemna pe 
Katharina să nu mai fie atât de mofturoasă, să-şi uite 
copilăria nefericită şi căsnicia ratată. Despre încercările 
noastre de a o face să-şi învingă mândria în materie de 
bani şi să accepte să-i dăm din contul nostru un împrumut 
mai ieftin decât cel de la bancă. Nici măcar explicaţia şi 
convingerea că nu ne pricinuieşte nicio pierdere şi că, în 
schimb, economiseşte o grămadă de bani, dacă ne plăteşte 
9% în locul celor 14% pe care trebuie să-i dea băncii, n-au 


determinat-o să primească. Despre câtă recunoştinţă îi 
datorăm: de când, calmă şi prietenoasă, se ocupă de menaj 
în casa noastră, nu numai că au scăzut cheltuielile, dar ne- 
a şi scutit pe amândoi de toate, făcându-ne liberi pentru 
munca noastră profesională, într-atât, încât echivalentul 
acestui serviciu nu l-am putea exprima în bani. Ne-a scăpat 
de haosul care a durat cinci ani şi ne-a împovărat căsnicia 
şi munca profesională. 

La 16.30, de vreme ce ceața tot nu s-a ridicat, ne 
hotărâm să plecăm totuşi cu trenul. Urmând sfatul Trudei, 
nu-l anunţ telefonic pe Alois Sträubleder. Cu taxiul la gară, 
unde reuşim să prindem trenul de ora 17.45, spre 
Frankfurt. Călătorie mizerabilă, greață, nervi. Până si 
Trude e sumbră şi încordată. Presimte o nenorocire. 
Complet istoviţi, am schimbat totuşi trenul la München, 
unde găsim loc la vagonul de dormit. Ne aşteptăm 
amândoi la supărări din partea şi din cauza Katharinei, la 
nepläceri cu Lüding şi Sträubleder. 

In dimineata zilei de sämbätä, in gara orasului, care 
mai are încă un aer de veselie, potrivit acestei perioade a 
anului, chiar pe peron dau cu ochii de JURNALUL, iarăşi 
cu Katharina pe pagina întâi, de data aceasta fotografiată 
pe când cobora treptele Prefecturii, însoţită de un 
funcţionar al poliţiei judiciare in civil. IUBITA 
UCIGAŞULUI TOT ÎNDĂRĂTNICĂ! NICIO INDICAȚIE 
ASUPRA LOCULUI UNDE SE ASCUNDE GÖTTEN! 
POLIŢIA ÎN ALERTA! 

Trude cumpără ziarul, se duseră acasă cu un taxi, 
fără a schimba o vorbă, şi în timp ce Blorna plătea maşina, 
iar ea descuia poarta, şoferul arătă spre ziar şi zise: „Se 
pomeneşte şi de dumneavoastră, v-am recunoscut îndată. 
Nu-i aşa că sunteţi avocatul şi stăpânul târfei ăşteia?” 
Blorna îi dădu un bacşiş mult prea mare şi şoferul, al cărui 
ränjet nu era deloc atât de răutăcios pe cât îi păruseră 
vorbele, îi duse valiza, sacoşele şi schiurile până-n hol, 
spunând apoi un „la revedere” prietenos. 

Trude pusese la repezeală filtrul în priză şi se spăla 


la baie. JURNALUL era pe masa din salon, aläturi de douä 
telegrame, una de la Lüding, cealaltă de la Sträubleder. 
Cea dintâi: „Deceptionat ca să nu zic mai mult fiindcă nicio 
veste. Lüding”. A doua: „Nu înţeleg cum de mă laşi în 
pană. Aştept apel imediat. Alois”. 

Era ora opt şi un sfert, aproape exact momentul în 
care, de obicei, Katharina le servea micul dejun: cu masa 
drăguţ aranjată, cum o punea întotdeauna, cu flori, o faţă 
de masă şi servetele proaspăt spălate, cu mai multe feluri 
de pâine, miere, ouă şi cafea, iar pentru Trude, pâine 
prăjită şi gem de portocale. 

Până şi Trude deveni puţin sentimentală aducând 
filtrul, nişte pesmeti din pâine de secară, miere şi unt. „N-o 
să mai fie niciodată cum a fost. Niciodată. Or s-o distrugă 
pe fata asta. Dacă nu poliţia, atunci JURNALUL, iar dacă 
ziarul se satură, atunci lumea. Hai, citeşte întâi ce scrie 
aici şi numai după aceea cheamä-i la telefon pe domnii 
vizitatori”. Blorna citi următoarele: 

„JURNALUL, mereu preocupat informeze pe larg, a 
reuşit să adune alte mărturii, care aruncă o lumină asupra 
caracterului numitei Blum şi a trecutului ei obscur. 
Reporterii JURNALULUI au izbutit să dea de mama 
numitei Blum, grav bolnavă. Aceasta s-a plâns, înainte de 
toate, că fiica ei n-a mai venit de mult s-o vadă. Apoi, pusă 
faţa, faptelor de netăgăduit, a zis: «Trebuia să se întâmple 
aşa, trebuia să se sfârşească Fostul soţ, Wilhelm Brettloh, 
muncitor de treabă, de care numita Blum a divorţat fiind 
vinovată de părăsire cu reavointä, s-a arătat mai dispus să 
informeze JURNALUL. «Acum, a spus el, stăpânindu-şi cu 
greu lacrimile, ştiu, în de ce a luat-o razna. De ce m-a 
lăsat. Asta se petrecea va să zică. Acum văd totul limpede. 
Fericirea noastră modestă nu-i ajungea. Avea ambiţii mari, 
şi cum vreţi ca un muncitor cinstit, modest, să ajungă 
vreodată să-şi cumpere un Porsche. Poate că (a adăugat cu 
înţelepciune) le puteţi transmite cititorilor JURNALULUI 
sfatul meu: Aşa neapărat fal sale imagini despre socialism. 
Vă întreb pe dumneavoastră şi pe cititorii dumneavoastră: 
Cum ajunge o femeie de serviciu la asemenea bogății? E cu 


neputinţă să le fi dobândit pe cale cinstită. Acum ştiu de ce 
m-am temut dintotdeauna de ideile ei radicale şi de 
duşmănia ei faţa de biserică, şi binecuvântez voia lui 
Dumnezeu, că nu ne-a dăruit copii. Şi aflând că a preferat 
drăgostelile unui ucigas afecțiunii mele de om simplu, sunt 
lămurit şi asupra acestui capitol. Cu toate acestea aş vrea 
să-i strig: micuța mea Katharina, de-ai fi rămas cu mine! 
Ajungeam şi noi în cursul anilor să agonisim câte ceva, să 
ne luăm o maşină mică, desigur că nu ti-as fi putut oferi 
niciodată un Porsche, ci doar o fericire modestă, aşa cum o 
poate oferi un muncitor cumsecade care nu se încrede în 
sindicat. Ah, Katharina!»”. 

Pe ultima pagină, sub titlul: „Soții pensionari sunt 
îngroziți dar nu surprinşi”, Blorna mai găsi un alineat 
însemnat cu creion roşu: 

„Fostul director se studii dr. Berthold Hiepertz si 
doamna Erna Hiepertz, pensionari, s-au arătat ingroziti de 
faptele  Katharinei Blum, dar nu «deosebit de 
colaboratoare a JURNALULUI i-a vizitat la Lembo, unde 
fiica lor, măritată, conduce un sanatoriu şi unde profesorul 
de filologie antică şi istoricul Hiepertz, la care Blum 
lucrează de trei ani, a declarat: «O persoană radicală în 
toate privintele, care ne-a înşelat cu sintä»”. 

(Hiepertz, chemat la telefon de Blorna, jură că 
declarase următoarele: „Dacă se poate spune despre 
Katharina că e radicală, apoi este radical serviabilă, 
planificată şi inteligentă - ar trebui să mă fi înşelat tare, 
dar am o experienţă de patruzeci de ani ca profesor şi 
arareori mi s-a întâmplat să mă insel”.) 

Urmarea de pe pagina I: 

„Complet distrus, fostul soţ al numitei Blum, pe care 
JURNALUL l-a interpelat cu prilejul unei repetiţii a 
ansamblului de tobosari şi fluieraşi din Gemmelsbroich, şi- 
a întors capul ca să-şi ascundă lacrimile. Şi ceilalţi membri 
ai ansamblului i-au întors Katharinei spatele cu groază, 
cum s-a exprimat fermierul Meffels, spunând că ea 
întotdeauna ciu dată şi-şi dăduse aere de mironositä. În 
orice caz, nevinovatele bucurii de carmval ale unui 


muncitor cumsecade sunt fără îndoială tulburatei 

Şi, în sfârşit, o fotografie a lui Blorna cu Trude, în 
grădină, lângă bazinul de înot. Subtitlu: „Ce rol joacă 
femeia care a fost cunoscută cândva cu «Trude cea roşie», 
şi soţul ei, care declară cu diverse prilejuri că e de stânga. 
Consilierul juridic al unor întreprinderi industriale dr. 
Blorna, copios retribuit, cu soţia sa Trude, în faţa bazinului 
de înot al vilei lor de lux”. 

Aici trebuie să procedam la zăgăzuirea apelor, 
întorcându-le cursul, ceva ce în cinematografie şi literatură 
se cheamă flash-back: ne întoarcem din dimineaţa de 
sâmbătă, în care soţii Blorna au revenit din concediu 
deprimati şi descumpäniti, la dimineaţa de vineri, în care 
Katharina a fost din nou dusă la Prefectură pentru 
interogatoriu; de data aceasta a luat-o doamna Pletzer şi 
un funcţionar de poliţie mai în vârstă, înarmat doar cu o 
armă uşoară, şi n-a fost ridicată din apartamentul ei, ci din 
locuinţa doamnei Woltersheim, unde se dusese de la cinci 
dimineaţa, de data aceasta cu maşina ei. Poliţista nu căuta 
deloc să ţină secret faptul că se ştia unde poate fi găsită 
Katharina: nu acasă, ci la Woltersheim. (Spre a fi drepţi, să 
nu uităm să mai amintim o dată sacrificiile şi ostenelile 
soţilor Bloma: întreruperea concediului, drumul cu taxiul 
până la aeroportul din I., aşteptarea în ceaţă; taxi până la 
gară; trenul până la Frankfurt, transbordarea la Munchen; 
călătoria în vagonul de dormit, hurducati, iar dimineaţa, la 
prima oră, de-abia sosiți acasă, numaidecât JURNALUL în 
faţa ochilor. Mai târziu - prea târziu fireşte - Bloma a 
regretat că, în loc de a încerca întruna să obţină legătura 
cu Katharina, nu-l chemase pe Hach la telefon.) 

Toti cei oare au luat parte la al doilea Interogatoriu al 
Katharinei în dimineaţa de vineri - iarăşi Moeding, Pletzer, 
procurorii dr. Korten si Hach, persoana care intocmea 
procesulverbal, numită Anna Lockster, pe care e irita 
meticulozitatea Katharinei in privinta termenilor si zicea 
că asta e ceva afectat - toţi erau frapati de dispoziţia de-a 
dreptul strălucită a lui Beizmenne. Acesta a intrat în sala 


de dezbateri frecändu-hsi mäinile, a tratat-o pe Katharina 
cu o politeţe de-a dreptul amabilă, s-a scuzat pentru 
„anumite grosolănii”, care nu ţin de funcţia, ci de persoana 
lui, căci este, cum zicea, un tip cam necioplit; s-a ocupat 
întâi de toate de lista, între timp întocmită, a obiectelor 
confiscate; era vorba de: 

1. Un carnetel de notițe uzat, cu coperte verzi, de 
format mic, conţinând exclusiv numere de telefon, care 
fuseseră verificate între timp, fără să se găsească ceva 
suspect. Se vedea că acest carnet era întrebuințat de 
aproape zece ani. Un expert grafolog, care-l cercetase 
pentru a descoperi urme lăsate în scris de Götten (acesta 
era, între altele, dezertor din Bundeswehr şi lucrase într- 
un birou, lăsând deci multe urme manuscrise), declarase 
că evoluţia scrisului Katharinei constituie un exemplu cu 
totul tipic. Se recunoştea cu uşurinţă scrisul fetei de 
şaisprezece ani, care notase numărul de telefon al 
mezelarului Gerber, la şaptesprezece ani notase numărul 
medicului dr. Kluthen, la douăzeci de ani era la dr. 
Fehnern, mai târziu înscrisese o mulţime de numere de 
telefon şi de adrese ale unor proprietari de restaurante, 
chelneri, colegi. 

2. Extrase de cont ale Casei de Economii, cu note 
marginale scrise de mână, prin care Katharina identifica 
exact fiecare recontabilizare şi retragere. Depunerile, 
retragerile - toate erau corecte şi niciuna din sumele 
depuse sau scoase nu era suspectă. Acelaşi lucru se putea 
spune despre propria ei contabilitate, despre notițele si 
însemnările dintr-un caiet cu clame în care trecuse situaţia 
datoriilor ei faţă de firma „Haftex”, cea de la care 
cumpărase apartamentul proprietate personală din lotul 
„Locuiţi elegant pe malul fluviului”. Declaraţiile ei de 
impozite, impunerile, plăţile de impozite fuseseră de 
asemenea examinate cu cea mai mare exactitate şi 
controlate de un expert, care nu reuşise să dea de urma 
nici linei „sume mai mari tăinuite”. Beizmenne tinuse să fie 
examinate îndeosebi tranzacţiile ci financiare din ultimii 
doi ani, răstimp pe care-l denumi glumet „epoca vizitelor 


de bärbati”. Nimic. Reiesi, in orice caz, cä in fiecare lunä 
Katharina ii vira mamei sale o sută cincizeci de mărci, că 
se ocupa de îngrijirea mormântului tatălui ei in 
Gemmelsbroich, având un abonament la firma Kolter din 
Kuir.  Achiziţiile ei de mobile, obiecte casnice, 
îmbrăcăminte, rufărie, notele de benzină, toate fură 
examinate şi nicăieri nu se găsi vreo lacună. Expertul 
contabil, înapoindu-i lui Beizmenne dosarul, spusese: 
„Omule, când o scăpa femeia asta şi o fi în căutare de 
slujbă - să mă anunti. Aşa ceva cauţi mereu şi nu găseşti”. 
Nici notele de telefon ale Katharinei nu dădură loc la 
suspiciuni. Era evident că nu prea avusese convorbiri 
interurbane. 

S-a mai observat că numita Blum îi trimitea fratelui 
ei Kurt, care ispăşea pedeapsa cu închisoare pentru o 
spargere, mici sume ocazionale de cincisprezece până la 
treizeci de mărci, ca să mai aibă nişte bani de buzunar. 
Dări la parohie numita Blum nu plătea. Reieşea din actele 
ei financiare că încă din 1966, la nouăsprezece ani, 
părăsise biserica romano-catolică. 

3. Un alt carnetel cu diverse însemnări, mai ales 
socoteli, conţinea patru rubrici: una pentru menajul 
Blorna, cu adunări ale sumelor cheltuite pentru alimente, 
detergenti, spălătorie si curätätorie. Se constată, totodată, 
că ea singură asigura călcatul rufelor. A doua era pentru 
menajul Hiepertz, cu datele şi socotelile respective. O altă 
rubrică privea propriul ei menaj, ţinut în mod evident cu 
mijloace puţine; în unele luni nu cheltuise pentru alimente 
decât vreo treizeci-cincizeci de mărci. În schimb, se vedea 
că se duce destul de des la cinema - televizor nu avea - şi 
că-şi cumpără din când în când ciocolată şi chiar praline. 

A patra rubrică conţinea veniturile şi cheltuielile 
legate de ocupațiile ei suplimentare, banii cheltuiţi pentru 
îmbrăcămintea profesională şi curätatul ei, ratele şi costul 
de întreţinere a Vokswagenului. La acest punct - notele de 
benzină - Beizmenne interveni cu o amabilitate care-i 
surprinse pe toţi şi o întrebă de unde provin sumele relativ 
mari plătite pentru benzină, sume oare, de altfel, 


corespund cifrelor izbitor de mari înregistrate de 
indicatorul de kilometraj. S-a constatat că distanţa până la 
casa Blorna dus-întors e de vreo 6 km., distanţa până la 
casa Hiepertz şi înapoi de vreo 8 km., până la doamna 
Woltersheim sunt 4 km., şi dacă se consideră că are în 
medie, socotind larg, câte o ocupaţie suplimentară pe 
săptămână şi calculând pentru această deplasare 20 km., 
ceea ce iarăşi e apreciat cu larghete, număr de kilometri 
care, împărţit la zilele de lucru, dă media de vreo 3 km, pe 
zi, atunci se ajunge la totalul zilnic de 21 - 22 km. Ar mai fi 
de luat în consideraţie că nu se duce zilnic în vizită la 
doamna Woltersheim, dar să trecem eu vederea. S-ar 
ajunge, deci, la cifra de aproximativ 8.000 km, pe an, ea, 
însă, Katharina Blum, preluase maşina, cum reiese din 
învoiala cu bucătarul Klormer, făcută Jn scris, acum şase 
ani, având la bord un kilometraj de 56.000. Dacă adăugăm 
de 6 ori 8.000, atunci indicatorul ar trebui să arate acum 
vreo 104 - 105.000 km.; în realitate, însă, el arată aproape 
162.000. Se ştie, pe de altă parte, că a fost s-o vadă pe 
maică-sa uneori, la Gemmelsbroich, iar mai târziu la 
sanatoriul din Kuir-Hochsackel, precum şi că s-a dus de 
câteva ori la fratele ei, la închisoare. Distanţa dus-întors la 
Kuir-Hochsackel e de vreo 50 km., iar până la fratele ei şi 
înapoi sunt vreo 60, şi dacă socotim, cu larghete, o vizită 
sau chiar două pe lună - fratele ei însă e închis numai de 
un an şi jumătate, înainte stătea la maică-sa in 
Gemmelsbroich -, ei, atunci s-ar mai adăuga, tot pentru 
răstimpul celor şase ani, încă 7 - 8.000 km., aşa încât ar 
mai rămâne 45.000 sau 50.000 km, nelämuriti, respectiv 
neacoperiţi. Unde a mers de atâtea ori cu maşina? Se 
ducea oare - n-ar vrea să vină iarăşi cu aluzii grosolane, 
dar ea trebuie să înţeleagă această întrebare - să se 
întâlnească cu o persoană sau mai multe, şi unde? 

Nu numai Katharina Blum, ci toţi ceilalţi, care erau 
de faţă, au ascultat fascinati, ba chiar îngroziţi, aceste 
calcule rostite de Beizmenne cu un ton blând, şi se pare că 
în timp ce Beizmenne îi făcea aceste socoteli şi i le imputa, 
numita Blum nici măcar nu fusese cuprinsă de enervare 


sau mânie, ci doar de o tensiune amestecată cu groază şi 
fascinatie, fiindcă, în timp ce vorbea Beizmenne, nu căuta 
să dea vreo explicaţie pentru cei 50.000 km., ci încerca să- 
şi amintească ea însăşi, unde, când, şi de ce plecase cu 
maşina undeva. De la început, de când se aşezase pe scaun 
pentru interogatoriu, fusese surprinzător cât de mult se 
dezbărase de asperitatea ei, se „înmuiase” parcă, dând 
chiar impresia că e temătoare, primise să ia un ceai şi nici 
măcar nu insistase să-l plătească. Apoi, când Beizmenne 
isprăvi cu întrebările şi socotelile, se aşternu o linişte 
mormântală - după declaraţia mai multora, aproape a 
tuturor celor prezenţi - ca şi cum toţi ar fi simţit că în 
temeiul unei constatări, care s-ar fi putut uşor scăpa din 
vedere - dacă n-ar fi fost notele de benzină -, cineva 
pătrunsese într-adevăr până la un secret intim al numitei 
Blum, a cărei viaţă se prezentase până acum atât de 
limpede. 

„Da, zise Katharina Blum, şi începând de aici spusele 
ei fură trecute în procesul-verbal, figurând ca atare la 
dosar, da, aşa e, asta face pe zi - am calculat eu, acum, la 
repezeală - aproape 25 km. Nu m-am gândit niciodată la 
asta, şi nici cheltuiala nu m-a preocupat, uneori porneam 
la drum pur şi simplu, numai aşa, fără nicio ţintă, adică 
ţinta se ivea pe parcurs, adică porneam într-o direcţie care 
se prezenta de la sine, spre sud, în direcţia Koblenz, sau 
spre vest, în direcţia Aachen, sau către câmpie, spre cursul 
inferior al Rinului. Nu zilnic. Nu pot spune cât de des sau 
la ce intervale. De cele mai multe ori când ploua şi aveam 
o seară liberă şi eram singură. Ba nu, revin asupra 
declaraţiei: întotdeauna porneam aşa numai când ploua. 
Nu-mi dau seama exact de ce. Trebuie să ştiţi că uneori, 
când nu mă duceam în casa Hiepertz şi nu aveam nicio 
ocupaţie suplimentară, ajungeam acasă încă pe la ora cinci 
şi nu aveam ce face. Nu voiam să mă duc mereu la Else, 
mai ales de când s-a împrietenit mai mult cu Konrad, şi să 
te duci singură la cinema nu e chiar atât de lipsit de riscuri 
pentru o femeie neinsotitä. Uneori sedeam într-o biserică, 
nu din motive religioase, ci pentru că acolo eşti liniştit, dar 


până si în biserici te mai acosteazä uni, şi nu numai 
mireni. Bineînţeles, am câţiva prieteni: Werner Klormer, de 
pildă, de la care am cumpărat maşina, şi soţia lui, şi alţi 
salariaţi ai casei Kloft, dar e destul de dificil şi adesea 
penibil dacă vii singură si nu accepti sau nu cauţi să legi o 
prietenie necondiţionat, sau, mai bine zis, fără condiţii. Aşa 
că mă urcam pur şi simplu în maşină, deschideam radioul 
şi porneam tot înainte, întotdeauna pe şosele, întotdeauna 
prin ploaie, şi cel mai mult îmi plăceau şoselele cu copaci - 
uneori treceam graniţa până în Olanda sau în Belgia, beam 
o cafea sau o bere acolo şi mă întorceam apoi acasă. Da, 
abia acum că mă întrebaţi, îmi dau seama. Dacă mă 
întrebaţi rit de des, aş spune: de două-trei ori pe lună, 
riteodată mai rar, câteodată mai des poate, şi de obicei 
ceasuri în şir, până ce, spre ora nouă sau zece, uneori chiar 
până spre ora unsprezece, ajungeam acasă ruptă de 
oboseală. Se poate să fi fost frica la mijloc; cunosc atâtea 
femei singure care se îmbată seara, în faţa televizorului”. 

Zâmbetul blând, cu care Beizmenne luă la cunoştinţă, 
fără niciun comentariu, această explicaţie nu îngăduia să-i 
deduci gândurile. Dădu doar din cap şi dacă îşi frecă iarăşi 
mâinile, asta probabil numai pentru că informaţia 
Katharinei Blum confirma una din teoriile sale. Câtva timp 
dăinui tăcerea, ca şi cum toţi cei prezenţi ar fi fost 
surprinşi sau neplăcut impresionați: se părea că pentru 
prima oară numita Blum dăduse în vileag ceva ce ţinea de 
intimitatea ei. Aşa că lămuririle în legătură cu celelalte 
obiecte confiscate fură rezolvate la repezeală. 

4. Un album de fotografii, conţinând numai pozele 
unor persoane uşor de identificat. Tatăl Katharinei Blum, 
care arăta bolnăvicios şi înăcrit şi mult mai în vârstă decât 
putea să fi fost în realitate. Mama, despre care se află că e 
bolnavă de cancer şi pe moarte. Fratele. Ea însăşi, la 
patru, la şase ani, îmbrăcată pentru prima comuniune, la 
zece ani, ca mireasă, la douăzeci; soţul ei, parohul din 
Gemmelsbroich, vecini, rude, diverse poze cu Else 
Woltersheim, apoi un domn mai în vârstă întâi 
neidentificabil, părând foarte voios, şi despre care se află 


apoi că e dr. Fehnern, controlorul financiar găsit vinovat. 
Nicio fotografie a vreunei persoane care să poată fi pusă în 
legătură cu teoriile lui Beizmenne. 

5 Un paşaport pe numele Katharina Brettloh născută 
Blum. În legătură cu paşaportul, se puseră întrebări 
referitoare la călătorii, şi se descoperi că, de fapt, 
Katharina nu plecase niciodată într-o adevărată călătorie şi 
că, exceptând câteva zile în care fusese bolnavă, lucrase 
mereu. Îşi luase, ce-i drept, banii de concediu de la 
Fehnern şi de la soţii Blorna, dar lucrase în continuare, sau 
acceptase în acele perioade munci suplimentare. 

6. O cutie veche de praline. Conţinutul: câteva 
scrisori, nici măcar o duzină, de la maică-sa, de la fratele 
ei, de la soţ, de la doamna Woltersheim. Nicio scrisoare nu 
conţinea vreun indiciu în legătură cu suspiciunea ce plana 
asupra ei. În afară de acestea, cutia de praline mai 
conţinea câteva fotografii de-ale tatălui ei în uniformă de 
caporal în Wehrmacht, de-ale soţului ei în uniforma 
ansamblului de toboşari, câteva foi rupte dintr-un calendar 
cu proverbe, o colecţie destul de voluminoasă de reţete 
proprii, scrise de mână, şi o broşură Despre folosirea 
vinului de Xeres în sosuri. 

7. O mapă-dosar cu certificate, diplome, acte de stare 
civilă, tot dosarul divorţului şi documentele legalizate la 
notariat privitoare la apartamentul ei proprietate 
personală. 

8. Trei legături de chei, care fuseseră examinate 
între timp. Erau cheile apartamentului şi dulapului ei, ale 
casei Blorna şi Hiepertz. S-a constatat şi s-a consemnat în 
procesul-verbal că printre obiectele mai sus-mentionate nu 
s-a găsit niciun indiciu pe care să se întemeieze vreo 
bănuială; explicaţiile Katharinei Blum referitoare la 
consumul ei de benzină şi la kilometrajul de la bord au fost 
acceptate fără comentariu. 

Abia în acel moment Beizmenne scoase un inel cu 
rubin şi diamante, din buzunarul în care-l tinuse, se vede, 
neînvelit, căci îl lustrui, frecându-l de mâneca vestonului 
său, înainte de a-l întinde spre Katharina. 


„Cunoasteti acest inel?” 

„Da”, zise ea fără ezitare şi fără a părea jenată. 

„Vă aparţine?” 

Da”. 

„Ştiţi cât valorează?” 

„Nu ştiu exact. Nu poate fi de mare valoare; 

„Ei bine, zise Beizmenne prietenos, am cerut să fie 
evaluat, şi, din precauţie, nu numai de către expertul 
nostru de aici, ci în plus, ca să nu vă aducem vreun 
prejudiciu, şi de către un bijutier din oraş. Acest inel 
valorează opt până la zece mii de mărci. Nu stiati? Vă cred 
chiar, şi totuşi trebuie să-mi declaraţi de unde îl aveţi. 
Fiind vorba de o cercetare legată de un răufăcător vinovat 
de spargeri dovedite, un asemenea inel nu e o nimica 
toată, şi nici ceva de ordin personal, intim, ca sutele de 
kilometri parcurşi, ore şi ore în şir, cu maşina prin ploaie. 
De la cine provine deci acest inel, de la Gotten, sau de la 
domnul vizitator, sau nu cumva acel domn era totuşi 
Götten, iar dacă nu, unde ati mers - dumneavoastră, ca 
doamnă vizitatoare, dacă pot să vă numesc aşa în glumă - 
prin ploaie, mii de kilometri? Ar fi un fleac pentru noi să 
stabilim de la care bijutier provine ine-lul, cumpărat sau 
furat, indiferent, dar aş dori să vă ofer o şansă - căci nu vă 
consider direct vinovată, ci doar naivă şi niţel prea 
romantică. Cum vreţi să-mi - să ne explicaţi că 
dumneavoastră, care sunteţi ştiută ca o persoană 
rezervată, aproape austeră, căreia cunoscuti şi prietenii i- 
au dat porecla de «călugăriţă», care evită să frecventeze 
discotecile, pentru că lumea e cam desfrânată acolo, care a 
divorţat pentru că soţul devenise «insistent», cum vreţi să 
ne explicati atunci, că l-aţi cunoscut - pare-se - pe acest 
Götten abia alaltăieri şi încă în aceeaşi zi - cum s-ar zice 
stante pe de - l-aţi dus în apartamentul dumneavoastră si 
acolo ati ajuns numaidecät - ei, hai să zicem, cu totul 
intimi? Cum numiţi asta? Dragoste la prima vedere? 
îndrăgostire subită? Tandrete? Nu vreţi să recunoasteti că 
există aici nişte nepotriviri care nu sunt făcute să 
risipească bănuiala? Şi mai e ceva”. 


De data asta väri mäna in buzunarul vestonului si 
scoase un plic mai mare, alb, din care extrase un alt plic de 
format normal, dar destul de extravagant la culoare, 
liliachiu, căptuşit cu foiţă gălbuie. 

„Acest plic gol, pe care l-am găsit împreună cu inelul 
în sertarul noptierei dumneavoastră, a fost ştampilat în 
12.2.74 la ora 18.00, lal poşta gării din Dusseldorf - cu 
adresa dumneavoastră. Ei, Doamne, zise Beizmenne în 
încheiere, dacă aţi avut un prieten care vă vizita din când 
în când si la care vă duceati uneori cu maşina, care v-a 
trimis scrisori şi vă făcea câteodată un dar - spuneti-ne, că 
doar nu e o crimă. E agravant numai dacă există vreo 
legătură cu Götten”. 

Pentru toţi cei prezenţi era clar că inelul fusese 
îndată recunoscut de Katharina, dar că nu-şi dăduse seama 
de valoarea lui şi că se ajunsese din nou la subiectul 
penibil al vizitelor unor domni. Oare se ruşina numai 
pentru că îşi vedea periclitată reputaţia, sau credea că 
primejduieşte pe altcineva, pe care nu voia să-l amestece 
în toată povestea? De data aceasta roşi numai puţin. 
Refuza oare să declare că primise inelul de la Götten, 
pentru că ştia că ar fi fost destul de neverosimil să-l 
prezinte pe Götten ca pe un cavaler de acest gen? rămase 
calmă, aproape „docilă”, în timp ce dădu următoarea 
declaraţie consemnată în procesul-verbal: 

„Este exact că la serata dată de doamna Woltersheim 
am dansat exclusiv şi duios cu Ludwig Gotten, pe care 
atunci l-am văzut pentru prima oară în viaţa mea, şi al 
cărui nume de familie l-am aflat de abia la interogatoriul 
din dimineaţa de joi. Am resimţit o mare tandrete pentru el 
şi el pentru mine. Pe la ora zece am părăsit locuinţa 
doamnei Woltersheim şi am plecat cu Ludwig Götten, în 
maşina lui, spre apartamentul meu. 

Despre proveniența bijuteriei nu pot, mă corectez: nu 
vreau să dau relaţii. De vreme ce n-a ajuns pe cale ilegală 
în posesia mea, nu mă simt datoare să-i explic proveniența. 
Nu ştiu cine este expeditorul plicului care mi-a fost arătat. 
Trebuie să fi fost una din obişnuitele reclame trimise cu 


posta. Sunt destul de cunoscutä in cercurile de specialitate 
ale gastronomiei. N-am nicio explicaţie pentru faptul că o 
reclamă mi-a fost trimisă fără indicarea expeditorului şi 
într-un plic relativ costisitor si pretentios căptuşit. Aş vrea 
să mentionez doar că unora dintre firmele gastronomice le 
place să-şi dea aere de distincţie”. 

Fiind apoi întrebată de ce tocmai în ziua aceea s-a 
dus cu tramvaiul la doamna Woltersheim, de vreme ce, în 
mod evident şi mărturisit, îi place atât de mult să conducă 
maşina, Katharina Blum spuse că neştiind dacă o să bea 
multe sau puţine băuturi alcoolice, i se păruse mai prudent 
să nu plece cu maşina ei. Intrebatä fiind dacă bea mult, 
sau dacă uneori se şi îmbată, zise că nu, că bea puţin, de 
îmbătat nu s-a îmbătat niciodată, dar o dată, şi anume în 
prezenţa şi la îndemnul soţului ei, la 

O petrecere organizată de ansamblul de toboşari, 
fusese îmbătată dinadins, şi anume cu un soi de mastică cu 
gust de limonadă. Mai târziu 

I s-a spus că băutura asta, destul de scumpă, se 
foloseşte cu predilecție de cei care vor să îmbete pe 
cineva. Când i se obiectă că explicaţia aceasta - teama de 
a bea poate prea mult - nu stă în picioare, de vreme ce nu 
obişnuieşte să bea mult, şi când fu întrebată dacă nu-şi dă 
seama că lucrurile arată ca şi cum fusese înţeleasă cu 
Gotten şi că avusese întâlnire cu el, că ştiuse deci că nu se 
va folosi de maşina ei, plecând spre casă în maşina lui, 
clătină din cap şi răspunse doar că totul se petrecuse exact 
aşa cum declarase. Fusese într-o dispoziţie în care o 
bătuse gândul să se cherchelească o dată bine, dar pe 
urmă nu se cherchelise totuşi. 

Mai rămânea un alt punct de clarificat înainte de 
pauza de prânz: De ce nu poseda nici cont la bancă, nici 
carnet de cecuri? Dacă nu cumva mai are totuşi pe undeva 
un cont curent. Nu, zise, nu are niciun alt cont decât cel de 
la Casa de Economii. Orice sumă, chiar şi cea mai mică, pe 
care o are la dispoziţie, o foloseşte numaidecât pentru 
amortizarea creditului ei cu dobândă mare; aceste dobânzi 
fac câteodată aproape cât dublul dobânzilor primite pe 


economii, iar pe un cont cu virament dobânzile sunt o 
nimica toată. În afară de aceasta, plăţile prin cecuri i se 
par prea costisitoare şi complicate. Cheltuielile curente, 
întreţinerea casei şi a maşinii le asigură în numerar. 

Unele zăgăzuiri, care pot fi denumite şi tensionări, 
sunt desigur inevitabile, fiindcă nu toate izvoarele pot fi 
deviate şi drenate dintr-odată şi cu o singură intervenţie, 
aşa încât terenul asanat să apară numaidecât în faţa 
ochilor. Să evităm însă sensurile inutile, să explicăm deci 
îndată de ce în dimineaţa aceea de vineri atât Beizmenne 
cât şi Katharina au fost atât de blânzi, aproape blajini, 
chiar docili, Katharina fiind chiar timorată sau intimidată. 
E drept că JURNALUL, pe care o vecină amabilă îl 
strecurase pe sub uşa doamnei Woltersheim, trezise în cele 
două femei furie, ciudă, indignare, ruşine şi frică, dar 
convorbirea telefonică cu Blorna, care avusese loc 
numaidecât, le adusese alinare; apoi, foarte curând, după 
ce ambele parcurseseră JURNALUL îngrozite şi Katharina 
vorbise la telefon cu Blorna, apăruse doamna Pletzer, care 
le  mărturisise deschis că locuința  Katharinei e 
supravegheată, fireşte, de aceea se ştie că se află aici, şi le 
spusese că, din păcate, trebuie să vină la interogatoriu - 
da, din păcate, şi doamna Woltersheim; graţie însă felului 
de a fi, deschis şi amabil, al doamnei Pletzer, spaima 
provocată de JURNALUL a fost dată la o parte, iar pentru 
Katharina a trecut din nou în primul plan al conştiinţei un 
lucru trăit în timpul nopţii, un eveniment care-i umpluse 
inima de fericire: Ludwig o chemase la telefon, şi anume 
de acolo! îi vorbise atât de drăguţ, încât Katharina nu voise 
să-i spună nimic despre necazurile ei, pentru ca el să nu 
aibă sentimentul că este cauza vreunei mâhniri. Nu 
discutaseră nici despre dragoste, era un subiect despre 
care Katharina îi interzisese să vorbească, încă din 
momentul în care plecaseră cu maşina spre casa ei. Nu, 
nu, spusese la telefon, îi merge bine, ar prefera bineînţeles 
să fie cu el, pentru totdeauna sau cel puţin pentru multă 
vreme, cel mai bine fireşte pe veci; se va reface ea în 


timpul carnavalului şi niciodată, niciodată nu va mai dansa 
cu alt bărbat, numai cu el, şi numai dansuri sud- 
americane, şi numai cu el, şi cum e pe acolo? Ludwig îi 
răspunsese că e bine cazat şi foarte bine îngrijit, şi pentru 
că nu-i dă voie să vorbească de dragoste, ar vrea totuşi să-i 
spună că ţine mult, mult de tot la ea, şi într-o zi - nu ştie 
când, s-ar putea să treacă luni de zile, dar poate chiar un 
an sau doi - va veni s-o ia, s-o ducă, nu ştie încă unde. Şi 
aşa mai departe, cum vorbesc nişte oameni care simt o 
mare afecţiune unul pentru altul şi stau de vorbă la 
telefon. Nicio aluzie la intimitäti, şi cu atât mai puţin vreo 
vorbă despre acea acţiune pe care Beizmenne (sau Hach, 
ceea ce pare mai probabil) o definise atât de grosolan. Si 
aşa mai departe. Cam ceea ce au să-şi spună oamenii care 
simt acest soi de afecţiune. O convorbire destul de lungă. 
Zece minute. Poate chiar mai mult, îi spuse Katharina 
Elsei. În ceea ce priveşte limbajul concret al celor doi atât 
de tandri, am putea trimite eventual la anumite filme 
modeme, în care se vorbeşte mult la telefon, adesea de la 
distanţe mari, spunând multe lucruri aparent lipsite de 
importanţă. 

Această convorbire telefonică între Katharina şi 
Ludwig era, de fapt, pricina destinderii, amabilitätii si 
bländetii lui Beizmenne, dar pe când el bănuia de ce 
Katharina se dezbärasc de toate îndărătnicia austeră, ea 
nu putea bănui, fireşte, că voioşia lui e prilejuită de acelaşi 
lucru ca şi a ei, chiar dacă motivul era diferit. 

(Acest proces interesant şi memorabil ar trebui să fie 
luat drept îndemn de a telefona mai des, la nevoie şi fără 
şoapte de tandrete, căci nu ştii niciodată cui îi faci o 
bucurie cu o asemenea convorbire telefonică.) Dar 
Beizmenne mai cunoştea şi motivul pentru care Katharina 
era timorată, căci avea cunoştinţă şi de un alt/apel 
telefonic anonim. 

Cititorii sunt rugaţi să nu cerceteze izvoarele 
informaţiilor confidentiale pe care le conţine acest capitol; 
e vorba, în fond, de practicarea unei deschizături în 
zăgazul unei bălți secundare, al cărui baraj, construit cu 


diletantism, va fi străpuns, iar apele vor fi abduse, adică 
făcute să curgă înainte ca barajul fragil sa se dărâme şi ca 
toată tensiunea acumulată să se risipească. 

Ca să nu se ivească neînţelegeri mai trebuie 
constatat că atât Else Woltersheim, cât si Blorna ştiau, 
fireşte, că ajutându-l pe Götten să dispară neobservat din 
locuinţă, Katharina devenise pasibilă de pedeapsă; pe de 
altă parte, dacă l-a ajutat să evadeze, trebuia să aibă 
cunoştinţă de anumite delicte ale lui, chiar dacă nu de cele 
adevărate! Else Woltersheim o acuză pe faţă de acest 
lucru, cu puţin înainte ca doamna Pletzer să vină să le ia la 
interogatoriu. Iar Blorna profită de primul prilej care se ivi, 
ca să-i atragă atenţia asupra faptului că ceea ce făcuse e 
pasibil de pedeapsă. Nu ascundem faţă de nimeni nici cele 
spuse de Katharina doamnei Woltersheim despre Götten: 
„Ei, Doamne, Ludwig e cel care trebuia să apară în viaţa 
mea, l-aş fi luat de bărbat şi aş fi avut copii cu el - de-ar fi 
trebuit să-l aştept ani de zile, până să iasă de la zdup”. 


Interogatoriul Katharinei Blum putea fi considerat 
drept încheiat, urma numai să stea la dispoziţia poliţiei 
pentru a fi confruntată, eventual, cu depoziţiile celorlalţi 
invitaţi la petrecerea cu dans din casa Woltersheim. Si 
anume, trebuia să se elucideze o chestiune care îşi avea 
importanţa, relativ mare, în legătură cu teoria înţelegerii 
prealabile şi a complotului, emisă de Beizmenne: Cum 
ajunsese Ludwig Gotten la petrecerea din casa doamnei 
Woltersheim? 

Rămânea la alegerea Katharinei să se întoarcă acasă 
sau să aştepte într-un loc care-i convenea, Katharina însă 
refuză să se ducă acasă, locuinţa îi devenise nesuferită, 
zise ea, aşa că preferă să aştepte într-o celulă până se 
termină interogatoriul doamnei Woltersheim, ca să se 
înapoieze pe urmă cu aceasta în casa ei. Abia în acest 
moment Katharina scoase din geantă cele două ediţii ale 
JURNALULUI şi întrebă dacă statul - aşa se exprimă - nu 
poate face nimic pentru a o apăra de această murdărie şi 


a-i restabili onoarea pierdutä. Intre timp si-a dat seama, 
zise ea, că interogatoriul ce i s-a luat este întru totul 
îndreptăţit, deşi nu prea pricepe de ce e necesar „să se 
între până în cele mai intime amănunte ale vieţii”, dar îi 
este cu desăvârşire de neînțeles cum de unele detalii ale 
interogatoriului - de pildă, vizitele de domni - au putut 
ajunge la cunoştinţa JURNALULUI, şi cum de-au scornit 
atâtea mărturisiri mincinoase, inventate. Aici interveni 
procurorul Hach spunând că, având în vedere imensul 
interes stârnit in public de cazul Götten, a trebuit să se dea 
o declaraţie pentru presă: o conferinţă de presă n-a avut 
încă loc, dar probabil că va fi inevitabilă în curând, din 
pricina agitatiei şi temerilor iscate de fuga lui Götten, pe 
care ea, Katharina, o făcuse, la drept vorbind, posibilă. De 
altfel, prin faptul că îl cunoaşte pe Götten, a devenit acum 
„un personaj al actualitätii”, deci totodată obiectul unui 
interes public îndreptăţit. Amănuntele jignitoare şi poate 
calomnioase din reportaj are dreptul să le utilizeze ca 
temei al unei acţiuni intentate ziarului, iar dacă s-ar dovedi 
că în sânul autorităţii anchetatoare există „puncte 
permeabile”, autoritatea va depune un denunt contra 
necunoscut, de asta poate fi sigură, şi o va ajuta să-şi 
afirme drepturile. Apoi Katharina fu dusă într-o celulă. Se 
renunţă la o pază severă, dându-i ca însoţitoare numai o 
tânără practicantä de poliţie, Renate Zündach, neînarmată, 
care rămase cu ea şi care povesti mai târziu că tot timpul, 
cam două ore şi jumătate, Katharina Blum nu făcuse 
altceva decât să citească iarăşi şi iarăşi cele două numere 
ale JURNALULUI. Refuzase ceaiul, sandvişurile, totul, nu 
însă cu agresivitate, ci „într-un fel aproape prietenos şi 
apatic”. Refuzase, de asemenea, orice conversaţie despre 
modă, filme, dansuri, pe care Renate Zundach încercase să 
le înjghebe, ca s-o distreze. 

Apoi, ca să-i vină în ajutor numitei Blum, adâncită cu 
îndârjire în citirea JURNALULUI, îl rugase pe colegul 
Hüften să preia paza pentru câtva timp şi se dusese să 
scoată din arhivă alte ziare cu reportajele respective, în 
care se vorbea într-un chip cu totul obiectiv despre 


implicarea si interogatoriul ei, despre presupusul ei rol. 
Erau dări de seamă pe pagina a treia sau a patra, fără săi 
se fi tipărit măcar numele în întregime, vorbindu-se despre 
ea doar ca o anumită Katharina B., menajeră. În ziarul 
„Umschau”, de pildă, figura doar o ştire de zece rânduri, 
fireşte fără fotografie, în care se pomenea despre 
nefericitul concurs de împrejurări din pricina căruia e 
implicată o persoană integră şi fără antecedente penale. 
Pusese în faţa Katharinei vreo cincisprezece tăieturi din 
ziare, însă acestea toate nu-i aduseseră nicio mângâiere, 
întrebase numai: „Dar cine citeşte asta? Toată lumea pe 
care o cunosc eu citeşte JURNALUL!” 

Pentru a se lămuri cum ajunsese Götten la petrecerea 
cu dans a doamnei Woltersheim, s-a procedat întâi de toate 
la interogarea acesteia, şi s-a văzut limpede, din prima 
clipă, că doamna Woltersheim era, dacă nu absolut 
duşmănoasă faţă de întregul for anchetator, în orice caz cu 
mult mai duşmănoasă decât numita Blum, însăşi. Declară 
că e născută în 1930, având deci patruzeci şi patru de ani, 
nemăritată, de profesiune menajeră, fără diplomă. Inainte 
de a face declaraţii la obiect, se pronunţă „cu glas 
netulburat de nicio emoție, absolut sec, ceea ce conferi 
indignării ei mai multă forţă decât dacă ar fi înjurat sau ar 
fi tipat”, despre maniera în care fusese tratată Katharina 
Blum de către JURNALUL, precum şi despre faptul că, în 
mod evident, se comunică amănunte ale interogatoriului 
acestui soi de presă. Intelege perfect, zise, că trebuie să se 
cerceteze rolul Katharinei, se întreabă însă dacă cineva îşi 
poate lua răspunderea pentru „distrugerea unei vieţi 
tinere”, căci asta se petrece în momentul de faţă. O 
cunoaşte pe Katharina din ziua în care s-a născut şi 
constată de pe acum prăbuşirea şi tulburarea ce se pot 
observa de ieri la ea. Nu e o psihologă, dar faptul că, în 
mod evident, Katharina nu se mai interesează de casa ei, la 
care tinuse atât de mult şi pentru care muncise atâta 
vreme, i se pare îngrijorător. 

Era greu să întrerupi fluxul verbal acuzator al 


doamnei Woltersheim, nici măcar Beizmenne nu se prea 
putea măsura cu ea, numai când o întrerupse reproşându-i 
că-l primise pe Götten, zise că nici n-a ştiut cum îl cheamă, 
căci nu se prezentase, şi nici altcineva nu-l prezentase. 
Ştie doar atât, că în miercurea aceea apăruse spre ora 
19.30, insotind-o pe Hertha Scheumel, împreună cu 
prietena acesteia, Claudia Sterm, care, la rändul ei, era 
însoţită de un bărbat costumat ca şeic, iar despre acesta 
ştie doar că i se zicea Karl şi că mai târziu s-a purtat într- 
un fel cam ciudat. Despre o înţelegere prealabilă cu acest 
Götten nu poate fi vorba, nu auzise niciodată pomenindu- 
se numele lui, şi doar este informată despre viaţa 
Katharinei până-n cele mai mici amănunte. Fiind 
încunoştinţată de depozitia Katharinei în legătură cu 
„ciudatele ei plimbări cu maşina”, se văzu silită să 
recunoască, ce-i drept, că nu ştiuse de ele, lucru prin care 
declaraţia ei de a fi informată despre toate detaliile din 
viaţa Katharinei primi o lovitură decisivă. Intrebatä despre 
vizitele de domni, se arătă încurcată şi răspunse că, de 
vreme ce Katharina nu spusese pesemne nimic despre 
acestea, refuză şi ea să dea relaţii. Singurul lucru pe care-l 
poate spune în această privinţă: este vorba de „o poveste 
de un sentimentalism de prost-gust” şi: „vorbind de 
sentimentalism de prost-gust, nu mă refer la Katharina, ci 
la cel care vine în vizită”. Dacă va fi autorizată de 
Katharina, va spune tot ce ştie în această privinţă; 
consideră drept exclus ca drumurile cu maşina ale 
Katharinei să fi avut ca ţel întâlnirea cu acel domn. Da, 
există acel domn, şi dacă ezită să divulge mai multe despre 
el, asta se datorează faptului că nu vrea să-l facă întru 
totul de râs. In orice caz, rolul Katharinei este în 
amândouă cazurile - în cazul Gotten şi în cazul vizitelor 
unui domn - deasupra oricărei bănuieli. Katharina a fost 
întotdeauna o fată harnică, cumsecade, puţin timidă sau, 
mai bine zis, intimidatä, în copilărie chiar evlavioasă si 
bisericoasă. Apoi, însă, mamă-sa, care făcea curăţenie şi în 
biserica din Gemmelsbroich, fusese învinovăţită de mai 
multe ori de neorânduieli, o dată fusese chiar prinsă în 


timp ce bea în sacristie, împreună cu paracliserul, o sticlă 
de vin pentru împărtăşanie. Din povestea asta oamenii au 
făcut apoi o „orgie” şi un scandal, iar Katharina a fost 
persecutată la şcoală de către paroh. Da, doamna Blum, 
mama Katharinei, e foarte labilă, în anumite perioade e 
chiar o alcoolică, dar trebuie să ne închipuim viaţa ei cu 
acest bărbat, tatăl Katharinei, veşnic cusurgiu, bolnăvicios, 
întors din război o epavă, apoi să ne închipuim această 
mamă înăcrită şi acest frate - da, se poate spune un copil 
nereusit. Povestea căsniciei complet ratate a Katharinei o 
cunoaşte, de asemenea. Ea însăşi o sfătuise pe Katharina 
să nu se mărite cu acest Brettloh, care e - îşi cere iertare 
pentru expresia folosită - un lingău scârbos, cu o purtare 
servilă, atât în faţa autorităţilor civile, cât şi a celor 
bisericeşti, în afară de asta un lăudăros dezgustător. 
Inţelesese însă că măritişul timpuriu al Katharinei era o 
evadare din mediul îngrozitor al casei părinteşti şi, cum se 
poate constata, îndată ce a scăpat de mediul familiei şi de 
căsnicia necugetat încheiată, Katharina s-a dezvoltat într- 
un mod de-a dreptul exemplar. Calificarea ei profesională e 
de un nivel incontestabil, fapt pe care ea, Else 
Woltersheim, făcând parte din comisia de examen al 
Camerei de Meserii, îl poate confirma şi certifica nu numai 
oral, dar la nevoie şi în scris. Odată cu noile forme ale 
gastronomiei private şi publice, care tind tot mai mult spre 
o formă denumită de curând „bufetism organizat”, au 
crescut şansele unei femei cum e Katharina Blum, foarte 
bine înzestrată si formată din punct de vedere 
organizatoric, al calculatiei şi totodată în ceea ce priveşte 
latura estetică. E drept că acum, dacă nu s-ar reuşi să i se 
dea satisfacție împotriva JURNALULUI, interesul 
Katharinei pentru profesiunea ei ar pieri odată cu interesul 
pentru locuință. La acest punct al declarațiilor doamnei 
Woltersheim, o lămuriră şi pe ea că nu incumbă poliției sau 
procuraturii „să urmărească pe cale judiciară anumite 
forme reprobabile ale ziaristicii”. De libertatea presei nu 
trebuie să se atingă nimeni cu uşurinţă, dar să fie convinsă 
că o plângere personală va fi tratată cu echitate şi că se va 


intenta o acţiune contra necunoscut împotriva surselor de 
informaţie ilegale. Tânărul procuror dr. Korten fu cel care 
rosti atunci o adevărată pledoarie, aproape înfocată, în 
favoarea libertăţii presei si a secretului informaţiei, 
subliniind cu tărie că cine nu se viră sau nu nimereste într- 
o proastă societate, nu-i dă presei niciun prilej de a publica 
relatări exagerate. 

Toată povestea - de pildă apariţia lui Gotten şi al 
acelui suspect Karl, travestit în şeic - permite, în orice caz, 
să se tragă concluzii privitoare la o uimitoare lipsă de grijă 
în alegerea persoanelor frecventate. Acest lucru nu i se 
pare suficient lămurit deocamdată şi contează pe primirea 
unor explicaţii plauzibile în cursul interogatorului celor 
două tinere doamne în chestiune sau în cauză. Dumneaei, 
doamna Wolfcersheim, nu poate fi crutatä de reproşul că 
nu este prea mofturoasă în alegerea oaspeţilor ei. Doamna 
Woltersheim protestă, spunând că nu permite să i se dea 
astfel de lecţii de către un domn cu mult mai tânăr şi arătă 
că le poftise pe cele două tinere să vină cu prietenii lor şi 
că, într-adevăr, e departe de ea ideea să le ceară 
prietenilor, aduşi de musafirii ei, buletinul de identitate şi 
un certificat de bună purtare, eliberat de poliţie. Se văzu 
silită să înghită o mustrare şi i se atrase atenţia asupra 
faptului că, în situaţia dată, vârsta nu joacă niciun rol, în 
schimb funcţia procurorului dr. Korten are un rol notabil. 
În orice caz, se anchetează aici asupra unui caz serios, un 
caz grav, dacă nu cel mai grav caz de violenţă criminală, în 
care Götten e amestecat în mod dovedit. Trebuie să lase in 
seama reprezentantului statului să judece care amănunte 
şi care lecţii i se par cuvenite. Întrebată încă o dată dacă 
Gotten şi domnul care o vizita pe Katharina ar putea fi una 
şi aceeaşi persoană, numita Woltersheim răspunse că nu, 
acest lucru poate fi exclus cu certitudine. Fiind apoi 
întrebată dacă îl cunoaşte personal pe „vizitator”, dacă l-a 
văzut vreodată, dacă l-a întâlnit vreodată, fu silită să nege, 
şi cum nu avusese cunoştinţă nici de un amănunt intim 
atât de important ca ciudatele plimbări cu maşina, 
depozitia el fu caracterizată ca nesatisfăcătoare şi 


interogatoriul luă sfârşit deocamdată „pe un ton disonant”. 
Înainte de a părăsi sala, vizibil enervatä, mai declară 
pentru a fi consemnat, că individul Karl, travestit ca şeic, i 
se păruse cel puţin la fel de suspect ca Götten. In orice 
caz, la toaletă, vorbise tot timpul de unul singur, şi apoi 
dispăruse fără să-şi ia rămas bun. 

Deoarece se dovedise că pe Gölten îl adusese la 
petrecere vânzătoarea Hertha Scheumel, de şaptesprezece 
ani, ancheta continuă prin interogarea ei. Era vizibil 
intimidată, zise că nu mai avusese niciodată de-a face cu 
poliţia, dădu apoi totuşi o declaraţie plauzibilă despre 
cunoştinţa ei cu Gotten. „Locuiesc, zise ea, cu prietena 
mea Claudia Sterm, într-o garsonieră cu bucătărie şi duş; 
ea lucrează într-o fabrică de ciocolată. Suntem amândouă 
originare din Kuir-Oftersbroich, amândouă suntem rude 
îndepărtate atât cu Katharina Blum, cât şi cu doamna 
Woltersheim (deşi numita Scheumel încercă să redea mai 
exact gradul de rubedenie, amintind de bunici care au fost 
veri, respectiv verişoare, cu bunicii celorlalte, se renunţă 
la determinarea  detailată a  înrudirii dintre ele, 
considerându-se că expresia «rude îndepărtate» e 
suficientă). Doamnei Woltersheim îi zicem mătuşă, iar pe 
Katharina o considerăm ca verişoară. În seara aceea de 
miercuri, 20 februarie 1974, ne aflam într-o mare 
încurcătură, Claudia si cu mine. Promisesem mătuşii Else 
să ne aducem prietenii la mica ei petrecere, fiindcă altfel s- 
ar simţi lipsa unor parteneri de dans. Dar tocmai atunci 
prietenul meu, care îşi face în momentul de faţă serviciul 
militar în Bundeswehr, mai exact la pionieri, fusese iarăşi 
şi pe neaşteptate repartizat într-o patrulă, şi cu toate că l- 
am sfătuit s-o şteargă pur şi simplu, n-am reuşit să-l 
conving, pentru că mai chiulise de câteva ori şi se temea 
de măsuri disciplinare. lar prietenul Claudiei se îmbătase 
încă de la începutul după-amiezii în asemenea hal, încât a 
trebuit să-l băgăm în pat. Ne-am hotărât, deci, să ne 
ducem la Cafeneaua Polkt şi să agatam acolo nişte tipi 
dräguti, fiindcă nu voiam să ne facem de râs la mătuşa 


Else. La Cafeneaua Polkt e multä animatie in sezonul 
carnavalului, acolo se întâlneşte lumea înainte şi după bal, 
înainte şi după şedinţe, şi poţi fi sigur că vei întâlni acolo 
întotdeauna o mulţime de tineret. În după-amiaza târzie de 
miercuri, atmosfera din Cafeneaua Polkt începuse să fie 
tare simpatică. Am fost invitată la dans de două ori de 
acest tânăr despre care acuma aflu că-l cheamă Götten şi 
că este un criminal urmărit, şi în timpul celui de-al doilea 
dans l-am întrebat dacă nu cumva are chef să vină cu mine 
la o petrecere. A acceptat îndată bucuros. Mi-a spus că e în 
trecere prin oraşul nostru, că nu are unde sta şi nici măcar 
nu ştie unde să-şi petreacă seara, aşa că ar veni cu 
plăcere. În momentul în care eu cădeam la înţelegere, ca 
să zic aşa, cu acest Götten, Claudia dansa lângă mine cu 
un bărbat costumat ca şeic, şi se vede că au ascultat 
convorbirea noastră, fiindcă şeicul, despre care am aflat 
mai târziu că-l cheamă Karl, a întrebat-o numaidecât pe 
Claudia, cu un fel de umilinţă glumeatä, dacă nu cumva, la 
această petrecere, mai este un locşor liber şi pentru el, şi 
el e singur şi nu prea ştie ce să facă. Ei, cu asta ne 
atinsesem scopul şi curând după aceea am plecat în 
maşina lui Ludwig - mă refer la domnul Götten - spre 
locuinţa mătuşii Else. Era un Porsche, nu prea comod 
pentru patru persoane, dar n-aveam mult de mers. La 
întrebarea: oare Katharina Blum ştia că o să ne ducem la 
Cafeneaua Polkt pentru ca să agăţăm pe cineva, răspund 
prin da. Dimineaţa o chemasem la telefon pe Katharina la 
avocatul Blorna, unde lucrează, şi-i povestisem că vom fi 
silite să venim singure, Claudia şi cu mine, dacă nu găsim 
pe cineva. l-am spus şi că o să ne ducem la Cafeneaua 
Polkt. Era cu totul împotrivă, zicând că suntem prea 
încrezătoare şi uşuratice. Ce să faci, aşa e Katharina, 
caraghioasă în chestii dintr-astea. Am fost cu atât mai 
surprinse văzând cum pune monopol pe Götten aproape 
imediat şi dansează toată seara cu el, ca şi cum s-ar 
cunoaşte de când lumea”. 

Depozitia Herthei Scheumel fu confirmată aproape 
cuvânt cu cuvânt de prietena ei, Claudia Sterm. Doar într- 


un singur punct neimportant o contrazise, si anume cä 
dansase cu seicul Karl nu de douä, ci de trei ori, fiindcä 
acesta o invitase înainte ca Götten s-o invite pe Hertha. Si 

Claudia Sterm se arătă mirată ca numita Katharina 
Blum, despre care stia cät de rezervatä este, devenise atät 
de repede familiarä, ba aproape intimä, cu Götten. 

Urma să mai fie audiaţi încă trei participanţi la 
petrecerea cu dans, Konrad Beiters, comerciant de textile 
cu firmă proprie, de cincizeci şi şase de ani, şi soţii Hedwig 
şi Georg Flotten, de treizeci şi şase, respectiv patruzeci şi 
doi de ani, funcţionari în administraţia publică. Toţi trei 
descriseră in acelaşi mod desfăşurarea petrecerii, 
începând cu sosirea Katharinei Blum, apoi sosirea Herthei 
Scheumel, însoţită de Ludwig Götten, şi a Claudiei Sterm, 
însoţită de Karl, costumat ca şeic. De altfel, fusese o seară 
plăcută, se dansase, se pălăvrăgise, Karl dovedindu-se 
deosebit de amuzant în conversaţie. Stânjenitoare - dacă 
se poate spune aşa, căci cei doi interesaţi desigur că nu îl 
resimtiserä ca atare - fusese numai faptul că „Ludwig 
Gotten o fascinase cu totul pe Katharina Blum”. Acest 
lucru conferise petrecerii o notă de seriozitate, aproape de 
solemnitate, care nu prea se potriveşte cu atmosfera 
petrecerilor de carnaval. Doamna Hedwig Flotten declară 
şi ea că, ducându-se la bucătărie să aducă gheaţă 
proaspătă, după plecarea Katharinei cu Ludwig, o izbise 
faptul că şeicul prezentat sub numele de Karl vorbea de 
unul singur la toaletă. De altfel, acest Karl o ştersese 
curând după aceea fără să-şi ia rămas bun. 

Adusă încă o dată la interogatoriu, Katharina Blum 
confirmă convorbirea telefonică pe care o avusese cu 
Hertha Scheumel, negă însă în continuare că ar fi fost 
vorba de o înţelegere prealabilă între ea şi Götten. Căci i 
se sugerase - nu de către Beizmenne, ci de către cel mai 
tânăr dintre cei doi procurori, dr. Korten - să recunoască 
totuşi că, după convorbirea telefonică cu Ilertha Scheumel, 
fusese chemată la telefon de Götten, şi că, făcându-şi un 


calcul rafinat, il trimisese pe acesta la Cafeneaua Polkt, 
îndemnându-l să intre în vorbă acolo cu numita Scheumel, 
pentru a se întâlni apoi ei doi la Woltersheim, într-un mod 
cât mai puţin bătător la ochi. Acest lucru s-ar fi putut face 
cu uşurinţă, de vreme ce numita Scheumel e o blondă 
destul de frapantä si împopoţonată. Katharina Blum, care 
devenise între timp complet apatică, scutură doar din cap, 
continuând să stea nepăsătoare şi ţinând cele două numere 
din JURNALUL în mâna dreaptă încleştată. Apoi i se dădu 
drumul si părăsi Prefectura împreună cu doamna 
Woltersheim şi cu prietenul acesteia, Konrad Beiters. 

3.E 

Cänd se procedä la analiza proceselor-verbale 
semnate si la examinarea lor sub raportul eventualelor 
lacune ale interogatoriilor, dr. Korten întrebă dacă n-ar fi 
cazul acum să se pună mâna pe acel şeic numit Karl şi să 
se cerceteze rolul lui cu totul misterios în această afacere. 
Se arătă foarte mirat că nu s-au luat încă niciun fel de 
măsuri pentru urmărirea acestui „Karl”. In definitiv, acest 
Karl apăruse la Cafeneaua Polkt odată cu Götten, dacă nu 
chiar împreună cu el, se introdusese în societatea de la 
petrecere ca şi acesta, aşa încât rolul său i se pare lui, 
Korten, destul de dubios, dacă nu chiar suspect. 

Atunci toţi cei prezenţi izbucniră în râs, până şi 
politista Pletzer, de obicei rezervată, îşi permise un 
zâmbet. Functionara care intocmea procesele-verbale, 
Anna Lockster, räse atät de vulgar, incät Beizmenne se 
vazu silit s-o admonesteze. Si cum Korten tot nu pricepuse, 
colegul sau Hach il lămuri. Il întrebă dacă nu şi-a dat 
seama sau nu l-a izbit chiar că dinadins comisarul 
Beizmenne a trecut cu vederea sau nu l-a menţionat pe 
acel şeic. Doar e evident că fusese „unul dintre oamenii 
noştri”, iar pretinsul vorbit de unul singur la toaletă nu era 
altceva decât înştiinţarea - ce-i drept neîndemânatică - a 
colegilor săi, printr-un miniemitätor radio, că pot proceda 
la urmărirea lui Gotten şi a numitei Blum, a cărei adresă 
fusese aflată, fireşte, între timp. 

„Şi de asemenea trebuie să vă fie clar, domnule 


coleg, că in acest sezon de carnaval costumele de şeic sunt 
cel mai bun travesti, fiindcă anul acesta, din motive uşor 
de înţeles, şeicii sunt mai populari decât cow-boy-ii”. 
„Bineînţeles, adăugă Beizmenne, ne-am dat seama de la 
bun început că datorită carnavalului, banditilor le va fi mai 
uşor să dispară, iar nouă ne va fi mai greu să n-o menţinem 
pe urmele proaspete ale lui Götten, căci era supravegheat 
pas cu pas de vreo treizeci şi şase de ore. Gotten, care de 
altfel nu era costumat, şi-a petrecut noaptea într-un 
autobus VW dintr-un loc de parcare, de unde a şi furat mai 
târziu autoturismul Porsche, apoi a luat micul dejun într-o 
cafenea, unde s-a bărbierit şi şi-a schimbat hainele la 
toaletă. Nu l-am pierdut din ochi nicio clipă, vreo duzină de 
lucrători de poliţie costumati ca seid, cow-boys sau 
spanioli, toti echipati cu miniemitätoare radio, dändu-se 
drept cheflii care se intorc mahmuri de la petrecere, erau 
pe urmele lui, ca să ne anunţe imediat eventualele lui 
încercări de a lua legătura cu cineva. Persoanele cu care 
Götten a venit în contact până ce a păşit în Cafeneaua 
Polkt au fost toate identificate şi cercetate: 

un chelner dintr-un bar, unde a băut o bere la 
tejghea, două fete cu care a dansat într-un local din 
cartierul vechi, un benzinar de la o staţie de alimentare din 
apropierea de  Holzmarkt, unde a făcut plinul 
autoturismului furat. 

Un om de la chioşcul de ziare din Matthiasstrasse, un 
vânzător dintr-o tutungerie, un funcţionar de bancă la care 
a schimbat şapte sute de dolari americani, proveniţi 
probabil dintr-o spargere la o bancă. 

Despre toate aceste persoane s-a stabilit, fără urmă 
de îndoială că au fost întâlnite întâmplător şi nu după un 
plan dinainte stabilit, şi niciun cuvânt din cele schimbate 
cu fiecare dintre ele nu permite să tragem concluzii asupra 
întrebuinţării vreunui cod. Dar nu mă va face nimeni să 
cred că şi numita Blum a fost întâlnită întâmplător. 
Convorbirea ei telefonică cu Scheumel, punctualitatea cu 
care şi-a făcut apariţia în casa Woltersheim, chiar si 
afurisita de insufletire si tandrete cu care au dansat 


împreună, din primul moment - şi rapiditatea cu care s-au 
făcut apoi neväzuti împreună -, toate vorbesc împotriva 
unei întâlniri întâmplătoare. Înainte de toate, însă, faptul 
că l-a lăsat să plece, vorba vine, fără să-şi ia rămas bun şi 
că, în mod evident, i-a arătat o ieşire din bloc, care a 
scăpat, fără îndoială, supravegherii noastre severe. Nu am 
pierdut din vedere nicio clipă grupul de clădiri, adică 
blocul din interiorul complexului de clădiri în care 
locuieşte. Fireşte, n-am putut să supraveghem complet 
întreaga arie de aproape un kilometru pătrat şi jumătate. 
Se vede că ea cunoaşte o cale de evadare şi i-a arătat-o, în 
afară de asta mai sunt convins că a avut funcţia de a-l 
găzdui - pe el şi poate şi pe alţii - şi că ştie exact unde se 
află Gotten. Casele în care lucra au şi fost controlate, am 
făcut cercetări în satul ei natal, locuinţa doamnei 
Woltersheim a fost perchiziţionată încă o dată temeinic, în 
timp ce ea se afla aici la interogatoriu. Nimic. Mie mi se 
pare cel mai nimerit s-o lăsăm să circule în libertate, ca să 
comită vreo greşeală, şi probabil că urma care duce spre 
ascunzătoarea lui Götten trece pe la dubiosul domn 
vizitator, iar urma ce duce spre calea de evadare din bloc 
sunt sigur că trece pe la doamna Blorna, pe care o 
cunoaştem acum şi ca «Trude cea roşie» şi care a lucrat la 
planurile blocului”. 

Aici trebuie să ne dăm seama că prima zăgăzuire e 
aproape terminată şi ajungem din ziua de vineri iarăşi în 
ziua de sâmbătă. Vom face totul pentru a evita alte 
stăvilare, precum şi inutile îndiguiri menite să intensifice 
tensiunea. 

Va fi însă probabil cu nepuintä să le evităm cu totul. 

Astfel e poate totuşi revelator că după încheierea 
interogatorului în după-amiaza de vineri, Katharina Blum i- 
a rugat pe Else Woltersheim si pe Konrad Beiters s-o 
conducă întâi până în apartamentul ei şi i-a implorat să 
urce cu ea. Spuse că îi e frică, fiindcă în noaptea aceea de 
joi, îndată după ce vorbise la telefon cu Götten (orice 
persoană neimplicatä ar trebui să-şi dea seama de 


nevinovätia ei prin faptul că discuta deschis despre 
legăturile ei telefonice cu Götten, chiar dacă nu tocmai la 
interogatoriu!), i se întâmplase ceva cu totul oribil. Îndată 
după ce vorbise cu Götten, tocmai pusese receptorul în 
furcă, dar telefonul sunase din nou şi, „în speranţa 
nestăpânită”, că ar putea fi tot Götten, ridicase receptorul 
imediat, dar nu era Götten, ci o voce de bărbat îi spusese 
„încet de tot, aproape şoptit” numai „vorbe vulgare”, 
lucruri urâte, şi cel mai penibil lucru e că tipul se dăduse 
drept locatar al blocului şi zisese că dacă e în căutare de 
tandrete, de ce caută legături atât de îndepărtate, el e 
gata, precum şi în stare, să-i ofere orice soi de tandrete. 
De fapt, acest apel telefonic a fost motivul pentru care a 
plecat la Else încă în timpul nopţii. li e frică, frică până şi 
de telefon, şi cum Götten are numărul ei de telefon, ea însă 
nu-l are pe al lui, speră mereu să mai fie chemată, dar în 
acelaşi timp se teme de orice apel. 

Ei bine, nu vrem să ascundem că pe numita Blum o 
mai aşteptau şi alte spaime. lată, de pildă: cutia poştală, 
care jucase până atunci un rol foarte redus în viaţa ei, în 
care aruncase o privire din când în când, de cele mai multe 
ori „doar fiindcă oricine face aşa”, dar fără să găsească 
ceva. În această dimineaţă de vineri cutia deborda de-a 
dreptul, şi nicidecum spre bucuria Katharinei. Deşi Else W. 
şi Beiters încercară să subtilizeze scrisorile şi imprimatele, 
ea nu se lăsă, parcurse toată corespondenţa, în total vreo 
douăzeci de plicuri, sperând probabil să găsească un semn 
de viaţă de la Ludwig al ei, dar i se vedea pe chip că nu era 
nimic de la el, şi vâri tot teancul în geantă. Chiar şi urcatul 
în ascensor deveni o tortură, deoarece urcau cu ei doi 
colocatari. Un domn costumat ca şeic (trebuie s-o spunem, 
deşi pare de necrezut), care se vârâse într-un colţ al 
ascensorului, în efortul său vizibil de a se distanţa, dar 
care, din fericire, cobori la etajul patru, şi o doamnă 
costumată ca andaluză (pare ceva demential, dar ästa-i 
adevărul, care, sub pavăza unei măşti, nu se dădu lao 
parte nicidecum, ci rămase chiar lângă Katharina şi o 
privea cu obräznicie şi curiozitate, „cu ochii ei căprii, duri 


şi insolenti”. Aceasta urcă mai sus de etajul opt. 

Vă prevenim: urmarea e si mai şi Intrând în 
apartament, Katharina se agäta de-a dreptul de doamna 
Woltersheim şi de Beiters, şi îndată ce păşiră înăuntru, 
telefonul începu să sune; doamna Woltersheim, de data 
asta mai rapidă decât Katharina, alergă şi ridică 
receptorul, i se văzu expresia feţei îngrozită, se văzu cum 
devine palidă, o auziră murmurând: „Porc afurisit ce eşti, 
porc afurisit şi laş”, apoi avu înţelepciunea să nu închidă 
telefonul, ci să pună receptorul alături. 

In zadar încercară doamna W. şi Beiters să-i smulgă 
Katharinei teancul de corespondenţă, ţinea scrisorile şi 
imprimatele, împreună cu două numere din JURNALUL, pe 
care le scosese de asemenea din geantă, în mâna 
încleştată şi voia cu orice preţ să deschidă plicurile. Nu era 
nimic de făcut. Le citi pe toate. 

Nu toate scrisorile erau anonime. Una dintre 
neanonime - cea mai amplă - fusese trimisă de o 
întreprindere care se intinula - Casa de expediții şi care îi 
oferea tot felul de articole-sex. Era ceva destul de piperat 
oricum, pentru Katharina cu firea ei, şi mai supărător încă 
era faptul că cineva adăugase scris de mână: „lată 
adevăratele manifestări de tandrete”. Ca să spunem pe 
scurt, sau mai degrabă statistic, restul corespondenţei, de 
optsprezece hârtii, consta din: 

şapte cărți poştale anonime scrise de mână, 
conţinând propuneri erotice „grosolane”, in care se 
folosise într-un fel oarecare expresia: „Scroafă comunistă”, 
alte patru cărţi poştale anonime, conţinând înjurături 
politice fără propuneri erotice. Gama mergea de la 
„instigatoare roşie subversiva” până la „adeptă a 
Kremlinului”. 

cinci scrisori, cuprinzând tăieturi din JURNALUL, 
majoritatea - vreo trei sau patru - cu comentarii marginale 
făcute cu cerneală roşie între altele cu următorul text: 
„Ceea ce n-a izbutit Stalin, n-ai să izbuteşti nici tu” două 
scrisori, conţinând admonestări religioase, în ambele 
cazuri scrise pe cärtulii duhovniceşti trimise în plic: 


„Trebuie să înveţi din nou să te rogi, biată copilă pierdută” 
şi „ingenuncheazä si märturiseste-ti păcatele, Dumnezeu 
încă nu te-a părăsit”. 

Abia în acest moment Else W. descoperi un biletel 
strecurat sub uşă şi, din fericire, reuşi să-l ascundă fără să- 
l vadă Katharina. „De ce nu te foloseşti de catalogul meu 
de manifestări drăgăstoase? Trebuie oare să te fac fericită 
cu de-a sila? Vecinul tău pe care l-ai refuzat cu dispreţ. Te 
previn”. Aceste rânduri fuseseră scrise cu litere de tipar, 
care  trădau, după părerea Eisei W, o formaţie 
universitară, dacă nu chiar medicală. 

Este destul de uimitor că nici doamna W., nici Konrad 
B. nu erau uluiti asistând, fără să se gândească să 
intervină într-un fel sau altul, la următoarea scenă: 
Katharina se duse spre micul bar din camera ei de zi, 
scoase o sticlă de sherry, una de whisky, una de vin roşu şi 
una începută, de vişinată şi, fără a se arăta deosebit de 
agitată, le zvârli de peretele imaculat, de care se 
sfărâmară, împrăştiindu-şi conţinutul. 

Acelaşi lucru îl făcu în mica ei bucătărie, unde 
ketchup-ul de roşii, sosul pentru salată, oţetul, sosul 
Worcester găsiră aceeaşi întrebuințare. Oare trebuie să 
mai adăugăm că făcu acelaşi lucru la baie cu tuburile şi 
sticlutele de creme, cu pudra, prafurile, ingredientele 
pentru baie, iar în dormitor cu sticla de apă de colonie? 

Şi dădea impresia că acţionează deliberat, nicidecum 
sub imperiul furiei, dar arătându-se atât de convinsă şi de 
convingătoare, încât Else W. şi Konrad B. nu întreprinseră 
nimic. 

S-au emis, fireşte, o serie întreagă de teorii, care 
încercau să stabilească prin deductii momentul în care 
Katharina a avut primele intenţii homicide sau a elaborat 
planul crimei şi s-a hotărât să-l pună în aplicare. Unii cred 
că a fost suficient primul articol din JURNALUL, încă din 
ziua de joi, pentru a produce această reacţie, alţii 
consideră vinerea ca ziua decisivă, fiindcă în această zi 


JURNALUL tot nu-i dădea pace, iar relaţiile de bună 
vecinătate şi locuinţa la care Katharina ţinea atât de mult 
erau distruse (cel puţin din punct de vedere subiectiv); 
apoi vocea anonimă la telefon, corespondenţa anonimă, pe 
deasupra JURNALUL de sâmbătă, şi peste toate şi 
JURNALUL DE DUMINICA (aici anticipăm!). Asemenea 
speculaţii nu sunt oare inutile? A conceput planul crimei şi 
l-a pus în aplicare - şi cu asta, basta! Cert e că ceva în 
sufletul ei a crescut până la exasperare, că declaraţiile 
fostului ei soţ au mâniat-o mai tare şi absolut cert mai e că 
tot ce s-a putut citi apoi în JURNALUL DE DUMINICA, 
chiar dacă nu i-a dat imboldul hotărâtor, nu era nicidecum 
făcut s-o domolească. 

Inainte de a putea considera ca încheiată zăgăzuirea 
apelor şi de a îndrepta obiectivul din nou asupra zilei de 
sâmbătă, mai trebuie să relatăm cum s-a scurs seara de 
vineri şi noaptea de vineri spre sâmbătă, la doamna 
Woltersheim. În ansamblu: surprinzător de paşnic. E drept 
că încercările lui Konrad Beiters de a o distrage pe 
Katharina, punând discuri, chiar sud-americane, şi vrând s- 
o invite la dans, au eşuat; a eşuat, de asemenea, 
încercarea de a o despărţi pe Katharina de JURNALUL şi 
de corespondenţa ei anonimă; apoi a mai dat greş şi 
încercarea de a prezenta totul ca lipsit de importanţă şi 
trecător. Nu avusese ea oare parte de alte încercări mai 
grele: mizeria din copilărie, căsătoria cu acest nenorocit 
de Brettloh, patima betiei si „ca să ne exprimăm cu 
îngăduinţă, decăderea mamei, care, în fond, e 
răspunzătoare şi de greşelile comise de Kurt”? Oare 
Götten nu e deocamdată în siguranţă, iar promisiunea lui 
de a veni s-o ia nu trebuie oare privită cu seriozitate? Nu 
era carnaval acum şi nu erau asiguraţi din punct de vedere 
bănesc? Nu aveau alături nişte oameni atât de dräguti ca 
soţii Blorna si Hiepertz, iar „caraghiosul de filfizon” - 
ezitau si acum încă să-i spună pe nume „domnului 
vizitator” - nu era oare în fond o figură mai mult amuzantă 
şi nicidecum îngrijorătoare? Aici Katharina îi contrazise, 


amintind de „inelul acela idiot şi plicul acela fistichiu”, 
care o puseseră într-o încurcătură groaznică şi aruncaseră 
bănuiala asupra lui Ludwig. De unde să ştie că filfizonul 
ăsta e în stare să cheltuiască atâta pentru vanitatea lui! 
Nu, nu, nu-l găsea nicidecum amuzant. Nu. Când începură 
să discute chestiuni practice - de pildă, dacă n-ar fi bine 
să-şi caute altă locuinţă şi dacă n-ar trebui să chibzuiască 
împreună de pe acum unde anume -, Katharina se eschivă, 
spunând că singurul lucru practic pe care se gândeşte să-l 
facă este să-şi coasă un costum de carnaval şi o rugă pe 
Else să-i împrumute un cearşaf mare, căci, ţinând seama 
de moda costumelor de şeic, are de gând „să pornească în 
expediţie”, sâmbătă sau duminică, în chip de beduină. În 
fond, ce mare nenorocire s-a întâmplat? Aproape nimic, 
dacă privim lucrurile mai cu atenţie sau, mai bine zis: 
aproape numai ceva pozitiv, căci, oricum, Katharina l-a 
întâlnit într-adevăr „pe cel ce trebuia să vină”, a petrecut 
cu el „o noapte de dragoste”, mă rog, a fost interogată, sau 
audiată, şi pesemne Ludwig nu este tocmai „un naiv care 
aleargă după fluturi”. Apoi au urmat scärboseniile 
obişnuite din JURNALUL, câţiva porci au chemat-o la 
telefon anonim, alţii i-au scris scrisori anonime. Dar ce, au 
intrat zilele în sac? Oare Ludwig nu e bine cazat şi, lucru 
pe care-l ştie numai ea, încolo nimeni, de-a dreptul 
confortabil cazat? Acum coasem un costum de carnaval, în 
care Katharina va arăta minunat, un burnuz de femeie, alb 
va porni în expediţie” frumuşică de tot. 

In cele din urmă şi natura îşi pretinde drepturile, toţi 
atipesc, adorm, se trezesc, atipesc din nou. Să bem un 
păhărel împreună? De ce nu? Un tablou cu totul paşnic: o 
tânără care a atipit cosänd, în timp ce o femeie mai 
vârstnică şi un bărbat mai vârstnic se mişcă plini de 
precauţie în jurul ei, pentru ca „natura să-şi afirme 
drepturile”. Natura şi le afirmă atât de bine, încât nici 
măcar telefonul, care sună spre ora două şi jumătate 
noaptea, n-o trezeşte pe Katharina. Cum se face că mâinile 
doamnei Woltersheim, femeie atât de puţin emotivă, încep 
deodată să tremure când apucă receptorul? Se aşteaptă să 


mai auda manifestäri de tandrete anonimä de felul celor 
auzite cu câteva ore înainte? Fireşte că ora două şi 
jumătate noaptea e un moment neliniştitor pentru apeluri 
telefonice, dar ridică receptorul, pe care Beiters i-l smulge 
numaidecât din mină, şi când acesta zice „Da?”, celălalt 
închide telefonul îndată. Apoi sună din nou, şi din nou se 
închide telefonul, îndată ce e ridicat receptorul, chiar 
înainte ca Beiters să apuce să spună: „Da?” Bineînţeles, 
există şi oameni care vor să-ţi distrugă nervii, de când au 
aflat din JURNALUL cum te cheamă şi unde locuieşti, şi e 
mai bine să nu mai pui receptorul în furcă. 

Prietenii şi-au propus s-o ferească pe Katharina de 
numărul de sâmbătă al JURNALULUI, ea însă a profitat de 
nişte clipe în care Else W. adormise, iar Konrad B. se 
bărbierea la baie, s-a strecurat afară, pe stradă, unde, în 
lumina zorilor, a smuls capacul de pe prima läditä de care 
a dat şi în care era depozitat JURNALUL, săvârşind un fel 
de sacrilegiu, căci a abuzat de ÎNCREDEREA 
JURNALULUI, scoțând un exemplar, fără să-l plătească! În 
acest moment putem declara că prima zăgăzuire a apelor e 
încheiată deocamdată, căci am ajuns în momentul în care, 
în aceeaşi sâmbătă, soţii Blorna coboară zdrobiţi, enervati 
si întristaţi din trenul de noapte şi pun mâna pe acelaşi 
număr din JURNALUL, pe care îi vor studia mai târziu 
acasă. 

Soții Blorna au o dimineaţă de sâmbătă morocănoasă, 
extrem de morocănoasă, nu numai din pricina nopţii albe, 
hurducate şi zdruncinate, în vagonul de dormit, nu numai 
din pricina JURNALULUI despre care doamna Blorna 
spuse că această ciumă te urmăreşte oriunde te-ai duce în 
lume, nicăieri nu eşti la adăpost de ea; morocănoasă, nu 
numai din pricina telegramelor pline de reproşuri din 
partea unor prieteni şi colegi influenţi, de la „Lüstra”, dar 
şi din pricina lui Hach, pe care-l chemară la telefon, prea 
devreme, pur şi simplu prea de dimineaţă (dar pe de altă 
parte şi prea târziu, dacă ne gândim că era mai bine să-l fi 
chemat încă de joi). Nu se arătă prea amabil, zise că 


interogatoriul Katharinei s-a terminat, nu poate spune 
dacă se va intenta o acţiune împotriva ei, pentru moment 
fata are desigur nevoie de sprijin, dar încă nu de un sprijin 
juridic. Oare au uitat că e carnaval şi că şi procurorii au 
dreptul la odihnă şi la sărbători ocazionale? Ei, în orice 
caz, se cunosc de douăzeci şi patru de ani, au studiat 
împreună, au tocit împreună, au cântat şi au făcut excursii 
împreună, o situaţie în care nu acorzi atâta importanţă 
primelor clipe de proastă dispoziţie, mai ales când nici tu 
însuţi nu prea eşti într-o dispoziţie strălucită, dar apoi - şi 
asta din partea unui procuror - a urmat rugămintea ca 
restul să fie discutat mai bine oral, şi anume nu oral prin 
telefon. Da, există prezumtii de culpabilitate, multe lucruri 
sunt extrem de neclare, dar să lăsăm asta, poate vorbim 
mai târziu, după-amiază, personal. Unde? În oraş. Cel mai 
bine deambulând. În foaierul Muzeului. La ora şaisprezece 
treizeci. Nicio legătură telefonică cu apartamentul 
Katharinei, nici cu doamna Woltersheim, nici cu soţii 
Hiepertz. 

Era neplăcut, de asemenea, că se remarcă atât de 
curând şi atât de simţitor absenţa mâinilor Katharinei 
pricepute să pună totul în ordine. Cum se face că numai 
într-o jumătate de oră, deşi ai preparat doar un filtru, ai 
scos pâine, unt şi miere din bufet, şi ai pus câteva bagaje 
în hol, pare să fi izbucnit haosul? În cele din urmă Trude se 
arătă chiar iritată fiindcă soţul ei repeta mereu întrebarea: 
ce legătură vedea între povestea Katharinei şi Alois 
Sträubleder, sau chiar Lüding, iar ea nu se arăta deloc 
dispusă să-l ajute în elucidarea chestiunii, trimitändu-l 
mereu, în felul ei naivironic, care în general îi plăcea, dar 
pe care nu-l aprecia câtuşi de puţin în dimineaţa aceea, la 
cele două ediţii ale JURNALULUI şi întrebându-l dacă nu-l 
frapase mai ales un cuvânt; când Bloma întrebă care 
anume, ea refuză să răspundă, explicându-i sarcastic că 
vrea să-i pună agerimea la încercare, aşa încât Blorna 
reciti iarăşi şi iarăşi „acest gunoi, această porcărie 
sinistră, care te urmăreşte oriunde te-ai duce în lume”, citi 
şi reciti întruna, fără a se putea concentra, fiindcă mereu îl 


apuca furia din pricina spuselor sale denaturate si din 
pricina poreclei „Trude cea rosie”, panä ce capitulä, in cele 
din urmă, şi o rugă umil pe soţia lui să-l ajute, mărturisind 
că e prea întors pe dos pentru ca mintea să-i funcţioneze 
cu agerime, şi în afară de aceasta activează de ani de zile 
numai ca jurisconsult în industrie, nu ca avocat în 
chestiuni penale, la care ea îi dădu un răspuns sec: „Din 
păcate”, dar apoi se arătă mai îndurătoare şi zise: „Nu te 
frapează expresia de «domn vizitator», şi n-ai băgat de 
seamă că am pus în legătură expresia asta cu telegramele? 
Oare i-ar da cuiva prin minte să-l intituleze pe acest 
Gotting - ba, Gotten, ia uită-te o dată bine la pozele lui - 
oare i-ar da cuiva prin minte să-l intituleze «domn 
vizitator», indiferent de felul în care s-ar îmbrăca? Nu, nu-i 
aşa? În limbajul unor vecini care te spionează de bunăvoie, 
s-ar vorbi, în cazul lui, de vizitele unui bărbat, iar eu mă 
transform pe loc într-o profetesă şi-ţi prezic că vom primi 
în răstimp de cel mult o oră de asemenea vizita unui domn, 
şi-ţi mai prorocesc ceva: supărări, conflicte - şi poate 
sfârşitul unei vechi prietenii; supărări şi din pricina Trudei 
tale cea roşie, şi mai mult decât supărări din cauza 
Katharinci, care are două însuşiri ce includ primejdii de 
moarte: fidelitate şi mândrie, aşa că nu va mărturisi 
niciodată, dar niciodată, că i-a arătat acestui tânăr calea 
spre a evada din bloc, pe care am cercetat-o împreună, ea 
şi cu mine. Linişteşte-te, dragul meu, linişteşte-te, n-o să se 
afle, dar în fond eu sunt de vină că acest Gotting, ba, 
Götten, a putut să dispară nevăzut din apartamentul ei. 
Nu-ţi mai aminteşti, desigur, că în dormitorul meu aveam 
agăţat pe perete planul întregii instalaţii de încălzire, de 
aerisire, de canalizare şi de conducte electrice ale 
complexului „Locuiţi elegant pe malul fluviului”. Nişele 
coloanelor de încălzire erau desenate cu roşu, nişele de 
aerisire, cu albastru, conductele de cabluri, cu verde, iar 
canalizarea, cu galben. Acest plan a fascinat-o pe 
Katharina într-atât - de vreme ce e, din fire, o persoană 
atât de ordonată, planificată, aproape genială în planificare 
- încât stătea mereu îndelung în faţa lui şi-mi punea mereu 


intrebäri cu privire la interdependenta si sensurile acestui 
„tablou abstract” - cum îi zicea - iar, eu, eu eram cât p-aci 
să fac rost de o copie a planului şi să i-o dăruiesc. Răsuflu 
mai uşurată că n-am făcut-o, închipuie-ţi că s-ar fi găsit la 
ea o copie a planului - atunci teoria complotului, ideea că 
apartamentul ei a servit drept punct de comercializare a 
lucrurilor furate ar fi perfect întemeiate, precum şi 
legătura dintre Trude cea roşie şi bandiții - Katharina şi 
vizitele unui domn. Un astfel de plan ar fi, bineînţeles, o 
îndrumare ideală de a intra şi ieşi pe neobservate pentru 
tot soiul de spărgători şi de adulteri care nu vor să fie 
văzuţi. Chiar eu i-am mai dat explicaţii cu privire la 
înălţimea diferitelor galerii: pe unde poţi înainta în 
picioare, unde poţi să umbli aplecat, pe unde trebuie să te 
tärästi în patru labe, când se întâmplă să se spargă o ţeavă 
sau în caz de pană din pricina cablurilor. Aşa, numai aşa a 
putut să se evaporeze sub nasul poliţiei acest adorabil 
tânăr gentleman, ale cărui manifestări tandre le mai poate 
doar visa, şi dacă este într-adevăr un spărgător de bănci, 
va fi priceput cu uşurinţă tot sistemul. Poate şi domnul 
vizitator a intrat şi a ieşit pe calea asta. Aceste complexe 
de blocuri moderne cer cu totul alte metode de 
supraveghere decât casele de raport de modă veche. Ar 
trebui să vinzi pontul poliţiei şi procuraturii cu vreun prilej 
oarecare. Ei păzesc intrările principale, poate holul şi 
liftul, dar mai există şi un ascensor de serviciu, care duce 
direct în pivniţă - acolo n-ai decât să te târăşti câteva sute 
de metri, să ridici undeva un capac de canal şi ai dispărut. 
Crede-mă: nu ne mai rămâne decât să ne rugăm, fiindcă 
numai de titluri senzaţionale în JURNALUL, în legătură cu 
o chestiune sau alta, n-are el nevoie; ce i-ar trebui acum ar 
fi o influențare energică şi eficace a anchetei şi a 
reportajelor despre ea, iar lucrul de care se teme în 
aceeaşi măsură ca şi de titluri senzaţionale este mutra 
acră şi amară a unei anumite Maud, soţie legitimă, 
cununată cu el civil şi religios, şi cu care mai are şi patru 
copii. N-ai observat niciodată cu câtă  „voioşie 
adolescentină”, chiar zburdalnica - şi, trebuie să 


mărturisesc, într-adevăr drăguţ - a dansat in cele câteva 
rânduri cu Katharina, şi cum a insistat s-o conducă acasă - 
şi ce deceptie adolescentină pe el când ea şi-a făcut rost de 
o maşină proprie? Ceea ce i-ar trebui, ce-i doreşte inima, e 
o fiinţă de o drăgălăşenie unică, aşa cum e Katharina, nu 
uşuratică şi totuşi - cum numiţi voi însuşirea asta? - bună 
pentru dragoste, serioasă şi totuşi tânără si ce drăguță, 
fără ca ea să-şi dea seama. N-a fost o încântare şi pentru 
inima ta de bărbat? 

Da, da, aşa era: îi încântase inima de bărbat, şi 
Blorna o mărturisi, mărturisi de asemenea că sentimentele 
lui pentru Katharina sunt mai mult decât o vagă simpatie, 
iar ea, Trude, ştie desigur că orice om, nu numai bărbaţii, 
e apucat uneori de un impuls de a strânge pe cineva în 
braţe şi poate şi mai mult - dar cu Katharina, nu, era ceva 
care l-ar fi împiedicat să devină vreodată „un domn 
vizitator”, şi acel ceva care l-ar fi împiedicat, ba chiar ar fi 
făcut să-i fie cu neputinţă de a deveni un „domn vizitator” - 
sau mai bine zis: de a încerca măcar - acel lucru nu ar fi - 
şi ea, Trude, ştie în ce sens spune asta - respectul faţă de 
soţie şi considerentele legate de ea, ci respectul faţă de 
Katharina, da, respect, aproape o venerație, mai mult, o 
venerație afectuoasă faţă de... ei, da, fir-ar să fie, faţă de 
nevinovăția ei, şi faţă de ceva mai mult, mai mult decât 
nevinovăție, ceva pentru care nu găseşte o expresie 
potrivită. Probabil că e acea răceală ciudată, deşi cordială, 
pe care o are Katharina, şi - cu toate că el e cu vreo 
cincisprezece ani mai în vârstă decât ea şi de a realizat 
ceva în viaţa asta - felul în care Katharina şi-a luat în mâini 
viaţa ratată, a planificat-o, a organizat-o, asta l-ar fi 
împiedicat oricum - chiar dacă ar fi avut vreodată 
asemenea gânduri - fiindcă s-ar fi temut s-o distrugă, sau 
să-i distrugă viaţa, căci e atât de vulnerabilă, al dracului de 
vulnerabilă; iar dacă s-ar adeveri că acel domn vizitator a 
fost într-adevăr Alois, atunci - spus pe şleau - o să-i ardă o 
palmă: da, trebuie ajutată, ajutată, căci nu e în măsură să 
facă faţă unor asemenea trucuri, acestor interogatorii şi 
anchete - dar acum e prea târziu, şi trebuie neapărat să 


dea de ea în cursul zilei - ... aici însă fu întrerupt in 
meditaţiile sale lămuritoare de Trude, care constată cu 
incomparabilul ei ton sec: „Domnul vizitator şi-a oprit 
maşina în clipa asta la poartă”. 

Să menţionăm aici îndată că Blorna nu i-a ars o 
palmă lui Sträubleder, care sosise într-adevăr într-o 
bombastică maşină închiriată. Aici e vorba nu numai să 
curgă cât mai puţin sânge, dar şi descrierea violenţei fizice 
să fie redusă, de vreme ce nu poate fi evitată, la acel 
minimum pe care-l cere o dare de seamă. Asta nu 
înseamnă că atmosfera a devenit mai plăcută în casa 
Blorna, dimpotrivă: a devenit şi mai neplăcută, căci în timp 
ce continua să amestece zahărul în ceaşca ei de cafea, 
Trude B. nu s-a putut abtine să-l salute pe vechiul lor 
prieten, cu cuvintele: „Bună, dom'le vizitator”. „Presupun, 
zise Blorna încurcat, că Trude a nimerit-o şi de data asta”. 
„Da, replică Sträubleder, întrebarea e numai dacă asta 
înseamnă totdeauna că ai tact”. 

Aici poate fi consemnat faptul că între doamna 
Blorna şi Alois Străubleder relaţiile deveniseră aproape 
insuportabil de încordate când acesta încercase odată nu 
chiar s-o seducă, dar să flirteze cu ea mai insistent, iar 
Trude îi dăduse să înţeleagă - în felu-i sec - că se crede 
irezistibil, dar nu este în realitate, în orice caz nu pentru 
ea. În aceste împrejurări e lesne de înţeles că Blorna l-a 
condus pe Străubleder numaidecât în biroul lui, rugând-o 
pe soţia sa să-i lase singuri şi în răstimp („răstimp între 
ce?” întrebă doamna Blorna) să facă tot posibilul ca s-o 
găsească pe Katharina. 

De ce propria ta cameră de lucru ţi se pare deodată 
dezgustătoare, parcă dezordonată şi murdară, deşi nu poţi 
descoperi un firicel de praf şi totul e la locul lui? De ce ţi-e 
scârbă deodată de fotoliile de piele roşie în care ai dus la 
bun sfârşit atâtea discuţii de afaceri şi ai avut atâtea 
convorbiri intime, fotolii în care se poate sta într-adevăr 
comod şi asculta muzică; de ce sunt respingătoare până şi 


rafturile de cărţi, iar tabloul de pe perete, semnat de 
Chagall, de ce a devenit de-a dreptul suspect, ca şi cum ar 
fi un fals executat de pictorul însuşi? Scrumiera, bricheta 
de masă, sticla de whisky - ce ai cu aceste obiecte 
anodine, chiar dacă scumpe? Ce anume face ca o zi atât de 
neplăcută, după o noapte extrem de neplăcută, să fie atât 
de insuportabilă, iar tensiunea între nişte prieteni vechi să 
fie atât de mare încât e cât pe aci să iasă scântei? Ce ai 
împotriva pereţilor, daţi cu scame de un galben discret 
peste zugrävealä si impodobiti cu grafică modernă, 
contemporană? 

„Mă rog, zise Alois Sträubleder, de fapt am venit 
numai ca să-ţi spun că în această chestiune nu mai am 
nevoie de ajutorul tău. De data asta iarăşi ţi-ai pierdut 
cumpătul, acolo, la aeroport, în ceaţă. O oră după ce v-aţi 
pierdut cumpătul sau răbdarea, ceața s-a ridicat şi ati fi 
putut să sosiți pe la ora 18, 30. Dacă vă gändeati puţin cu 
calm. Si la München încă mai puteaţi să daţi un telefon la 
aeroport ca să aflaţi că nu mai exista nicio piedică. Dar să 
trecem cu buretele peste asta. Ca să nu joc cu cărţi 
măsluite: chiar dacă n-ar fi fost ceaţă şi avionul ar fi pornit 
conform orarului prevăzut, tot soseai prea târziu, fiindcă 
partea decisivă a interogatoriului era de mult încheiată în 
momentul acela şi în rest nu mai putea fi împiedicat 
nimic”. 

„Oricum n-am arme împotriva JURNALULUI”, zise 
Blorna. 

„JURNALUL, zise Sträubleder, nu reprezintă nicio 
primejdie, ăsta depinde de Lüding, dar mai există şi alte 
ziare, şi orice soi de titluri senzaţionale îmi pot fi 
binevenite, numai nu acest soi, care mă pune în legătură 
cu bandiții. O poveste romantică cu o femeie îmi poate 
crea dificultăţi cel mult în viaţa particulară, nu publică. Nu 
mi-ar dăuna nici măcar o fotografie în care să fiu văzut cu 
o femeie atât de atrăgătoare cum e Katharina, de altfel 
teoria despre domnul care o vizita va fi abandonată, şi nici 
bijuteria, nici scrisoarea - ei, da, i-am dăruit un inel destul 
de preţios care a fost găsit, şi i-am scris câteva scrisori din 


care s-a găsit doar un plic - n-or să creeze dificultăţi. Rău e 
că acest Totges scrie pentru magazine ilustrate, sub altă 
iscălitură, lucrurile pe care nu le poate publica în 
JURNALUL, şi că - ei, da - Katharina i-a promis un interviu 
în exclusivitate. Am aflat asta acum câteva minute de la 
Lüding, care e şi el de părere ca Tötges să se folosească de 
acest interviu, pentru că JURNALUL îl avem de fapt în 
mână, dar nu avem nicio influenţă asupra celorlalte 
activităţi gazetäresti ale lui Tötges, pe care le desfăşoară 
prin intermediul unui om de paie. Pari să fii complet 
neinformat, nu?” 

„N-am habar de nimic”, zise Bloma. 

„Ciudată situaţie pentru un avocat pe care l-am 
împuternicit să mă reprezinte. lată ce se întâmplă când 
pierzi vremea fără rost în trenuri care te zgältäie şi te 
hurducă, in loc să iei legătura cu nişte servicii 
meteorologice, care ar fi putut să-ţi spună că ceața se va 
ridica în curând. Deci, pesemne, n-ai luat încă legătura cu 
ea?” 

„Nu, dar tu?” 

„Nu, nu direct. Ştiu doar că acum aproximativ o oră a 
dat un telefon la JURNALUL şi i-a promis lui Totges un 
interviu în exclusivitate pentru mâine după-amiază. El a 
acceptat. Şi mai e ceva care mă supără mai mult, mult mai 
mult, îmi dă de-a dreptul crampe la stomac (aici figura lui 
Străubleder părea aproape emoţionată şi glasul îngrijorat), 
începând de mâine poţi să mă înjuri cât vrei, pentru că 
într-adevăr am abuzat de încrederea voastră - dar, pe de 
altă parte, trăim într-adevăr într-o ţară liberă, în care e 
permis, între altele, să duci o viaţă amoroasă liberă, şi 
trebuie să mă crezi că aş face totul ca s-o ajut, mi-aş pune 
chiar şi reputaţia în joc, fiindcă - n-ai decât să râzi dacă 
vrei - o iubesc pe femeia asta, numai că ea nu mai poate fi 
ajutată - eu mai pot fi ajutat - ea pur şi simplu nu se lasă 
ajutată...” 

„Şi nici împotriva JURNALULUI, împotriva acestor 
porci, n-o poţi ajuta?” 

„Doamne, nu trebuie să iei chiar atât de în serios 


povestea asta cu JURNALUL, chiar dacä acum vä stränge 
puţin cu usa. Doar nu e vorbă acum să ne certäm 
discutând despre ziaristica bulevardierä si despre 
libertatea presei. Pe scurt, aş dori să fii prezent la acel 
interviu, ca avocatul meu si al ei. Fiindcă problema cea 
mai delicată n-a ieşit în vileag până acum, nici la 
interogatorii, nici în presă, şi anume: cu vreo jumătate de 
an înainte, am silit-o de-a dreptul să ia cheia casei noastre 
de vilegiatură din Kohiforstenheim. Cheia n-a fost găsită 
nici la perchiziţia locuinţei, nici la perchizitia corporală, 
dar o are, sau cel puţin a avut-o, dacă n-a aruncat-o pur şi 
simplu. A fost doar un sentimentalism, sau spune-i cum 
vrei, dar tineam să aibă o cheie a casei, fiindcă nu voiam să 
renunţ la speranţa că într-o zi va veni să mă vadă acolo. 
Crede-mă că aş vrea s-o ajut, s-o sprijin, că m-aş prezenta 
şi aş mărturisi: «Poftim, eu sunt domnul vizitator» - dar 
ştiu bine că pe mine m-ar renega, pe Ludwig al ei 
niciodată”. 

Expresia feţei lui Sträubleder avea ceva nou, 
surprinzător, ceva ce trezea în Blorna aproape milă sau în 
orice caz cel puţin curiozitate; era ceva aproape umil, sau 
era gelozie? 

„Ce a fost cu bijuteria, cu scrisorile şi acum cu 
cheia?” 

„Las-o încolo, Hubert, tot n-ai înţeles? E ceva ce nu-i 
pot spune nici lui Lüding, nici poliţiei; sunt sigur că i-a dat 
cheia lui Ludwig al ei şi că tipul stă acum de două zile în 
casa mea. Mi-e pur şi simplu frică, pentru Katharina, 
pentru poliţişti, chiar şi pentru prostul acela de golan 
tânăr, care şade probabil ascuns în casa mea din 
Kohiforstenheim. Aş vrea să dispară de acolo înainte de a fi 
descoperit, şi totodată aş vrea să-l prindă, ca să se termine 
odată povestea. Înţelegi acum? Tu ce mă sfätuiesti?” 

„Ai putea să dai un telefon acolo, adică la 
Kohiforstenheim”. 

„Şi crezi că dacă e acolo, răspunde la telefon?” 

„Atunci trebuie să telefonezi la poliţie, nu există altă 
cale. De n-ar fi decât ca să eviti vreo nenorocire. La nevoie, 


dä-le un telefon anonim. 

Dacă există cea mai vagă posibilitate ca Gotten să fie 
în casa ta, trebuie să instiintezi poliţia numaidecât. Altfel o 
fac eu”. 

„Pentru ca numele meu şi casa mea să figureze totuşi 
în titlurile senzaţionale ale ziarelor în legătură cu bandiții? 
M-am gândit la altceva... m-am gândit că ai putea eventual 
să te duci tu acolo, la Kohiforstenheim, in calitate de 
avocat al meu, aşa ca să vezi de casă” 

„În momentul de faţă? În sâmbăta carnavalului, când 
JURNALUL. ştie că mi-am întrerupt precipitat concediul - şi 
asta am făcut-o va să zică numai ca să mă ocup de casa ta 
de weekend? Ca să controlez dacă funcţionează frigiderul, 
nu? Dacă termostatul încălzirii cu petrol mai e branşat 
cum trebuie, dacă n-a spart nimeni vreun geam, dacă barul 
e destul de bine aprovizionat şi dacă rufăria de pat nu e 
umedă? Pentru asta se întoarce precipitat din concediu un 
jurisconsult din industrie, de mare vază, care posedă o vilă 
de lux cu un bazin de înot şi care e căsătorit cu «Trude cea 
roşie»? Găseşti într-adevăr că e o idee deşteaptă, când, 
fără îndoială, domnii reporteri de la JURNALUL îmi 
urmăresc toate mişcările? Plec, cum s-ar zice, din clipa în 
care am descins din vagonul de dormit, la vila ta, ca să văd 
dacă brânduşele stau să răsară, sau dacă ghioceii au şi 
răsărit? Găseşti într-adevăr că e o idee bună - fără să mai 
ţinem socoteală de faptul că drăgălaşul ăsta de Ludwig a 
dovedit că ştie să tragă cu arma destul de bine?” 

„Fir-ar să fie, nu ştiu dacă ironia ta sau glumele tale 
îşi mai au locul aici. ţi cer, ca avocat şi prieten al meu, un 
serviciu, care nu e nici măcar de natură personală, ci mai 
mult cetăţenească, şi tu-mi vii cu ghioceii. Toată afacerea e 
atât de secretă începând de ieri, încât azi-dimineatä n-am 
mai primit nicio informaţie de acolo. Tot ce ştim, ştim de la 
JURNALUL, cu care Luding are relaţii bune, din fericire. 
Procuratura şi poliţia nu mai iau contact telefonic nici 
măcar cu Ministerul de Interne, cu care Lüding are de 
asemenea relaţii bune. E o chestiune de viaţă sau moarte, 
Hubert”. 


In clipa aceasta, Trude inträ färä sä batä la usä, 
aducând radioul cu tranzistori, şi zise calm: „Nu mai e o 
chestiune de moarte, ci doar de viaţă, slavă Domnului! L- 
au prins pe băiat, în mod stupid a tras, şi s-a tras asupra 
lui, e rănit, dar nu grav. In grădina ta, Alois, la 
Kohiforstenheim, între bazinul de înot şi pergolă. Se 
pomeneşte de o vilă de lux de jumătate de milion, 
aparţinând unui coleg al lui Lüding. De altfel mai există 
adevăraţi gentlemani: primul lucru pe care l-a spus Ludwig 
al nostru a fost: Katharina nu e câtuşi de puţin amestecată 
în toată povestea asta. E vorba de o poveste de dragoste 
care-l priveşte doar pe el şi n-are nimic de-a face cu 
delictele ce i se impută, pe care însă le neagă în 
continuare. Probabil că va trebui să înlocuieşti câteva 
geamuri, Alois, se pare că au pocnit din arme destul de 
mult pe acolo. Încă nu ţi-a fost pomenit numele, dar poate 
că ar fi bine s-o chemi la telefon pe Maud, fără îndoială e 
în emoţii şi are nevoie de consolare. De altminteri, în 
acelaşi timp cu Götten au fost prinşi în alte locuri trei 
dintre pretinşii lui complici. Totul trece drept succes 
colosal al unui anume comisar Beizmenne. Şi acum ia-o la 
picior, dragă Alois, şi, de dragul schimbării, du-te in chip 
de domn în vizită, la scumpa ta soţie”. Se poate lesne 
închipui că în acel moment era cât p-aci să se ajungă în 
camera de lucru a lui Bloma la argumente contondente, 
care n-ar fi corespuns deloc mediului şi amenajării 
încăperii. Se pare - se pare că Sträubleder ar fi încercat s- 
o strângă de gât pe Trude Blorna, dar ar fi fost împiedicat 
de soţul ei, care l-ar fi admonestat spunând că doar n-o să 
se dedea la brutalitäti faţă de o doamnă. La care 
Străubleder se pare - se pare că ar fi răspuns că nu e 
convins dacă epitetul de doamnă i se mai potriveşte unei 
femei cu limba atât de ascuţită, că există totuşi cuvinte pe 
care nu e îngăduit să le foloseşti ironic în anumite legături 
de idei şi mai ales când e vorba de evenimente tragice, şi 
dacă mai aude o dată, o singură dată, expresia aceea 
nefericită, atunci - ei bine, ce va fi atunci? - atunci s-a 
terminat. Abia ieşise pe uşă şi Blorna nu apucase încă să-i 


spunä Trudei cä mersese poate totusi prea departe, cänd 
aceasta li täie vorba spunänd: „Mama Katharinei a murit 
azi-noapte. Am reuşit să dau de ea la Kuirhochsackel”. 
Înainte de a proceda la ultimele operaţii de derivare, 
canalizare şi drenare, trebuie să ni se îngăduie să 
intercalăm aici o observaţie de or -, din tehnic, ca să zicem 
aşa. În această povestire se întâmplă prea multe. E prea 
bogată în acţiune, într-un fel care-ţi dă de furcă, încât de 
abia o scoţi la capăt - în detrimentul ei. Desigur că e destul 
de trist ca o menajeră liber-profesionistă să împuşte un 
ziarist, şi un astfel de caz trebuie elucidat sau trebuie cel 
puţin să i se caute o explicaţie. Dar ce te faci cu 
jurisconsulti plini de succes, care-şi întrerup concediul luat 
pentru a face schi, concediul câştigat în sudoarea frunţii, 
din cauza unei menajere? Dar cu industriaşi (care pe 
deasupra mai sunt profesori şi manageri de partid politic) 
care, dintr-un sentimentalism destul de imatur, impun 
aceleiaşi menajere cheia celei de a doua locuinţe a lor şii 
se impun - şi una şi alta, fără succes, după cum se ştie; 
care, pe de o parte, doresc publicitate, dar numai un 
anumit fel de publicitate. Iată numai lucruri şi oameni care 
pur şi simplu nu se pot sincroniza şi care tulbură mereu 
curgerea (respectiv desfăşurarea lineară a acţiunii), fiindcă 
sunt, ca să zicem aşa, imuni. Ce te faci cu funcţionari ai 
poliţiei care cer mereu derivații la telefoane şi le şi obţin? 
Mai pe scurt: totul e prea permeabil, şi totuşi, în momentul 
decisiv nu destul de permeabil pentru cel care întocmeşte 
darea de seamă, fiindcă se poate afla, ce-i drept, cutare 
sau cutare lucru (de pildă, de la Hach şi de la unii 
funcţionari, sau funcţionare de poliţie), dar nimic, absolut 
nimic din câte spun ei nu e nici pe departe concludent, 
pentru că nu ar fi confirmat sau măcar afirmat de ei în faţa 
vreunei instanţe judecătoreşti. Nu are calitatea de probă 
juridică şi nici cea mai mică valabilitate publică. De pildă, 
întreaga chestiune a derivaţiilor telefonice. Interceptarea 
convorbirilor se face, fireşte, în ajutorul cercetării, dar nu 
e permis ca rezultatul să fie folosit şi nici măcar amintit 
într-o procedură publică, de vreme ce procedeul a fost 


aplicat de o altă autoritate decât cea anchetatoare. Înainte 
de toate: ce se întâmplă în aşa-numitul psihism al celor ce 
interceptează? Ce gândeşte un funcţionar integru, care nu- 
şi face decât datoria, care-şi face datoria (găsind-o, 
eventual, respingătoare) dacă nu sub presiunea necesităţii 
de a executa un ordin, dar în orice caz sub presiunea 
necesităţii de a-şi câştiga plinea, ce gândeşte acesta, când 
e silit să asculte cum vorbeşte acel locatar necunoscut - pe 
care-l vom numi aici pe scurt omul ce oferă manifestări 
tandre - eu o persoană atât de simpatică, drăguță, aproape 
ireproşabilă cum e Katharina Blum? Oare simte emoţii 
morale sau sexuale, sau de ambele soiuri? Se indignează, o 
compătimeşte sau poate resimte o plăcere ciudată când o 
persoană poreclită „cälugarita” e lezată în sträfundurile 
sufletului ei de nişte propuneri gemute cu glas răguşit, 
rostite amenintätor? lată, se întâmplă atâtea pe primul 
plan, dar şi mai multe chiar în fundal. Ce gândeşte un 
intercepter inofensiv, ocupat să-şi câştige plinea amară, 
când, de pildă, un anumit Luding, amintit aici ocazional, 
cheamă la telefon redacţia JURNALULUI şi spune cam aşa: 
„Imediat îl scoateţi basma curată pe S., dar pe B. îl 
implicaţi complet”. „Fireşte că telefonul lui Lüding nu e 
interceptat pentru că e nevoie ca el să fie sub observaţie, 
ci pentru că există primejdia să fie chemat la telefon, de 
pildă, de şantajişti, gangsteri politici etc. Cum să ştie un 
asemenea ascultător integru că prin S. se referă la 
Străubleder, prin B. la Blorna, şi că în JURNALUL DE 
DUMINICA nu se va mai putea citi nimic despre S., în 
schimb multe despre B. Şi totuşi - cine să ştie, sau măcar 
să bănuiască aşa ceva - Blorna e un avocat foarte prețuit 
de Lüding, un avocat care şi-a dovedit de nenumărate ori 
iscusinta, pe plan national şi international. La aceste stări 
de fapte ne refeream în alt loc vorbind de izvoare care „nu 
se pot întâlni”, ca acei copii de regi cărora falsa călugăriţă 
le-a stins lumânarea - şi unul dintre ei s-a scufundat în 
adânc şi s-a înecat. Se mai întâmplă ca doamna Lüding s-o 
pună pe bucătăreasă s-o cheme la telefon pe secretara 
soţului ei, ca să afle ce şi-ar dori Lüding ca desert 


duminica. Clătite cu mac? Cäpsuni cu îngheţată si frişcă, 
sau numai cu îngheţată sau numai cu frişcă, la care 
secretara, nevrând să-şi deranjeze şeful, dar cunoscându-i 
gusturile, sau poate că vrând numai să le cicălească sau să 
le dea de furcă, declară cu glas intepat că domnul Lüding 
ar prefera în duminica asta cremă caramel cu sos de 
migdale prăjite; bucătăreasa, care cunoaşte fireşte şi ea 
gusturile lui Lüding, o contrazice spunând că acum aude 
pentru prima dată de aceste preferinţe; oare e sigură 
secretara că nu-şi confundă propriile gusturi cu ale 
domnului Lüding, şi n-ar putea da totuşi legătura, ca să 
poată vorbi direct cu domnul Lüding despre dorinţele sale 
în materie de desert? Atunci secretara, care-l însoţeşte 
ocazional pe domnul Lüding în deplasări pentru consfătuiri 
şi ia masa cu el în hoteluri Palace sau Intercontinental, 
susţine că de câte ori e în voiaj cu dumnealui, dânsul cere 
întotdeauna cremă caramel cu sos de migdale prăjite; 
bucătăreasa: dar duminică nu e în deplasare cu ea, cu 
secretara, şi oare nu e cu putinţă ca deserturile dorite de 
domnul Lüding să depindă de societatea in care se află? 
Etc. etc. Până la urmă se mai discută îndelung despre 
clătite cu mac - şi întreaga convorbire se înregistrează, pe 
cheltuiala contribuabilului, pe o bandă de magnetofon. Cel 
care e pus să asculte banda şi care trebuie să fie atent - 
fireşte, dacă nu cumva a fost utilizat aici un cod de 
anarhişti, dacă nu cumva clătitele înseamnă granate de 
mână, iar prin îngheţată de căpşuni nu cumva se înţeleg 
bombe - gândeşte poate totuşi: halal griji mai au şi ăştia, 
sau: asemenea griji aş vrea să am şi eu, căci s-ar putea ca 
tocmai atunci să-i fi fugit fata cu cineva, fiul său să se fi 
dedat stupefiantelor sau să i se fi mărit din nou chiria; şi 
toate acestea - aceste înregistrări pe bandă - numai 
fiindcă o dată Lüding a fost ameninţat cu un atentat cu 
bombă; aşa află, în sfârşit, un funcţionar inocent ce sunt 
„clătitele cu mac”, el, care s-ar mulţumi cu clătite ca fel 
principal, fie şi cu una singură. 

Se petrec prea multe în primul plan şi nu ştim nimic 
despre cele ce se petrec în fundal. Dacă am putea asculti şi 


noi o dată acele benzi! De n-ar fi decât ca să aflăm cât de 
intimă - sau dacă într-adevăr e intimă Else Woltersheim cu 
Konrad Beiters. Ce înseamnă cuvântul „prieten”, când e 
vorba de relaţiile dintre ei? Oare îi zice „iubitule”, 
„dragule64 sau îl strigă doar Konrad sau Conny? Ce sol de 
tandreţe verbală folosesc reciproc, dacă se alintä, în 
general? Fiind ştiut că el are un bun bariton, aproape apt 
pentru concerte, dar în orice caz pentru cor, oare îi cântă 
ceva la telefon? Serenade? Şlagăre? Arii? Sau se intretin 
poate fără perdea despre intimitäti trecute sau plănuite? 
lată ce am prefera să ştim, căci majoritatea oamenilor fiind 
privaţi de legături telepatice sigure, pun mâna pe telefon, 
care li se pare mai demn de încredere. Oare funcţionarii 
superiori îşi dau seama ce pretind pe plan psihic de la 
subalternii lor? Să presupunem că o persoană vulgară, 
provizoriu suspectată, ale cărei convorbiri s-a permis să fie 
interceptate, îşi cheamă la telefon partenera de moment, 
de asemenea vulgară. De vreme ce trăim într-o ţară liberă 
şi putem vorbi liber şi deschis unii cu alţii, fie şi la telefon, 
câte îi pot auzi urechile sau îi pot fi zvârlite în faţă de pe 
banda de magnetofon unei persoane poate profund morale 
sau chiar austere? E compatibil cu simţul răspunderii? 
Oare îngrijirea psihiatrică îi e asigurată? Ce spune 
sindicatul funcționarilor din serviciile publice, din 
transporturi şi comunicaţii în legătură cu acestea? Se 
poartă de grijă industriaşilor, anarhiştilor, directorilor, 
spărgătorilor şi funcţionarilor de bancă, dar cine are grijă 
de forţele armate naţionale ale benzilor de magnetofon? 
Bisericile n-au nimic de zis? Conferinţa episcopilor la 
Fulda sau comitetul catolicilor germani nu se mai gândesc 
la nimic? De ce tace Papa? Oare nimeni nu are habar de 
câte au de auzit nişte urechi nevinovate, de la crema de 
zahăr ars până la pornografia cea mai drastică? Nişte 
tineri sunt sfătuiţi să imbrätiseze cariera de funcţionar - şi 
sunt lăsaţi pradă cui? Unor bandiți în materie de moravuri, 
care operează prin telefon. Iată, în sfârşit, un domeniu în 
care bisericile şi sindicatele ar putea colabora. S-ar putea 
institui cel puţin un fel de program de şcolarizare pentru 


cei de la serviciul de interceptare. Benzi de magnetofon cu 
lectii de istorie. N-ar fi costisitor. 

Ne intoarcem acum plini de cäintä, spre primul plan, 
ne ducem din nou la inevitabila muncă de canalizare, şi 
iată că trebuie să începem din nou cu o explicaţie. 
Promisesem că nu va mai curge sânge şi punem preţ pe 
constatarea că prin moartea doamnei Blum, mama 
Katharinei, această promisiune n-a fost încălcată. Căci nu 
e vorba de o faptă sângeroasă, deşi nici de un caz normal 
de deces. Moartea doamnei Blum a fost provocată prin 
violenţă, dar printr-o violenţă neintentionatä. În orice caz - 
acest lucru trebuie consemnat - cel care a provocat 
moartea ei n-a avut intenţii de asasinat, nici de omucidere 
şi nici măcar de lezare corporală. E vorba, aşa cum s-a 
dovedit şi cum a fost chiar recunoscut de interesat, de 
acelaşi Totges, care a avut într-adevăr un sfârşit sângeros, 
provocat printr-o violenţă intenţionată. Totges căutase încă 
de joi adresa doamnei Blum la Gemmelsbroich, o şi aflase, 
dar încercase în zadar să pătrundă în spital. Portarul, sora 
de secţie Edelgard şi medicul-şef, dr. Keinen îi a trăseseră 
atenţia că după o operaţie de cancer grea, dar reuşită, 
doamna Blum are neapărată nevoie de linişte, că pentru a 
se vindeca e absolut necesar să fie ferită de orice emoție şi 
că nici vorbă nu poate fi de un interviu. Argumentul că 
prin legătura fiicei ei cu Götten doamna Blum ar fi şi ea 
„un personaj al actualităţii”, medicul îl combătuse prin 
argumentul că şi personajele actualitätii sunt pentru el 
întâi de toate pacienţi. Dar în cursul acestei convorbiri 
Tötges observase că în spital lucrau nişte vopsitori, iar mai 
târziu se lăudase chiar în faţa colegilor să-i că prin 
folosirea „celui mai simplu dintre trucuri, anume al 
trucului că eşti meseriaş” - procurându-şi un halat, o cutie 
de vopsea şi o pensulă - reuşise în dimineaţa zilei de vineri 
să pătrundă până la doamna Blum, căci nicio sursă nu e la 
fel de bogată ca o mamă, fie şi bolnavă. li prezentase 
doamnei Blum faptele, nu era absolut sigur că femeia 
pricepuse totul, căci se vedea că Götten îi e un nume 


necunoscut, iar ea spusese: „De ce a trebuit să ajungă aici, 
de ce a trebuit să se întâmple aşa!”, din care Tötges făcuse 
în JURNALUL „Trebuia să ajungă aici! Trebuia să se 
întâmple aşa!” Justifica uşoara modificare a spuselor 
doamnei Blum prin faptul că în calitatea lui de reporter e 
pregătit şi obişnuit să-i „ajute pe oamenii simpli să se 
exprime”. 

Nu s-a putut stabili cu certitudine nici măcar dacă 
Tötges pătrunsese cu adevărat până la doamna Blum, sau 
dacă mintise, adică îşi inventase vizita la ea, spre a putea 
da frazele bătrânei, citate în JURNALUL, drept rezultat al 
unui interviu şi a-şi dovedi astfel iscusinta ziaristică, mai 
făcând şi pe grozavul. Doctorul Keinen, sora Edelgard, o 
infirmieră spaniolă cu numele de Huelva, o femeie de 
serviciu portugheză, numită Puelco - toţi găsesc că e 
exclus ca „acest tip să fi avut într-adevăr neobrăzarea să 
facă una ca asta” (cuvintele doctorului Keinen). Ce e drept, 
nu numai vizita la mama Katharinei, mărturisită, deşi 
poate doar inventată, a fost decisivă, şi rămâne o întrebare 
deschisă dacă personalul spitalului neagă pur şi simplu 
ceea ce nu era voie să se întâmple, sau dacă Totges a 
inventat vizita spre a da spusele doamnei Blum drept 
citate textuale. Aici e vorba să domine dreptatea absolută. 
Trece drept lucru dovedit că intenţia Katharinei, când şi-a 
croit costumul de carnaval, a fost să întreprindă cercetări 
în aceeaşi cârciumă din care nefericitul Schönner 
„dispăruse cu o tipă”, d se intelesese cu Tötges să-i acorde 
un interviu şi după ce JURNALUL DE DUMINICĂ publicase 
un nou reportaj al acestuia. Să avem deci răbdare. 
Neîndoielnic, dovedit şi de-a dreptul documentat este 
faptul că doctorul Keinen a fost surprins de moartea subită 
a pacientei sale Maria Blum şi că „nu poate certifica, dar 
nici exclude efectul unor influenţe neprevăzute”. În niciun 
caz nu e vorba să aruncăm răspunderea asupra unor 
vopsitori nevinovaţi. Nu e permis să se păteze onoarea 
meseriaşilor germani: nici sora Edelgard, nici femeile 
străine Huelva şi Puelco nu pot garanta că toţi vopsitorii - 


patru la număr, de la firma Merkens din Kuir - erau într- 
adevăr vopsitori, şi cum cei patru lucrau în locuri diferite, 
nimeni nu poate şti, de fapt, dacă nu s-a strecurat cineva 
îmbrăcat în halat, echipat cu vopsea şi pensulă. Cert e 
atât: Totges a susținut (nu se poate spune: a mărturisit, de 
vreme ce vizita lui nu poate fi dovedită), că a fost la Maria 
Blum şi că i-a luat un interviu, şi această afirmaţie a ajuns 
la cunoştinţa Katharinei. Pe de altă parte, domnul Merkens 
a recunoscut că desigur nu toţi patru vopsitorii au fost 
mereu prezenţi concomitent şi că, dacă cineva ar fi ţinut să 
se strecoare pe furiş, nu i-ar fi venit greu. Mai târziu, 
doctorul Keinen a spus că va intenta un proces 
JURNALULUI din pricina spuselor doamnei Blum publicate 
ca citat, şi că va provoca un scandal, fiindcă e un lucru 
monstruos, dacă e adevărat, dar ameninţarea lui rămase la 
fel de nepusă în practică cum rămăsese şi pumnul în obraz 
pe care Blorna amenintase că i-l va trage lui Sträubleder. 

Spre amiaza acelei zile de sâmbătă, 23 februarie 
1974, în Cafeneaua Kloog din Kuir (Kloog fiind un nepot al 
acelui proprietar de restaurant la care Katharina lucrase în 
tinereţe, ajutând la bucătărie şi ca chelnäritä), soţii Blorna, 
doamna Woltersheim, Konrad Beiters si Katharina se 
intälneau, in sfärsit. Avurä loc imbrätisäri si curserä 
lacrimi, chiar si de-ale doamnei Blorna. Fireste cä si in 
Cafeneaua Kloog domnea o atmosferä de carnaval, dar 
proprietarul, Erwin Kloog, care o cunostea pe Katharina, o 
tutuia si o pretuia, puse la dispoziţia celor întruniţi camera 
unde locuia. De acolo, Blorna il chemä la telefon intäi si 
întâi pe Hach, pentru a contramanda întâlnirea de după- 
amiază în foaierul Muzeului. Îl instiintä pe acesta că mama 
Katharinei a murit subit, probabil în urma unei vizite a lui 
Totges de la JURNALUL. Hach se arătă mai blând decât 
fusese dimineaţa, îl rugă să-i transmită condoleantele sale 
personale Katharinei, care precis nu are nicio ranchiună 
faţă de el, nici n-are vreun motiv să aibă. De altfel, le stă 
oricând la dispoziţie. E drept că e foarte ocupat acum cu 
interogatoriul lui Gotten, dar se va face liber; de 


altminteri, din interogatoriul lui Götten n-a reiesit până 
acum nimic care s-o acuze pe Katharina. Götten a vorbit de 
ea cu multä afectiune si in spiritul corectitudinii. In orice 
caz nu prea e de aşteptat să primească autorizaţia de a fi 
vizitat, căci nu are rude, iar titlul de „logodnică” s-ar găsi 
probabil că e prea vag şi neîntemeiat. 

După toate aparențele, Katharina nu s-a prăbuşit 
când a aflat vestea morţii mamei sale. Se pare aproape că 
s-ar fi simţit uşurată. Bineînţeles, i-a arătat doctorului 
Keinen numărul din JURNALUL, în care se pomenea de 
interviul lui Tötges si se citau cuvintele mamei, dar nu 
împărtăşi deloc indignarea doctorului Keinen faţă de 
interviu, ci declară că aceşti oameni sunt nişte ucigaşi şi 
nişte asasini ai renumelui, îi dispretuieste fireşte, dar se 
vede că e de-a dreptul datoria acestui soi de ziarişti să 
răpească oamenilor nevinovaţi onoarea, renumele si 
sănătatea. Doctorul Keinen, care în mod eronat o credea 
marxistă (probabil că citise şi el în JURNALUL aluziile lui 
Brettloh, fostul soţ al Katharinei), era puţin speriat văzând 
că rămâne rece, şi o întrebă dacă socoteşte asta - isprăvile 
JURNALULUI - ca o problemă de structură. Katharina nu 
ştia la ce se referă şi dădu din cap. Apoi o rugă pe sora 
Edelgard s-o conducă la morpa spitalului, unde intră 
împreună cu doamna Woltersheim. Katharina trase ea 
însăşi giulgiul de pe faţa mamei sale, zise „Ei, da” si o 
sărută pe frunte; când sora Edelgard o invită să rostească 
o scurtă rugăciune, scutură din cap şi spuse „Nu”. Acoperi 
din nou faţa mamei sale cu giulgiul, îi mulţumi cälugäritei 
şi numai 

În timp ce ieşea din morgă începu să plângă, întâi 
încetişor, apoi mai tare, în cele din urmă năvalnic. Poate că 
se gândea şi la răposatul ei tată, pe care-l văzuse pentru 
ultima oară de asemenea în morga unui spital, pe când 
avea şase ani. Else Woltersheim îşi aminti, sau mai 
degrabă fu izbită de gândul că n-o văzuse niciodată pe 
Katharina plângând, nici măcar ca fetiţă, când avusese de 
suferit la şcoală sau o apăsa tristeţea din pricina mediului. 
Katharina insistă cu mare politeţe, ba chiar cu amabilitate, 


să le mulţumească celor două străine, doamnelor Huelva si 
Puelco, pentru tot ce făcuseră pentru îngrijirea mamei ei. 
Părăsi spitalul stăpână pe sine şi nu uită să ceară 
administraţiei să-l instiinteze telegrafic pe fratele ei la 
închisoare. 

Aşa rămase toată după-amiaza şi seara: stăpână pe 
sine. Deşi relua mereu cele două numere din JURNALUL, 
discutând cu soţii Bloma, cu Else W. şi Konrad B. toate 
detaliile de acolo şi interpretările acelor detalii, până şi 
atitudinea ei faţă de JURNALUL părea să se fi schimbat. 
Ca s-o spunem în limbaj de actualitate: era mai puţin 
emotionatä, mai mult analitică. În acest cerc care-i era 
familiar şi care avea sentimente prieteneşti faţă de ea, în 
acea cameră a lui Erwin Kloog, a vorbit deschis despre 
relaţiile ei cu Sträubleder: o dată, după o serată în casa 
Blorna, o condusese acasă, deşi ea refuzase categoric, 
aproape cu ştirbă, o insotise până la uşă, apoi intrase chiar 
în apartament, punând pur şi simplu piciorul în prag. Ei 
da, încercase fireşte să se apropie de ea, fusese cam jignit 
fiindcă nu-l găsise deloc irezistibil, şi în cele din urmă - 
trecuse de miezul nopţii - plecase. Începând din ziua 
aceea, a urmărit-o în toată legea, a revenit iarăşi şi iarăşi, 
i-a trimis flori, i-a scris scrisori şi de câteva ori a reuşit să 
intre în apartamentul ei, cu un asemenea prilej a silit-o de- 
a dreptul să primească inelul. Asta e tot. Nu mărturisise 
vizitele lui, adică nu-i divulgase numele, pentru că i se 
păruse cu neputinţă să le explice anchetatorilor că n-a fost 
nimic între ei, absolut nimic, nici măcar o singură sărutare. 
Cine s-o creadă că a rezistat unui om ca Sträubleder, care 
nu numai că e avut, dar e şi de-a dreptul celebru în 
cercurile politice, economice şi ştiinţifice pentru farmecul 
lui irezistibil, aproape ca un actor de cinema, şi cine s-o 
creadă pe o simplă menajeră ca ea, că ar rezista unui actor 
de cinema, şi nici măcar din motive morale, ci din motive 
de gust? Pur şi simplu n-a exercitat nicio atracţie asupra 
ei, şi găseşte că toată povestea asta cu vizitele unui domn 
e cel mai dezgustător mod de a pătrunde într-o sferă pe 
care n-ar vrea s-o numească o sferă intimă, fiindcă asta ar 


da loc la neintelegeri, cäci ea nu devenise cätusi de putin 
intimă cu Sträubleder - ci fiindcă el o pusese într-o situaţie 
pe care n-ar fi putut-o explica nimănui, cu atât mai puţin 
unui grup de anchetatori. În cele din urmă însă - aici râse 
- a ajuns să simtă totuşi o anumită recunoştinţă faţă de 
Sträubleder, căci cheia casei sale era importantă pentru 
Ludwig, sau cel puţin adresa, fiindcă - aici râse din nou - 
Ludwig ar fi pătruns în casă desigur şi fără cheie, dar 
cheia i-a facilitat bineînţeles intrarea, iar ea ştiuse că vila 
va fi nelocuită în perioada carnavalului, căci cu două zile 
înainte, Sträubleder nu-i dăduse iarăşi pace. 

O molestase cu insistenţele, propunändu-i, înainte de 
a fi acceptat să participe la conferinţa de la Bad B., să 
petreacă sfârşitul săptămânii de carnaval acolo. Da, 
Ludwig îi mărturisise că e căutat de poliţie, dar îi spusese 
numai că e dezertor din armată şi că e pe cale s-o şteargă 
în străinătate, şi - aici râse a treia oară - o amuzase să-l 
expedieze ea personal în nişa coloanelor de încălzire şi să-i 
indice ieşirea în caz de incendiu, care se află la capătul 
complexului „Locuiţi elegant la malul fluviului” şi care te 
scoate la lumina zilei în colţul dinspre şoseaua către 
Hochkeppel. Nu, ce-i drept, nu crezuse că poliţia îi 
supraveghează, pe ea şi pe Götten, ci privise isprava ca un 
joc romantic de-a hoţii şi jandarmii, şi de-abia dimineaţa - 
de fapt, Ludwig plecase încă de la ora şase - şi-a dat 
seama ce serioasă fusese toată treaba. I se luase o piatră 
de pe inimă, zicea, că Götten fusese arestat, zicând că 
acum nu mai poate face prostii. Până acum îi fusese teamă, 
fiindcă acest Beizmenne 

I se pare cam înfricoşător. 

44 

Aici trebuie constatat şi notat că după-amiaza şi 
seara de sâmbătă s-au scurs într-o atmosferă aproape 
plăcută, atât de plăcută încât toţi - soţii Blorna, Else 
Woltersheim si Konrad Beiters, care era deosebit de tăcut - 
se liniştiră. In cele din urmă, găseau, până şi Katharina 
însăşi, că „situaţia e  destinsă”. Götten arestat, 
interogatoriile  Katharinei încheiate, mama Katharinei 


izbăvită de o grea suferinţă, chiar dacă prematur, 
formalitätile de înmormântare erau pe cale de a fü 
rezolvate, toate actele necesare din Kuir le fuseseră 
promise pentru lunea „trandafirilor”, în care un funcţionar 
al administraţiei locale se arătase dispus să le elibereze, 
din amabilitate, deşi era zi de sărbătoare. Apoi Katharina 
mai simţi, o oarecare mângâiere că proprietarul cafenelei, 
Erwin Kloog, care refuză să primească orice plată pentru 
cele consumate (era vorba de cafele, lichioruri, salată de 
cartofi, dinăciori şi cozonac), îi spuse la plecare: „Capul 
sus, Kathrinchen, nu toată lumea de aici are păreri proaste 
despre tine!” Consolarea ce zăcea în aceste cuvinte o fi 
fost relativă, căci ce înseamnă, de fapt, „nu toţi”? Dar în 
orice caz „nu toţi” erau împotriva ei. Căzură de acord să se 
ducă în casa Blorna cu toţii şi să petreacă acolo sfârşitul 
serii. Acolo, Katharinei nu i se îngădui să pună mâna pe 
nimic ca să facă ordine, spunându-i-se că e în concediu şi 
că trebuie să se destindă. Doamna Woltersheim fu cea care 
pregăti sandvişuri la bucătărie, în timp ce Blorna şi Beiters 
se ocupau de focul din şemineu. Într-adevăr, Katharina 
acceptă şi ea odată să fie „räsfätatä”. Mai târziu, se simtirä 
cu adevărat bine, şi de n-ar fi fost un caz de deces la mijloc 
şi arestarea unui om iubit, desigur că s-ar fi apucat la o oră 
târzie să danseze puţin, căci, în definitiv, era carnaval. 
Blorna nu reuşi s-o convingă pe Katharina să renunţe 
la interviul acordat lui Tötges. Il refuză, rămânând calmă şi 
foarte amabilă, iar mai târziu - după ce interviul se 
dovedise a fi chiar „interviu” - pe Blorna îl treceau fiorii 
aducându-şi aminte şi gândindu-se cu cât sânge rece şi cu 
câtă hotărâre se incäpätänase Katharina să dea acel 
interviu şi să refuze asistenţa lui. Şi totuşi, mai târziu, nu 
era convins că încă din seara aceea Katharina fusese 
decisă să facă moarte de om. Mult mai probabil i se părea 
că imboldul hotărâtor venise de la JURNALUL DE 
DUMINICA. Se despärtirä în pace, tot cu îmbrăţişări, de 
data aceasta fără lacrimi, după ce ascultaseră împreună 
atât muzică serioasă, cât şi muzică uşoară, şi după ce 
Katharina si Else Wolfersheim povestiseră câte ceva 


despre viaţa la Gemmelsbroich si la Kuir. Nu era decât 
zece si jumätate cänd Katharina, doamna Woltersheim si 
Beiters se despärtirä, cu multe declaratii de bunä prietenie 
şi simpatie, de soţii Blorna, care se fericeau că se 
întorseseră totuşi la timp - la timp pentru Katharina. In 
faţa focului din şemineu, care se stingea încetişor, mai 
stătură de vorbă, la o sticlă de vin, despre noile lor planuri 
de concediu, despre caracterul prietenului lor Sträubleder 
şi al soţiei sale, Maud. Când Blorna o rugă pe nevastă-sa 
ca la vizitele viitoare ale prietenului să nu mai 
intrebuinteze expresia „domn vizitator”, de vreme ce 
devenise un termen nevralgic, Trude Blorna zise: „No să-l 
revedem prea curând”. 

Există mărturii garantate despre felul tihnit în care 
şi-a petrecut Katharina restul serii. A mai încercat o dată 
costumul de beduină, a mai întărit câteva cusături şi s-a 
hotărât ca, în chip de văl, să întrebuinţeze o batistă albă. 
Au mai ascultat puţin radioul, au mai mâncat câteva 
prăjituri şi s-au dus la culcare. Beiters retrăgându-se 
pentru prima oară în chip făţiş cu doamna Woltersheim, în 
dormitorul ei, Katharina, instalându-se pe dormeză. 

Duminică dimineaţa, când Else Woltersheim si 
Konrad Beiters se sculară, găsiră masa frumos pusă pentru 
micul dejun, cafeaua, filtrată în cafetiera-termos, iar 
Katharina, care începuse să ia micul dejun cu o poftă 
vizibilă, şedea la masa din camera de zi şi citea JURNALUL 
DE DUMINICA. Aici n-o să prea mai relatăm, ci o să ne 
folosim aproape exclusiv de citate. Ce-i drept, povestea 
Katharinei nu mai figura cu fotografie pe prima pagină. 
Acolo figura de data aceasta Ludwig Gotten sub titlul: 
„Amantul tandru al Katharinei Blum prins în vila unui 
industriaş”. Povestea însăşi era mai amplă decât până 
acum, pe paginile 7 - 9, cu numeroase fotografii: Katharina 
în rochia de la prima comuniune, tatăl ei în chip de caporal 
lăsat la vatră, biserica din Gemmelsbroich, încă o dată vila 
soţilor Blorna, mama Katharinei la vreo patruzeci de ani, 


aratänd destul de amärätä, aproape präpäditä, in fata 
cäsutei minuscule din Gemmelsbroich, in care locuiserä, in 
sfärsit o pozä cu spitalul in care murise mama Katharinei 
în noaptea de vineri spre sâmbăta. Iată textul: 

„Ca primă victimă dovedită a  impenetrabilei 
Katharina Blum, aflată şi acum încă în libertate, poate fi 
desemnată propria ei mamă, care n-a supravieţuit şocului 
primit aflând de activităţile fiicei sale. E destul de uimitor 
însuşi faptul că în timp ce maică-sa se afla pe patul de fiica 
dansa cu intensă tandrete la un bal cu un spărgător si 
ucigaş, dar frizează perversiunea extremă că la moartea 
mamei n-a vărsat o singură lacrimă. Oare femeia aceasta e 
doar «rece ca gheaţa şi calculată»? Soţia unuia dintre 
pânii ei de odinioară, un medic de ţară cu multă vază, o 
descrie astfel; «Felul ei de a fi era gen iârfă. M-am văzut 
silită s-o concediez de dragul fiilor noştri adolescenţi, al 
pacienţilor şi al prestigiului soţului meu.» Oare Katharina 
B. era cumva părtaşă la delapidările doctorului nern de 
tristă memorie? (JURNALUL a publicat pe vremuri dări de 
seamă despre acest caz.) Tatăl ei a fost oare un simulant? 
Fratele ei de ce a ajuns un răufăcător? Rămân încă 
neclarificate ascensiunea ei rapidă şi veniturile ei mari. 
Lucru definitiv stabilit: Katharina Blum l-a ajutat pe Gotten 
cel pătat cu sânge să fugă, a abuzat fără ruşine de 
încrederea prietenească şi de serviabilitatea spontană a 
unui om de ştiinţă şi industriaş de mare vază. Intre timp. 

JURNALUL. a ajuns în posesia unor informaţii care 
dovedesc aproape sigur: nu ea primea vizite de domni, ci 
făcea vizite nepoftitä, ca să spioneze pe la vilă. 
Misterioasele plimbări cu maşina ale numitei Blum nu mai 
sunt atât de misterioase. Fără scrupule a riscat să distrugă 
bunul renume al unui om onorabil, fericirea sa familială, 
cariera sa politică - despre care JURNALUL a publicat 
articole în repetate duri -, fiind indiferentă faţă de 
sentimentele unei soţii loiale şi a celor patru copii. Se vede 
că numita Blum primise din partea unui grup politic de 
stânga misiunea de a distruge cariera lui S. 

Oare poliţia, oare procuratura sunt dispuse să-l 


creadă pe infamul Götten, care o despovărează pe numita 
Blum de orice învinuire? JURNALUL pune din nou 
întrebarea: metodele noastre de cercetare nu sunt oare 
totuşi prea blânde? Trebuie să rămânem umani faţă de 
neoameni?” 

lată textul de şut) fotografiile soţilor Blorna si a vilei: 

/n această casă a lucrat numita Blum de la orele 
şapte până la şaisprezece treizeci, independentă şi 
nesupravegheată, bucurându-se de întreaga încredere a 
domnului şi doamnei Blorna. Câte nu s-or fi petrecut aici în 
timp ce soţii Blorna îşi vedeau de îndeletnicirile lor 
profesionale, fără să bănuiască nimic? nu erau chiar atât 
de nestiutori? Relaţiile lor cu numita Blum au fost 
caracterizate ca foarte familiare, aproape intime. Unii 
vecini au povestit reporterilor noştri că aproape s-ar putea 
vorbi de relaţii de prietenie. Trecem sub tăcere unele 
aluzii, de vreme ce nu tin de subiect. Sau totuşi? Ce rola 
jucat doamna dr. Gertrud care şi astăzi încă mai e 
cunoscută in analele unei renumite Şcoli Tehnice 
Superioare ca «Trude cea roşie»? Cum a putut fugi Gotten 
din apartamentul numitei Blum, deşi poliţia era pe urmele 
lui? Cine cunoştea până-n ultimele detalii planurile de 
construcţie ale complexului de apartamente «Locuiti 
elegant pe malul fluviului»? Doamna Bloma. Vânzătoarea 
Hertha Sch. Si muncitoarea Claudia St. au declarat 
JURNALULUI în unanimitate: «Cum au dansat ăştia 
împreună (se refereau la numita Blum la banditul Götten)! 
De parcă se cunoşteau de când lumea. N-a fost o întâlnire 
întâmplătoare. A fost o revedere.»”. 

Când Beizmenne fu criticat în cadru intern pentru că- 
l lăsase nestingherit pe Götten aproape patruzeci şi opt de 
ore - căci aflase despre şederea lui în vila lui Străubleder 
încă de joi seara, la ora 23.30 - riscând astfel să le scape 
din nou, Beizmenne râse, zicând că, începând de joi la 
miezul nopţii, Götten nu mai avusese nicio şansă să scape. 
Casa se află situată în pădure, dar e înconjurată într-un fel 
de-a dreptul ideal de posturi de pândă vânătoreşti în 


copaci, „ca de nişte turnuri de pază”, ministrul de interne 
fusese informat şi perfect de acord cu toate măsurile luate; 
o echipă specială fusese numaidecât trimisă la faţa locului 
cu elicopterul, bineînţeles fără ca acesta să aterizeze în 
raza capacităţii auditive, oamenii fuseseră distribuiţi în 
posturile de pândă, a doua zi de dimineaţă, secţia de 
poliţie locală fusese întărită în modul cei mai discret cu 
încă două duzini de poliţişti. Cel mai important lucru 
fusese, zicea Beizmenne, să se observe încercările lui 
Götten de a stabili contacte, iar succesul justificase pe 
deplin riscurile. Au fost surprinse cinci contacte. Si, 
bineînţeles, trebuia să se pună mâna întâi pe aceste cinci 
persoane, să se perchezitioneze locuinţele lor, înainte de a- 
l aresta pe Götten. S-a procedat la prinderea lui numai 
când isprăvise cu stabilirea contactelor şi, din nesocotintä 
sau impertinentä, se simtise în siguranţă într-atât, încât a 
putut fi observat de afară. Unele amănunte importante el, 
Beizmenne, le datorează de altfel reporterilor de la 
JURNALUL, editurii de care ţine acesta şi organelor care 
sunt în relaţii cu această întreprindere şi care, de! au 
metode libere, nu întotdeauna convenţionale, pentru a afla 
amănunte ce rămân ascunse anchetatorilor oficiali. Astfel, 
de pildă, s-a descoperit că doamna Woltersheim e la fel de 
puţin naivă şi neştiutoare ca şi doamna Blorna. Numita 
Woltersheim s-a născut în 1930, fiind copil nelegitim al 
unei muncitoare din Kuir. Mama ei mai trăieşte, şi unde 
credeţi? în R.D.G. şi anume, nu silită fiind, ci de bunăvoie; 
de mai multe ori, întâi în 1945, apoi în 1952 şi încă o dată 
în 1961, cu puţin timp înainte de a se ridica zidul, i se 
propusese să se întoarcă în orăşelul ei natal Kuir, unde 
posedă o căsuţă şi un pogon de pământ. Dar ea a refuzat - 
şi anume de trei ori, şi de fiecare dată in mod expres. Si 
mai interesant cu câteva grade e tatăl numitei 
Woltersheim, un anume Lumm, de asemenea muncitor, 
afară de aceasta membru al PC.G. de pe atunci, emigrat în 
1932 în Uniunea Sovietică, unde i s-a pierdut urma, pare- 
se. El, Beizmenne, presupune că acest soi de rätäciti nu 
figurează pe listele de dispăruţi ale Wehrmacht-ului 


german. 

De vreme ce nu putem fi siguri ca unele indicatii, 
relativ clare, referitoare la corelatia actiunilor si faptelor, 
nu vor scäpa, eventual, multora, sau nu vor fi rastälmäcite 
ca pure aluzii, să ni se îngăduie totuşi încă o indicatie aici: 
JURNALUL, care prin reporterul său Tötges a provocat 
fără îndoială moartea prematură a doamnei Blum, în 
JURNALUL DE DUMINICĂ o prezenta pe Katharina drept 
vinovată de moartea mamei sale şi o mai invinovätea pe 
deasupra - însă doar mai mult sau mai puţin deschis - de a 
fi furat cheia vilei de weekend a lui Strâubleder! Acest 
lucru se cere subliniat încă o dată, căci nu poţi fi niciodată 
sigur. Şi n-ai nici certitudinea că pricepi cum trebuie toate 
calomniile, minciunile, răstălmăcirile JURNALULUI. 

Să zugrăvim aici prin exemplul Blorna în ce fel a 
putut acţiona JURNALUL chiar şi asupra unor oameni 
relativ rationali. În cartierul de vile in care locuiau soţii 
Blorna, de fapt nu se vindea JURNALUL DE DUMINICA. 
Acolo se citeau publicaţii mai distinse. Aşa se făcu că 
Bloma, care credea că acum a trecut totul şi care aştepta 
cu oarecare teamă numai convorbirea Katharinei cu 
Tötges, află de articolul din JURNALUL DE DUMINICA 
abia când o chemă la telefon pe doamna Woltersheim. Cât 
despre ea, considerase ca de la sine înţeles că Blorna citise 
JURNALUL. DE DUMINICA. Or, toată lumea a priceput, 
sperăm, din cele de până acum; că Blorna era un om 
inimos, sincer îngrijorat pentru Katharina, dar şi un om 
lucid. Punând-o pe doamna Woltersheim să-i citească cu 
voce tare, la telefon, pasajele respective din JURNALUL 
DE DUMINICA, nu-i venea să-şi creadă simţurilor cum se 
spune (în acest caz unui singur simţ: auzul), o puse să-i 
mai citească o dată totul, apoi se văzu silit s-o creadă şi - 
cum se spune de asemenea - îşi ieşi din fire. Ţipă, urlă, 
căută o sticlă goală la bucătărie, găsi una, alergă cu ea la 
garaj, unde, din fericire, îl prinse nevasta şi-l împiedică să 
meşterească un adevărat cocteil exploziv, pe care avea de 
gând să-l arunce în redacţia JURNALULUI, iar apoi voia să 


mai facă unul pentru „vila din oraş” a lui Străubleder. Să 
ne închipuim acest lucru în modul cel mai concret: un om 
de formaţie academică, în vârstă de patruzeci şi doi de ani, 
care se bucura de şapte ani de stima lui Luding, de 
respectul lui Străubleder, pentru felul său lucid şi clar de a 
duce tratative - şi anume pe plan internaţional, atât în 
Brazilia, cât şi în Arabia Saudită sau în Irlanda de Nord -, 
nu e deci vorba de un provincial, ci de un om având 
experienţa lumii largi până-n vârful unghiilor - un om ca 
acesta avea intenţia să fabrice bombe improvizate! 

Doamna Blorna caracteriză acest impuls ca anarhism 
spontan, mic-burghez şi romantic, îi vorbi descântându-l 
de-a dreptul aşa cum descänti o parte a corpului bolnavă 
sau rănită, apoi ridică receptorul, o puse pe doamna 
Woltersheim să-i citească şi ei pasajele respective şi, 
trebuie spus aici: păli, chiar şi ea, şi făcu ceva poate mai 
rău decât nişte sticle cu cocteil exploziv, puse din nou 
mâna pe telefon, sună la Lüding (care la ora aceea îşi 
mânca tocmai desertul de căpşuni cu frişcă şi cu îngheţată 
de vanilie) şi-i zise pur şi simplu: „Eşti un porc, un porc 
mizerabil!” Nu-şi spuse numele, ce-i drept, dar se poate 
presupune că toţi cunoscutii soţilor Blorna cunoşteau 
glasul soţiei, renumită pentru observaţiile ei pertinente şi 
intepätoare. La rândul lui, Blorna găsi că asta e prea de 
tot, crezând că vorbise ou Străubleder. Se ajunse şi la alte 
certuri şi scandaluri, chiar între soţi, între soţii Blorna şi 
alţii, dar cum nimeni nu fu ucis cu acest prilej, să ne fie 
îngăduit să trecem peste ele. Aceste urmări neimportante, 
deşi intenţionate, ale JURNALULUI DE DUMINICĂ sunt 
amintite aici numai ca să se ştie cum s-au indignat chiar şi 
nişte oameni cultivați şi aşezaţi şi cum îi bătea gândul să 
comită acte de violenţă dintre cele mai grosolane. 

E dovedit că la această oră - în jur de douăsprezece - 
Katharina părăsise localul „La rața de aur”, frecventat de 
ziarişti, unde stătuse timp de o oră şi jumătate fără a fi 
recunoscută, culegând probabil informaţii despre Tötges, 
şi aştepta, în apartamentul ei, vizita acestuia, care sosi 
peste aproximativ un sfert de oră. Despre „interviu” nu 


mai e neve le, desigur, să spunem nimic. Se ştie cum a ieşit 
(y. p. 8). 

Pentru a examina cât adevăr conține surprinzătoarea 
informatie a parohului din Gemmelsbroich - surprinzătoare 
pentr-o cointeresatii - Teum că tatăl Katharinei fusese un 
comunist camuflat, Blorna plecă pentru o zi in acea 
comună. Întâi: preotul îşi confirmă declaraţia, recunoscând 
că JURNALUL îl citase exact şi textual, dovezi ale 
afirmației sale nu poate furniza, nici nu vrea, spuse chiar 
că n-are nevoie de ele, căci oricând se mai poate bizui pe 
flerul său, şi mirosise pur şi simplu că Blum e comunist. Nu 
voia să-şi definească simţul mirosului, nici nu se arătă prea 
grăbit să-i vină în ajutor lui Blorna, când acesta îl rugă să-i 
explice, dacă nu-şi poate descrie simţul olfactiv, cum e 
mirosul unui comunist, ca să zicem aşa: cum miroase un 
comunist, iar aici - trebuie s-o spunem, din păcate - 
parohul deveni destul de nepoliticos, îl întrebă pe Blorna 
dacă e catolic, şi când acesta răspunse afirmativ, preotul îi 
aminti de datoria lui de obedientä, ceea ce Blorna nu 
înţelese. Fireşte că din acel moment dădu de greutăţi în 
cercetările sale privitoare la familia Blum, care nu părea 
să fi fost prea îndrăgită; află lucruri urâte despre răposata 
mamă a Katharinei, care într-adevăr golise cândva o sticlă 
de vin de împărtăşanie în sacristie, împreună cu 
paracliserul între timp concediat, auzi lucruri urâte despre 
fratele  Katharinei, care fusese, pare-se, o adevărată 
pacoste, dar singurul citat în sprijinul faptului că tatăl 
Katharinei ar fi fost comunist era o vorbă a acestuia, spusă 
în anul 1949 într-una din cele şapte cârciumi ale satului 
către fermierul Scheumel, o vorbă care se pare că fusese 
următoarea: „Socialismul nu e chiar cel mai rău lucru”. 
Mai mult, Blorna nu putu scoate de la ei. Singurul lucru cu 
care se alese la sfârşitul cercetărilor sale neizbutite, a fost 
dacă nu tocmai ocara că e comunist, cel puţin calificativul, 
şi anume, ceea ce-l surprinse deosebit de neplăcut, din 
partea unei doamne, care până atunci păruse dispusă să-l 
ajute întrucâtva şi-i arătase chiar oarecare simpatie: 


învăţătoarea pensionară Elma Zubringer, care-i zâmbi 
ironic când îşi luă rămas bun de la ea şi îi făcu chiar cu 


ochiul, spunând: „De ce nu recunoasteti că si 
dumneavoastră sunteţi unul dintre ăştia - iar soţia 
dumneavoastră şi mai şi?” 

Din păcate, nu putem trece sub tăcere aici nişte acte 
de violenţă, care s-au produs în timp ce Blorna se pregătea 
pentru procesul intentat Katharinei. Cea mai mare 
greşeală o comise atunci când, la rugăminţile acesteia, 
acceptă să preia şi apărarea lui Gotten şi încercă iarăşi şi 
iarăşi să obţină pentru cei doi o autorizaţie de vizitare 
reciprocă, persistând să susţină că sunt logoditi. Ei, da, 
zicea, logodna a avut loc în seara aceea cu pricina şi în 
noaptea care a urmat. Etc. etc. Oricine îşi poate imagina 
câte n-a scris JURNALUL despre el, despre Götten, despre 
Katharina, despre doamna Blorna. Nu toate urmează să fie 
pomenite sau citate aici. Anumite prejudicii aduse nivelului 
sau lunecări de pe un anumit nivel trebuie luate în 
consideraţie numai atunci când sunt necesare, aici însă nu 
sunt necesare, de vreme ce între timp cititorii au făcut 
cunoştinţă cu JURNALUL! S-a difuzat zvonul că Blorna 
vrea să divorţeze, un zvon care n-avea niciun grăunte de 
adevăr, dar care a izbutit totuşi să sădească oarecare 
neîncredere între soţi. S-a susţinut că el stă mizerabil din 
punct de vedere financiar, ceea ce era grav, fiindcă era 
adevărat. Într-adevăr, făcuse un efort puţin prea mare, căci 
pe deasupra îşi mai asumase obligaţia să acţioneze ca un 
soi de custode al locuinţei Katharinei, care era greu de 
închiriat şi nici de vândut nu se putea vinde, fiindcă trecea 
drept „pătată cu sânge”. In orice caz, valoarea îi scăzuse, 
iar Blorna se văzu silit să plătească în acelaşi timp 
amortizările, dobânzile etc. nemicşorate. Au existat şi 
prime indicii că societatea „Haftex” intenţionează să 
intenteze un proces de daune Katharinei, pentru că ea ar fi 
adus prejudicii închirierii, comercializării şi valorii sociale 
a complexului de apartamente „Locuiţi elegant la malul 
fluviului”. După cum se vede: necazuri, destul de multe 


necazuri. O încercare a firmei de arhitectură la care lucra 
doamna Blorna de a o concedia pentru abuz de încredere, 
acesta constând în faptul că ar fi familiarizat-o pe 
Katharina cu substructura complexului de blocuri, a fost 
respinsă, ce-i drept în prima instanţă, dar nimeni nu ştie 
cu siguranţă ce va decide instanţa a doua şi a treia, încă 
ceva: a doua maşină a soţilor a şi fost vândută, şi nu de 
mult a apărut în JURNALUL. fotografia limuzinei lui Blorna, 
într-adevăr destul de elegantă, cu legenda: „Când va fi silit 
oare avocatul roşu să treacă la maşina omului de rând?” 

Fireşte că şi relaţiile lui Blorna cu „Lustra” (Lüding 
et Sträubleder Investment) sunt inräutätite, dacă nu rupte. 
Se mai vorbeşte în esenţă doar de „lichidarea chestiunilor 
curente”. În orice caz, Blorna a primit de curând de la 
Străubleder informaţia telefonică: „N-o să vă lăsăm să 
muriti de foame”, formulă in care elementul surprinzător 
pentru el era că Sträubleder spusese „vă”, la plural. Blorna 
mai lucrează fireşte pentru „Lustra” şi „Haftex”, dar nu pe 
plan internaţional, ca înainte, şi nici măcar pe plan 
naţional, şi numai rareori pe plan regional, de cele mai 
multe ori numai pe cel local, ceea ce înseamnă că e obligat 
să se ia la harţă cu indivizi dubioşi, care încalcă 
contractele şi tot soiul de cârcotaşi, de pildă cei care 
depun plângere pentru căptuşeala de marmură ce le 
fusese promisă, dar fusese executată doar din ardezie de 
Solhof, sau tipi care, dacă li s-au promis trei straturi de lac 
pe uşile de la baie, se apucă să răzuiască vopseaua şi 
angajează experţi, ca să constate că nu sunt decât două 
straturi; care iau drept pretext nişte robinete de la baie ce 
picură, sau absorbitoare de gunoi defecte, pentru a nu 
efectua plăţi prevăzute în contract - iată cazuri ce i se 
încredinţează acum, pe când înainte era, dacă nu mereu, 
dar în orice caz foarte des, în drum între Buenos Aires şi 
Persepolis, ca să colaboreze la planificarea unor proiecte 
importante. În cadre militare asta se cheamă degradare, 
asociată de obicei cu intenţia de a umili. Urmarea: încă nu 
are ulcer gastric, dar stomacul lui Bloma începe să se facă 


simţit. Grav: faptul că a întreprins cercetări personale la 
Kohiforstenheim, pentru ca să afle de la şeful poliţiei locale 
dacă, în momentul când a fost arestat Gotten, cheia era 
băgată în broască dinăuntru sau din afară, şi dacă s-au 
găsit indicii că Gotten ar fi intrat prin spargere. Ce rost are 
asta, când cercetările sunt încheiate? În niciun caz - 
trebuie s-o constatăm - asta nu vindecă ulcerele gastrice, 
chiar dacă şeful de post Hermanns s-a arătat foarte amabil 
faţă de el, nesuspectându-l nicidecum de comunism, 
sfătuindu-l însă cu insistenţă să nu se mai amestece. O 
consolare îi rămâne lui Bloma: soţia lui se poartă tot mai 
drăguţ cu el, limba i-a rămas la fel de ascuţită, dar n-o mai 
foloseşte împotriva lui, ci numai împotriva altora, chiar 
dacă nu împotriva tuturor. Planul ei de a vinde vila, de a 
achita restul datorat pentru apartamentul Katharinei şi de 
a se muta acolo a eşuat până acum numai din pricina 
dimensiunilor locuinţei, adică a micimii ei, căci Blorna vrea 
să renunţe la biroul lui din oraş şi să se ocupe acasă de 
rezolvarea cazurilor sale. El, care trecea drept un om cu 
vederi largi, având trăsături de om de viaţă, un coleg 
simpatizat, vesel şi sociabil, ale cărui serate erau 
apreciate, începe să vădească trăsături ascetice, să-şi 
neglijeze ţinuta pe care pusese preţ întotdeauna, şi fiindcă 
o neglijează! nu în felul care e la modă, unii colegi susţin 
chiar că nu mai practică nici măcar un minimum de 
îngrijire corporală şi că începe să miroasă. Aşa stând 
lucrurile, nu se pot nutri multe speranţe de o nouă carieră 
pentru el, căci într-adevăr - aici nu trecem nimic sub 
tăcere, absolut nimic - mirosul lui nu mai e cel de 
odinioară, al unui om care dimineaţa sare vioi din pat 
drept sub duş, intrebuintänd săpun, deodoranti şi apă de 
colonie din belşug. Pe scurt: cu Blorna se petrece o 
schimbare importantă. Prietenii lui - mai are câţiva, 
printre alţii şi Hach, cu care de altfel vine în contact 
profesional în cazurile Ludwig Götten şi Katharina Blum - 
sunt îngrijoraţi, mai ales că agresivitatea sa - de pildă 
împotriva JURNALULUI, care-l gratifică mereu cu scurte 
articole - nu - mai izbucneste, ci şi-o inäbuse vizibil. Grija 


prietenilor merge atät de departe, incät au rugat-o pe 
Trude Blorna să controleze, fără ca el să observe, dacă-şi 
cumpără arme sau dacă meştereşte vreo materie 
explozivă, căci Totges cel împuşcat are un urmaş care îi 
continuă într-un fel, sub numele de Eginhard Templer, 
existenţa; acest Templer a reuşit să-l fotografieze pe 
Blorna pe când intra la un munte de pietate particular, 
apoi, fotografiindu-l pesemne prin vitrină, a izbutit să ofere 
cititorilor JURNALULUI o imagine a tratativelor dintre 
Blorna si insul care pretuia obiectele: tratau despre 
valoarea de amanet a unui inel pe care pretuitorul il 
examina cu o lupă. Legenda fotografiei: „Sursele roşii au 
secat oare, sau se simulează aici strâmtorarea?” 

Grija cea mai mare a lui Blorna e s-o convingă pe 
Katharina să declare la dezbaterea principală că abia în 
dimineaţa de duminică a luat hotărârea de a se răzbuna pe 
Tötges, nicidecum cu intenţia de a-l omori, ci doar de a-l 
speria. Că, ce-i drept, încă de sâmbătă, când l-a invitat pe 
Tötges pentru un interviu, avusese intenţia să-i spună 
verde de la obraz ce părere are despre el şi să-i arate cât 
rău a pricinuit în viaţa ei şi în viaţa mamei sale, dar de 
omorât n-a vrut să-l omoare, nici chiar duminică, nici 
măcar după citirea articolului din JURNALUL DE 
DUMINICA. Nu trebuie să le lase impresia că ar fi plănuit 
uciderea zile de-a rândul şi apoi şi-a pus planul în aplicare. 
Pe când Katharina declară că încă de joi, după citirea 
primului articol, a avut gânduri de omucidere, Blorna 
încearcă să-i explice că mulţi - şi el - au uneori gânduri de 
omucidere, dar că trebuie să se facă o distincţie netă între 
gânduri de omucidere şi planul de a ucide. Ceea ce-l mai 
nelinişteşte e faptul că ea nu resimte nici acum vreo 
cäintä, de aceea nici nu va putea arăta cäintä în faţa 
complexului de judecată. Katharina nu e deloc deprimată, 
ci oarecum fericită, pentru că trăieşte „în aceleaşi condiţii 
ca şi dragul de Ludwig”. E considerată o deţinută model, 
lucrează la bucătărie, dar dacă se mai amână începutul 
dezbaterilor, va fi mutată la secţia administrativă; acolo 


însă - aşa se aude - nu e deloc asteptatä cu entuziasm: 
există temeri - din partea administraţiei şi a deţinuţilor - 
din pricina renumelui de corectitudine desăvârşită care a 
precedat-o acolo; perspectiva că va fi repartizată la secţia 
administrativă probabil pentru întreaga durată a 
detenţiunii ei - se presupune că se vor propune 
cincisprezece ani şi că va lua opt până la zece ani - se 
răspândeşte ca un zvon de groază prin toate închisorile. 
După cum se poate constata: corectitudinea combinată cu 
inteligenţa planificatoare nu e nicăieri dorită, nici măcar în 
închisori, şi nici măcar de către administraţie. 

Aşa cum i-a comunicat Hach confidential lui Blorna, 
acuzaţia de crimă probabil că nu va putea fi susţinută 
împotriva lui Götten, deci nici nu va fi adusă. Faptul că a 
dezertat din Bundeswehr şi în afară de aceasta a mai şi 
păgubit considerabil (şi material, nu numai moral) această 
instituţie binecuvântată trece drept dovedit. Nu spargere 
de bănci, ci totala jefuire a unui seif care conţinea soldele 
pentru două regimente şi rezerve importante în numerar; 
mai are la activul lui falsificare de bilanţ şi furt de arme. 
Va trebui contat şi în cazul lui cu opt până la zece ani. În 
momentul punerii în libertate ar avea deci vreo treizeci şi 
patru de ani, iar Katharina treizeci şi cinci. Ea şi-a făcut de 
pe acum planuri de viitor: contează pe dobânzile ce se vor 
aduna la capitalul ei până la punerea în libertate, şi vrea să 
deschidă „undeva, fireşte nu aici” un „restaurant cu 
serviciu de comenzi pentru acasă”. Dacă se va admite sau 
nu să fie considerată ca logodnica lui Götten, această 
chestiune o vor decide autorităţile nu, mai înalte, ci din 
cele mai înalte. Cereri în acest sens au fost depuse şi se 
află în lungul marş prin instanţe. In ceea ce priveşte 
contactele telefonice pe care Götten le stabilise în vila lui 
Sträubleder, persoanele contactate aparțin exclusiv 
Bundeswehr-ului sau sunt soții de militari, printre aceste 
persoane sunt si ofițeri si soțiile lor. Se contează cu un 
scandal de proporții medii. 

In timp ce Katharina priveste in viitor aproape 
neatinsä, in fond numai ingräditä in libertatea ei, Else 
Woltersheim e pe cale de a cädea pradä unei amäräciuni 
crescände, A afsetat-o foarte tare cä mama ei si räposatul 
ei tată au fost defäimati; acesta din urmă e considerat ca o 
victimă a stalinismului. Se constată la Else Woltersheim 
tendinţe antisociale accentuate, pe care nici Konrad nu 
izbuteşte să le atenueze. Cum Else s-a specializat tot mai 
mult în ramura „bufet rece”, atât în ceea ce priveşte 
planificarea, cât şi pregătirea şi supravegherea, ea îşi 
manifestă agresivitatea din ce in ce mai fätis faţă de 
oaspeţii seratelor, fie ei ziarişti, industriaşi, activişti de 
sindicate, bancheri sau funcţionari superiori, din ţară sau 
din străinătate. „Câteodată, îi spuse ea deunăzi lui Bloma, 
trebuie să mă stăpânesc din răsputeri ca să nu torn un 
castron cu salată de cartofi peste fracul vreunui tip, sau să- 
i arunc vreunei individe feliile de somon de pe o tavă în 
decolteul rochiei, ca să afle, în fine, cum e când te înfiori. 
Trebuie să-şi reprezinte odată scena - văzută din partea 
cealaltă, cu ochii noştri: cum stau toţi cu gurile sau, mai 
degrabă, cu boturile căscate şi cum se reped bineînţeles 
întâi asupra sandvişurilor cu icre negre - şi printre ei se 
află indivizi despre care ştiu că sunt milionari sau soţii de 
milionari, şi mai vâră în buzunar ţigări şi chibrituri şi 
fursecuri. Azi-mâine o să aducă şi nişte recipiente de 
plastic, ca să care cafea acasă - şi toate sunt doar plătite 
într-un fel sau altul din impozitele noastre. Există indivizi 
care fac economii neluând micul dejun sau prânzul, ca să 
se arunce ca nişte ulii asupra bufetului - dar n-aş vrea 
fireşte să-i jignesc pe ulii”. 

In privinţa brutalitätilor, s-a aflat până acum despre 
una care a suscitat, din păcate, multă atenţie publică. Cu 
prilejul unui vernisaj al lui Frederick Le Boche, Blorna, 
care trece drept mecena al pictorului, l-a revăzut pentru 
prima oară personal pe Sträubleder, şi când acesta s-a 
îndreptat radios spre el, iar Blorna a refuzat să-i dea mina, 
Sträubleder i-a apucat-o şi i-a şoptit: „Doamne, nu mai lua 
lucrurile prea de tot în serios, n-o să vă lăsăm să decädeti, 


numai tu te laşi pradă decăderii, din păcate”. De dragul 
exactităţii, trebuie să relatăm, din păcate, că în acel 
moment Blorna i-a tras într-adevăr un pumn în obraz. S-o 
spunem repede, ca să se şi uite la fel de repede: a curs 
sânge, şi anume din nasul lui Străubleder, după aprecieri 
neoficiale vreo patru până la şapte picături, dar ceea ce a 
fost mai grav: Sträubleder s-a dat înapoi ce-i drept, dar 
apoi a spus: „Le iert, îţi iert totul - având în vedere starea 
ta emoţională”. 

Astfel, deoarece această remarcă păru să-l irite pe 
Blorna peste măsură, se ajunse la ceva ce martorii oculari 
au calificat drept „încăierare”, şi, cum se întâmplă când 
oameni ca Sträubleder şi Blorna se arată în public, era 
prezent şi un reporter fotografic de la JURNALUL, un 
anume Kottensehl, urmaşul lui Schönner cel împuşcat, şi 
nu i se poate lua în nume de rău JURNALULUI - cu al cărui 
caracter s-a făcut cunoştinţă îndeajuns pe parcurs - că a 
publicat fotografia acestei încăierări, cu titlul; 

„Un politician conservator atacat brutal de un avocat 
de stânga”. Fotografia a apărut, fireşte, abia în dimineaţa 
zilei următoare. În timpul vernisajului a mai avut loc o 
întâlnire între Maud Sträubleder şi Trude Blorna. Maud 
Strâubleder i-a spus Trudei Blorna: „Te asigur că mi-e milă 
de tine, dragă Trude”, la care Trude B. i-a răspuns lui 
Maud S.: „Pune-ti în grabă mila la loc, în frigider, unde-ti 
păstrezi toate sentimentele”. Apoi, când Maud S. i-a arătat 
din nou iertare, bländete, compätimire, ba aproape 
dragoste, prin cuvintele: „Nimic, absolut nimic, nici chiar 
declaraţiile tale subversive nu-mi pot micşora simpatia”, 
Trude B. a răspuns cu vorbe care nu pot fi reproduse aici, 
care nu se pot recenza decât într-o formă indirectă, 
relatându-le; nu erau vorbe potrivite cu o doamnă cele prin 
care Trude B. a făcut aluzie la numeroasele încercări de 
apropiere ale lui Străubleder, referindu-se, între altele - şi 
violind astfel secretul profesional impus şi soţiei unui 
avocat - la inelul, scrisorile şi cheia pe care „omul ăsta al 
tău, curtezan mereu refuzat, le-a lăsat într-un anumit 
apartament”. La acest punct, doamnele care se certau au 


fost despärtite de Frederick Le Boche, care nu rezistase la 
tentatia subită de a culege cu mare prezenţă de spirit 
sângele lui Străubleder cu o sugativă şi de a-l prelucra 
într-o „one minute nf arta 1 - cum zise el -, pe care o 
intitula „Sfârşitul unei prietenii de ani de zile între doi 
bărbaţi”, o iscăli şi o dădu nu lui Sträubleder, ni t Opera de 
artă a unei clipe (engl.). 

lui Blorna, spunându-i „Poţi s-o comercializezi, ca să- 
ti mai dregi puţin finanţele”. Acest ultim fapt amintit, ca şi 
violențele descrise la început, ar trebui să ne permită 
concluzia că arta mai are totuşi o funcţie socială. 

Este extrem de regretabil, fireşte, că nu se poate 
vorbi aici, spre sfârşit, despre mai multă armonie şi nici să 
tragi prea multă nădejde de la armonie. Nu integrare, ci 
conflict a ieşit din toate. Trebuie, fireşte, să ne putem 
permite întrebarea: cum aşa? si, în fond, de ce? lată că o 
femeie tânără s-a dus, bine dispusă, aproape veselă, la o 
inofensivă petrecere cu dans, iar peste patru zile a devenit 
- de vreme ce aici e vorba să relatăm, nu să judecăm - o 
ucigaşă, în fond, dacă privim lucrurile îndeaproape, 
datorită unor reportaje de ziar. Doi bărbaţi, pe care-i leagă 
o lungă prietenie, ajung într-o stare de iritare şi tensiune, 
în cele din urmă la încăierare. Intre soțiile lor se iscă 
schimburi de vorbe intepätoare, mila e respinsă, ba chiar 
afecțiunea e respinsă. O evoluţie cât se poate de puţin 
îmbucurătoare. Un om voios, monden, care iubeşte viaţa, 
călătoriile, luxul - se neglijează într-atât, încât răspândeşte 
un miros de trup neîngrijit! S-a constatat la el până şi un 
miros urât din gură. Îşi scoate vila în vânzare, se duce la 
muntele de pietate. Soţia începe „să se intereseze de altă 
situaţie”, fiind convinsă că va pierde procesul în a doua 
instanţă; femeia aceasta, atât de dotată, e chiar dispusă să 
se angajeze din nou ca vânzătoare mai de soi, cu titlul de 
„sfătuitoare pentru arhitectura de interior”, la o mare 
firmă de mobilă; dar acolo i se aduce la cunoştinţă că 
„cercurile care formează în genere clientela noastră sunt 
tocmai cercurile cu care v-aţi pus rău, stimată doamnă”. Pe 


scurt: situaţia nu e roză. Procurorul Hach le-a şi împărtăşit 
confidential unor prieteni ceea ce n-a îndrăznit să-i spună 
lui Blorna personal: că s-ar putea să fie refuzat ca 
apărător, din pricina părtinirii sale evidente. Ce o să mai 
fie, ce sfârşit o să ia toate acestea*? Ce va deveni Blorna, 
dacă nu va mai avea posibilitatea s-o viziteze pe Katharina 
şi - acum nu mai e cazul s-o täinuim - să stea cu ea tinänd- 
o de mână. Fără nicio îndoială: Blorna o iubeşte, Katharina 
nu-l iubeşte, avocatul n-are nicio speranţă, căci totul, totul 
e numai pentru „iubitul ei Ludwig”! Şi mai trebuie adăugat 
că gestul de a se ţine de mină venea numai din partea lui, 
constând doar în faptul că el, de câte ori îi întinde 
Katharinei nişte acte sau notițe sau notițe după acte, îşi 
pune mâinile peste mâinile ei, poate trei, patru sau cel 
mult cinci zecimi de secundă mai îndedelung decât ar fi 
normal. Drace, cum să creezi armonie în situaţia dată, şi 
nici măcar simpatia lui intensă pentru Katharina nu-l 
determină să - ei, hai să zicem - să se spele ceva mai des. 
Nu-l consolează nici măcar faptul că el, numai el a 
descoperit proveniența armei - ceea ce n-au izbutit să facă 
Beizmenne, Moeding şi ajutoarele lor. De fapt, e exagerat 
să spunem „a descoperit”, fiind vorba de o mărturisire 
voluntară a lui Konrad Beiters, care a recunoscut cu acest 
prilej că e un fost nazist, şi numai datorită acestui fapt, 
probabil, n-a suscitat atenţia nimănui până acum. Ei bine, 
fusese conducător politic la Kuir şi putuse s-o ajute 
întrucâtva pe mama doamnei Woltersheim, pe vremuri, şi, 
ei, bine, revolverul e o armă de serviciu veche, pe care o 
ascunsese, dar o arătase uneori în mod stupid Elsei şi 
Katharinei; o dată s-au dus chiar toţi trei în pădure şi au 
făcut exerciţii de tir; Katharina se vădise o bună trăgătoare 
şi-i povestise că pe când era mică şi lucrase ca chelneritä 
la Asociaţia de Tir, i se îngăduise din când în când să tragă 
la ţintă. Ei, şi apoi, sâmbătă seara, Katharina îl rugase să-i 
dea cheia apartamentului lui, motivându-şi rugămintea 
prin nevoia de a fi, în sfârşit, o dată singură, lucru pe care 
el trebuie să-l înţeleagă, iar apartamentul ei e mort pentru 
Katharina, mort... dar sâmbătă rămăsese totuşi la Else, aşa 


că trebuie să fi luat revolverul din apartamentul lui 
duminică, şi anume după micul dejun şi după citirea 
JURNALULUI DE DUMINICA, atunci când costumată ca 
beduină, a plecat cu maşina spre bodega aceea a 
ziariştilor. 

In cele din urmä mai rämäne totusi ceva cät de cät 
imbucurätor de relatat: Katharina ii povesti lui Blorna cum 
s-a petrecut fapta, îi povesti, de asemenea, cum s-au scurs 
pentru ea cele şapte sau şase ore şi jumătate între crimă şi 
sosirea ei la Moeding. Suntem în situaţia fericită de a 
putea reda această relatare textual, deoarece Katharina a 
pus totul pe hârtie şi i-a înmânat-o lui Blorna spre utilizare 
la proces. 

„În localul ziariştilor m-am dus numai ca să mă uit la 
el. Voiam să ştiu cum arată un asemenea om, ce fel de 
gesturi face, cum vorbeşte, cum bea, cum dansează - acest 
om care mi-a distrus viaţa. Da, înainte de asta m-am dus în 
locuinţa lui Konrad şi am luat revolverul, şi chiar l-am 
încărcat singură. Îl pusesem să-mi arate exact cum se 
procedează, atunci când am fost împreună în pădure, ca să 
tragem la ţintă. Am aşteptat în bodega aceea o oră şi 
jumătate sau două ore, dar n-a venit. Imi propusesem să 
nu mă duc la interviu, dacă e prea respingător, şi dacă l-aş 
fi văzut înainte, chiar că nu m-aş fi dus. Dar n-a venit la 
cârciumă. Ca să scap de acostări, l-am rugat pe cârciumar 
- îl cheamă Kraffluhn, Peter, şi-l cunosc de la locurile mele 
de muncă ocazionale, unde se angajează şi el adesea, ca 
ober - l-am rugat să mă lase să-l ajut, servind la tejghea. 
Peter, care ştia fireşte ce apăruse despre mine în 
JURNALUL, îmi promisese că-mi face semn când are să se 
ivească Tötges. De câteva ori, fiindcă era totuşi carna* 
valul, am acceptat să fiu invitată la dans, dar văzând că 
Totges nu mai apare, am devenit foarte nervoasă, fiindcă 
nu voiam să mă întâlnesc cu el nepregătită. Ei bine, la 
douăsprezece am plecat cu maşina spre casă, şi m-am 
simţit oribil în apartamentul murdar şi mânjit fără de hal. 
Am avut de aşteptat doar câteva minute până ce a sunat, 


timp tocmai suficient ca sä scot siguranta revolverului si 
să-l asez in posetä, aşa ca să fie la îndemână. Ei, şi apoi a 
sunat, era chiar in fata usii cänd am deschis, iar eu 
crezusem că sunase de jos şi că mai am timp câteva 
minute, dar ajunsese sus cu ascensorul şi stătea în faţa 
mea, iar eu eram speriată. Ei bine, am văzut îndată ce porc 
era, un adevărat porc. Mai era şi frumusel. Cam ce se 
consideră frumusel. Mă rog, ati văzut fotografiile. A zis: 
«Ei, floricico, ce facem acum noi doi?» N-am spus nimic, 
m-am dat înapoi, în camera de zi, el a venit după mine şi a 
zis: «Ce te zgâieşti la mine atât de pierdută, floricica mea - 
propun să facem înainte de toate bum pe pat». Între timp 
mă apropiasem de poşetă, iar el s-a apucat să-mi umble la 
rochie, şi eu m-am gândit: «Facem bum, dacă vrei», şi am 
scos pistolul şi am tras în el numaidecât. De două, de trei, 
de patru ori. Nu mai ştiu exact. Puteţi afla din raportul 
poliţiei, de câte ori. Sigur, nu trebuie să credeţi că era ceva 
nou pentru mine ca un bărbat să vrea să-mi umble la 
rochie - dacă lucrezi ca menajeră de la vârsta de 
paisprezece ani, şi chiar mai înainte, te obişnuieşti să vezi 
multe. Dar individul ăsta - şi-apoi expresia «facem bum» şi 
mă gândeam: «Bine, acum facem bum». Fireşte că nu se 
aştepta, şi s-a mai uitat la mine timp de vreo jumătate de 
secundă, sau cam aşa, mirat, ca la cinema, când vezi pe 
unul împuşcat din senin. Pe urmă s-a prăbuşit şi cred că 
era mort. Am aruncat revolverul lângă el şi am zbughit-o 
pe uşă, jos cu ascensorul şi înapoi la bodegă; Peter era 
mirat, fiindcă nu lipsisem decât o jumătate de oră. Am 
lucrat apoi în continuare la tejghea, n-am mai dansat, şi tot 
timpul mă gândeam: «Probabil că nu e totuşi adevărat», 
dar ştiam că e adevărat. Din când în când, Peter venea 
spre mine şi spunea: «Individul ăsta al tău nu vine azi», iar 
eu ziceam: «Aşa se pare». Şi făceam pe indiferenta. Până 
la ora patru am turnat rachiuri în pahare şi am tras bere 
din butoi şi am destupat sticle de şampanie şi am servit 
scrumbii marinate. Pe urmă am plecat, fără să-mi iau 
rămas bun de la Peter, întâi am intrat într-o biserică de 
alături, am şezut acolo vreo jumătate de oră şi m-am 


gändit la mama, la viata asta afurisitä, mizerabilä pe care a 
avut-o, sila tata, oare nu inceta cu critica, cicälind, mereu, 
mereu, si ocăra statul si biserica, autorităţile si 
funcţionarii, ofiţerii şi toate, toate, dar dacă avea cumva 
de-a face cu unul dintre ei, atunci era servil, parcă scheuna 
de atâta supuşenie. Şi la bărbatul meu, Brettloh, la 
porcăria infamă pe care i-a spus-o lui Tötges, ăsta, şi la 
fratele meu, fireşte, care veşnic, dar veşnic, umbla după 
banii mei îndată ce câştigam şi eu câteva mărci şi mi le 
storcea pentru vreo tâmpenie, haine, sau motorete, sau 
pentru jocuri de noroc, şi bineînţeles şi la preotul care la 
şcoală îmi zicea mereu «Kathrinchen a noastră roşoată», 
iar eu nici măcar nu ştiam ce vrea să spună, şi toată clasa 
râdea, pentru că de fiecare dată mă făceam chiar roşie. 
Da. Şi, fireşte, şi la Ludwig. Pe urmă am ieşit din biserică 
şi am intrat în primul cinematograf, şi am ieşit iar de la 
cinema şi iar am intrat într-o biserică, pentru că în 
duminica aceea de carnaval era singurul loc unde găseai 
un pic de linişte. M-am gândit, bineînţeles, şi la cel 
împuşcat, acolo, în locuinţa mea. Fără căinţă, fără regret. 
Voia să facem «bum» -, şi făcusem «bum», sau nu? La un 
moment dat m-am gândit că el e tipul care m-a chemat la 
telefon noaptea şi care a plictisit-o mereu şi pe biata Else. 
M-am gândit că e acelaşi glas şi aş fi vrut să-l fi lăsat să 
mai trăncăne puţin, ca să aflu, dar la ce mi-ar fi folosit? Pe 
urmă mi s-a făcut poftă deodată de o cafea - tare şi m-am 
dus la Cafeneaua Bekering, dar nu în sală, ci la bucătărie, 
fiindcă o cunosc pe Käthe Bekering, soţia proprietarului, 
încă de la şcoala de menaj. A fost foarte drăguță cu mine, 
deşi avea mult de lucru. Mi-a dat o ceaşcă de cafea dintr-a 
ei proprie, pe care o face ca pe vremea bunicii, opărind 
cafeaua râşnită. Dar pe urmă mi-a venit şi ea cu toată 
povestea din JURNALUL, rămânând drăguță cu mine, dar 
totuşi într-un fel de parcă le-ar crede puţin întrucâtva, şi în 
fond, de unde să ştie lumea că toate sunt minciuni. Am 
încercat să-i explic, dar n-a înţeles, mi-a făcut doar cu 
ochiul şi a spus: «Şi va să zică îl iubeşti pe individul ăsta cu 
adevărat», iar eu am răspuns: «Da». Pe urmă i-am 


multumit pentru cafea, am luat un taxi si m-am dus 
Moeding, care fusese atät de amabil cu mine”. 


la 


